Nepal Baliko India aai Sri lanka Semi final ah\nނޭޕާލް ކަޓައި އިންޑިޔާ އާއި ލަންކާ ސެމީ އަށް\nސާފް ސުޒުކީ ކަޕް ފުޓްބޯޅަ މުބާރާތުން ނޭޕާލް ކަޓައި އިންޑިޔާ އާއި ސްރީލަންކާ ސެމީ ފައިނަލަށް ދަތުރުކޮށްފި އެވެ.\nމެޗުން މޮޅުވެގެން ސެމީ އަށް ދެވެން އޮތް ނޭޕާލް މުބާރާތުން ކެޓީ ގްރޫޕް އޭގެ ފަހު މެޗުގައި މިއަދު އިންޑިޔާ އަތުން 4-1އިން ބަލިވުމުންނެވެ.\nމެޗުގެ ފުރަތަމަ ލަނޑު ތިން ވަނަ މިނިޓްގައި ޖެހީ ނޭޕާލްގެ ބިމާލް ގަރްތީ މަގަލް އެވެ. އެކަމަކު ހާފު ނިމުމުގެ ކުރިން ރޯލިން ބޯގެސް ނަތީޖާ އެއްވަރުކޮށް މެޗުން މޮޅުކޮށްދިން ލަނޑު ޖެހީ ފަހުހާފުގައި ކެޕްޓަން ސުނިލް ޗެތްރީ އެވެ. ތިން ވަނަ ލަނޑު ޖެހީ އިންޑިޔާގެ ލައްލިއާންޒުއާލް އެވެ. ކީޕަރު ބޯމަތިން އޭނާ ގޯލަށް ފޮނުވާލީ އަރިމަރިން އޭނާ ބޯޅައާއެކު ކުރިއަށް އެރިއިރު ހުރަސް އަޅަން ހުރީ ކީޕަރު އެކަނި ހުއްޓަ އެވެ. ފަހު ލަނޑު ޖެހީ ވެސް އޭނާ އެވެ.\nމި ނަތީޖާގެ ސަބަބުން ތިން ޓީމު ވާދަކުރި ގްރޫޕުގެ އެއްވަނަ ލިބުނީ މުބާރާތް ބާއްވާ ގައުމު އިންޑިޔާ އަށެވެ. ދެ ވަނަ ލިބުނީ ފުރަތަަމަ މެޗުގައި ނޭޕާލް އަތުން 1-0އިން މޮޅުވެ ފަހު މެޗުގައި އިންޑިޔާ އަތުން 2-0އިން ބަލިވެ ސެމީ ފައިނަލުގެ އުއްމީދުގައި މިއަދު ކުޅިބަލަންތިބި ސްރީލަންކާ އަށެވެ.\nސެމީ ފައިނަލުގައި އިންޑިޔާ ކުޅޭނީ ގްރޫޕް ބީގެ ދެ ވަނަ ޓީމާ އެވެ. ލަންކާ ކުޅޭނީ ގްރޫޕް ބީގެ އެއްވަނަ ޓީމާ އެވެ. މި ގްރޫޕުގެ އެއްވަނަ އަށް ވާދކުރަނީ އަފްގާނިސްތާނާއި ރާއްޖެ އެވެ. ގްރޫޕުގެ އެއްވަނަ ރާއްޖެ އަށް ލިބޭނީ މާދަމާ އަފްގާނިސްތާން ބަލިކޮށްގެންނެވެ.\nނޭޕާލް މުބާރާތުން ކެޓުމަކީ އެ ގައުމުގެ ނޫސްތަކުން މިއަދު ސިފަކޮށްފައިވާ ގޮތުގައި ވަރަށް ބޮޑު ލަދުވެތިކަަމެކެވެ. އެމީހުންްނަކީ އެންމެ ފަހު ދެ މުބާރާތުގައި ވެސް ސެމީ ފައިނަލް ކުޅުނު ގައުމެކެވެ. މިއާ ހިލާފަށް ލަންކާ އަކީ ނިމިދިޔަ ދެ މުބާރާތުގައި ގްރޫޕް ސްޓޭޑުން ފޭލްވާ ޓީމެކެވެ.


މަޝްހޫރު އެކްޓަރު އަދި ރެސްލަރ ޑްވޭން ޖޯންސަން ނުވަތަ ދަ ރޮކް ކޮވިޑް 19 އަށް ޕޮސިޓިވްވެއްޖެއެވެ.\nއިންސްޓަގްރަމްގައި އާއްމުކުރި ވީޑިއޯއެއްގައި ރޮކް ވަނީ އޭނާގެ އަންހެނުންނާއި ދެ ދަރިންނަށް ކޮވިޑް ޖެހިފައިވާކަން ހާމަކޮށްފައެވެ. އަދި އެމީހުންނަށް ކޮވިޑް ޖެހުނީ ސަލާމަތީ ގޮތުން އަޅަން ޖެހޭ ހުރިހާ ފިޔަވަޅެއް އަޅާފައި ވަނިކޮށް ކަމަށް އޭނާ ބުންޏެވެ. އޭނާގޭ އާއިލާ ކޮވިޑަށް ޕޮސިޓިވްވީ އާއިލީ ރައްޓެހިންތަކެއްގެ ފަރާތުން ކަމަށް ބެލެވޭ ކަމަށް އޭނާ ބުނެފައިވެއެވެ.\nމިހާރު ބަލިން ރަނގަޅު ވެފައިވާ ކަމަށް ބެލެވޭ ކަމަށާއި އޭނާއަށް ބަލި ޖެހުނީ މީގެ ދެ ހަފްތާކުރިން ކަމަށް ބެލެވޭ ކަމަށް އޭނާ ބުންޏެވެ. އާއިލާއެއްގެ ގޮތުގައި ކަޑައްތުކުރި އެންމެ ދަތި ދުވަސްތަކަކީ މިއީ ކަމަށް އޭނާ ބުންޏެވެ.\nއޭނާ ވަނީ މާސްކް އެޅުމާ ދެކޮޅަށް މަސައްކަތްކުރަމުންދާ މީހުންނަށް ރައްދު ދީފައެވެ. އެގޮތުން އެއީ ސިޔާސީ ކަމެއް ނޫން ކަމަށާއި އެއީ މި ބަލިން ރައްކާތެރިވުމަށް ކޮންމެހެން އަޅަން ޖެހޭ ފިޔަވަޅެއް ކަމަށް އޭނާ ބުންޏެވެ.\nރޮކް އަކީ ދުނިޔޭގެ އެންމެ ބޮޑު އާމްދަނީއެއް ލިބޭ އެކްޓަރެވެ. އޭނާ ވަނީ މިއަހަރު ޖޫން މަހުގެ ނިޔަލަށް އާމްދަނީގެ ގޮތުގައި 87.5 މިލިއަން ޑޮލަރު ހޯދާފައެވެ.\nކޮވިޑް-19 ދަ ރޮކް


vnews - Dhiraaguge hissaa akah 11.81 rufiyaa behumah faaskohfi\nދިރާގުގެ ހިއްސާއަކަށް 11.81 ރުފިޔާ ބެހުމަށް ފާސްކޮށްފި\nދިރާގުގެ އަހަރީ އާންމު ޖަލްސާގެ ތެރެއިން -- ފޮޓޯ: ދިރާގު\nދިރާގަށް މިދިޔަ އަހަރު ލިބުނު ސާފު ފައިދާ އިން ހިއްސާ އަކަށް 11.81 ރުފިޔާ ބެހުމަށް ފާސްކޮށްފި އެވެ.\nކުރުނބާ މޯލްޑިވްސްގައި ރޭ ބޭއްވި ދިރާގުގެ އަހަރީ އާންމު ޖަލްސާގައި ފާސްކޮށްފައިވަނީ އެކުންފުންޏަށް މިދިޔަ އަހަރު ލިބުނު ސާފު ފައިދާގެ ތެރެއިން 897.6 މިލިއަން ރުފިޔާ، ހިއްސާއަކަށް 11.81 ރުފިޔާގެ މަގުން ހިއްސާދާރުންނަށް ބެހުމަށެވެ.\nދިރާގުގެ މިދިޔަ އަހަރުގެ ސާފު ފައިދާ އިން ހިއްސާދާރުންނަށް ބަހާނެ މިންވަރު ފާސްކުރީ ޖަލްސާއަށް ހާޒިރުވި 116 ހިއްސާދާރުންގެ ތެރެއިން 92 އިންސައްތަ ހިއްސާދާރުންގެ ވޯޓުންނެވެ.\nމިޖަލްސާގައި ވަނީ ދިރާގުގެ ޑިރެކްޓަރުންގެ ބޯޑުގައި އާންމު ހިއްސާދާރުން ތަމްސީލް ކުރާ ޑިރެކްޓަރުގެ ގޮތުގައި މިދިޔަ އަހަރުވެސް އެ މަގާމު ފުރުއްވި އިމްރާން އަލީ ހަމަޖައްސާފަ އެވެ. މީގެއިތުރުން ދިރާގު އޮޑިޓް ކުރުމަށް ކުރިންވެސް ދިރާގަށް އެމަސައްކަތް ކޮށްދީފައިވާ ކޭޕީއެމްޖީ ހަމަޖައްސަންވެސް މިޖަލްސާގައި ވަނީ ފާސްކޮށްފަ އެވެ.\nދިރާގުގެ އަހަރީ އާންމު ޖަލްސާގައި ވާހަކަދައްކަވަމުން އެކުންފުނީގެ ޗެއާމަން މުހައްމަދު އަޝްމަލީ ވިދާޅުވީ މިދިޔަ އަހަރަކީ ދިރާގަށް ބަދަލުތަކެއް ގެނެސް އާ ހިދުމަތްތަކެއް ތައާރަފްކުރެވުނު އަހަރަކަށްވާތީ އެކަމުގެ ސަބަބުން ފައިދާތަކެއް ލިބިފައިވާ ކަމަށެވެ. މިއަހަރުވެސް ދިރާގުން އާ ހިދުމަތްތަކެއް ތައާރަފްކުރަން ނިންމާފައިވާ ކަަމަށްވެސް ވިދާޅުވި އެވެ.\nދިރާގުން ބުނީ މިދިޔަ އަހަރު އެކުންފުންޏަށް ލިބުނު ސާފު ފައިދާގެ ތެރެއިން ހިއްސާގެ ފައިދާ ލިބޭނީ މިމަހުގެ ހަތްވަނަ ދުވަހުގެ ކުރިން ދިރާގުގެ ހިއްސާދާރުންގެ ގޮތުގައި ރަޖިސްޓްރީކޮށްފައިވާ ހިއްސާދާރުންނަށް ކަމަށެވެ.\nދިރާގަށް މިދިޔަ އަހަރު 2.6 ބިލިޔަން ރުފިޔާގެ އާމްދަނީއެއް ލިބިފައިވާއިރު ޓެކްސްއަށް ކެނޑުމަށްފަހު ފައިދާގެ ގޮތުގައި ދިރާގަށް މިދިޔަ އަހަރު ލިބިފައިވަނީ 898 މިލިޔަން ރުފިޔާއެވެ. މިއީ މިހާތަނަށް ދިރާގަށް ލިބުނު އެންމެ ބޮޑު ފައިދާއަށް ވާއިރު މިއީ 2016 ވަނަ އަހަރުގެ ފައިދާއާ އަޅާބަލާއިރު 6.9 ޕަސަންޓުގެ އިތުރު އަދަދެކެވެ.\nބަހުރައިންގެ ބަޓެލްކޯ ގުރޫޕް 52 ޕަސަންޓު ހިއްސާއާއި ދިވެހި ސަރުކާރުގެ 41.8 ޕަސަންޓު ހިއްސާއާއި އާންމުންގެ 6.2 ޕަސަންޓު ހިއްސާވާ ދިރާގަކީ ރާއްޖޭގެ އެންމެ ބޮޑު މުވާސަލާތީ ކުންފުންޏެވެ.


Yamin ge maru: Adhives othee insaafuge suvaalu\nޔާމީންގެ މަރު: އަދިވެސް އޮތީ އިންސާފުގެ ސުވާލު\nޔާމީން ރަޝީދު: އޭނާ މަރާލި ފަހުން މިއަދަށް ވަނީ ހަތަރު އަހަރު ފުރިފައި\nސޯޝަލް މީޑިއާ އެކްޓިވިސްޓް އަދި ބްލޮގާ، ޔާމީން ރަޝީދު އަނިޔާވެރިކޮށް މަރާލިތާ މިއަދަށް ހަތަރު އަހަރުވީ އެވެ. އިންސާފު ހޯދަން އާއިލާ އިން ޓަކި ނުޖަހާ ދޮރެއް ނެތެވެ. އިންސާފަށް އެދި އާދޭސްކޮށް އާއިލާ އިން ސިޓީ ނުފޮނުވާ އެންމެ އިދާރާއެއް ވެސް ނެތެވެ.\nޔާމީންގެ މަރުގެ މައްސަލާގައި ދައުވާ ލިބޭ މީހުންގެ ޝަރީއަތް ކްރިމިނަލް ކޯޓުގައި ކުރިއަށް އެބަދެ އެވެ. އެކަމަކު އަޑުއެހުންތައް ކުރިއަށް ދަނީ ވަރަށް ލަސްކޮށެވެ. ކޮންމެ އަޑުއެހުމެއްގެ ދެމެދުގައި އެތައް ދުވަހެއް ހޭދަވެ އެވެ. އެންމެ ފަހުން މިމައްސަލައިގެ އަޑުއެހުމެއް ބާއްވާފައިވަނީ މިދިޔަ މަހުގެ ތެރޭގަ އެވެ. އެއީ ޔާމީންގެ އާއިލާގެ އެންމެ ބޮޑު ކަންބޮޑުވުމެވެ.\nޔާމީންގެ މަރުގެ މައްސަލާގައި ދައުވާ ލިބެނީ މ. އިރަސްމިކުގޭ އަހުމަދު ޒިހާން އިސްމާއިލާއި، މ. ކުދެހިގޭ ހަސަން ޝިފާޒާއި، މ. ތާއިފް އިސްމާއިލް ރަޝީދާއި، ހ. އަންނާރުމާގޭ އިސްމާއިލް ހައިޝަމް ރަޝީދާއި، މ. ކޮޅުފުށީ އީސްޓް، ހުސައިން ޒިޔާދުގެ އިތުރުން ގދ. ގައްދޫ ސިންދުބާދުގޭ މުހައްމަދު ދިފްރާންގެ މައްޗަށެވެ.\nޔާމީން ރަޝީދު މަރާލި މައްސަލައިގައި ދައުވާ ލިބޭ ތިން މީހުން: ޝަރީއަތް ލަސްކޮށް ކުރިއަށްދާތީ އާއިލާ ކަންބޮޑުވޭ\nދައުވާ ލިބޭ މީހުންގެ މައްޗަށް ޝަރީއަތް ކުރިއަށްދާއިރު ހެކިން ހާޒިރުކުރުމާއި ހެކި ބަސް ނެގުމާއި ވަކީލުން ހާޒިރުކުރުމުގައި އުދަގޫތައް އެބަހުއްޓެވެ. ކްރިމިނަލް ކޯޓުން ވެސް ތަކުރާރުކޮށް އެކަން ފާހަގަކޮށްފި އެވެ. އެކަމަކު އެކަމުގެ ހައްލަށް އެކަށީގެންވާ މަސައްކަތެއް ކުރެވޭ ތަނެއް ނުފެނެ އެވެ. ޔާމީންގެ މައްސަލަ އަވަހަށް ނިންމަން ކްރިމިނަލް ކޯޓުން މީގެ ކުރިން ތާވަލެއް ވެސް ހެދި އެވެ. ބޭނުމަކަށްވީ 2019 ވަނަ އަހަރުގެ ތެރޭގައި މައްސަލަ ނިންމުމެވެ. އެހެންނަމަވެސް މައްސަލާގައި އަދިވެސް ހެކިބަސް ވެސް ނަގައި ނިންމާލެވިފައެއް ނުވެ އެވެ.\nޔާމީންގެ މައްސަލަ އާއި ގުޅޭ ކަންކަން ހިނގަމުންދާ ގޮތުން އަނިޔާވެރި އެ މަރަށް އިންސާފު ލިބިދާނެ ކަމާ ދޭތެރޭ އާއިލާ އިން ސުވާލު އުފައްދަ އެވެ. ޔާމީނާއި އަދި އޭނާ ފަދައިން އަނިޔާވެރިކޮށް މަރާލި އެހެން މީހުންގެ މައްސަލަތައް ބެލުމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް އުފައްދަވާފައިވާ މަރު ކޮމިޝަންގެ މަސައްކަތްތަކާ ދޭތެރޭ ވެސް އާއިލާ އިން ސުވާލު އުފައްދަ އެވެ.\nޔާމީންގެ މަންމަ އާއި ބައްޕަ މީގެކުރިން އަވަސް އަށް އިންޓަވިއު ދެނީ: ދަރިފުޅަށް އިންސާފު ލިބުން ލަސްވާތީ ކަންބޮޑުވޭ\nއާއިލާގެ ކަންބޮޑުވުންތަކާއި ގުޅިގެން މަރު ކޮމިޝަނުން މިއަދު ނެރުނު ބަޔާނެއްގައި ބުނެފައިވަނީ ޔާމީންގެ މަރުގެ ޝަރީއަތް ކުރިއަށްދާ ގޮތް ކޮމިޝަނުން ގާތުން ބަލަމުންދާ ކަމަށެވެ. އަދި މައްސަލައިގެ ޝަރީއަތް ހިނގަމުން ދިޔަ ނަމަވެސް ޝަރީއަތަށް ނުފޫޒެއް ނުފޯރާ ގޮތަށް ޔާމީންގެ މަރުގެ އަޑީގައި ތިބި ބަޔަކު ހޯދުމުގެ މަސައްކަތް ކޮމިޝަނުން ކުރަމުންދާ ކަމަށެވެ.\n"ކޮމިޝަންގެ އެދުމަކީ މިމައްސަލަ އާއި ގުޅިގެން މިހާރު ހިނގަމުންދާ ޝަރީއަތް ވީހާވެސް އަވަހަށް ނިިމި، ޔާމީން ރަޝީދުގެ އާއިލާ އަށް އިންސާފު ލިބުމެވެ،" މަރު ކޮމިޝަަންގެ ބަޔާނުގައިވެ އެވެ.\nމަރު ކޮމިޝަން އެންމެ ފުރަތަމަ އެކުލަވާލިއިރު އެ ކޮމިޝަންގައި ތިއްބެވި މެންބަރުންނާއި ރައީސުލްޖުމްހޫރިއްޔާ ބައްދަލުކުރައްވަނީ\nމަރު ކޮމިޝަނުން ޔާމީނަށް އިންސާފު ހޯދައިދޭނެ ކަމަށް ތަކުރާރުކޮށް ބުނަމުން ދިޔަ ނަމަވެސް ބައެއް މީހުންގެ ނަޒަރުގައި އެ ކޮމިޝަންވެސް އޮތީ "މަރުވެފަ'" އެވެ. ކޮމިޝަންގެ ރައީސާއި އެހެން ބައެއް މެންބަރުން އިސްތިއުފާ ދެއްވިތާ އެތައް ދުވަހެކެވެ. އަލަށް ކޮމިޝަނަށް މެންބަރުން އައްޔަންކޮށްފައެއް ވެސް ނުވެ އެވެ. އެހެންކަމުން ކުރިން ހޯދައި ނުދެވުނު އިންސާފެއް މިހާރު ހޯދައިދެވިދާނެ ކަމަށް ފާޑު ކިޔާ މީހުން ގަބޫލެއް ނުކުރެ އެވެ.\nޔާމީން މާލޭގައި ދިރިއުޅުނު ގޭގެ ސިޑިގޮޅި ތެރޭގައި ތޫނު އެއްޗެހިން ހަމަލާދީ އޭނާ މަރާލާފައި އޮއްވާ ފެނުނީ އޭޕްރީލް 23، 2017 ގައެވެ. އޭނާ މަރުވީ ދީފައި ހުރި ބޮޑެތި އަނިޔާތަކަށް ފަރުވާ ދިނުމަށް އައިޖީއެމްއެޗަށް ގެންދިޔަ ފަހުންނެވެ.\nޔާމީންގެ މަރަށް މިއަދު ހަތަރު އަހަރު ފުރުމާއި ގުޅިގެން އިންސާފަށް ގޮވާލެވޭ އަޑުތައް ވަނީ ގަދަވެފަ އެވެ. އެކަމަކު ޔާމީންގެ މަރަށް އިންސާފު ލިބޭނެތޯ އެއީ އެންމެންހެން އުފައްދާ ސުވާލެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މަރު + ޔާމީން ރަޝީދުގެ މަރު މަރުތައް ތަހުގީގު ކުރާ ކޮމިޝަން


Male'-Thilafushi Bridge Ge Masakkaiy Kuriah Oiy6Mas Therey Fesheyne: Raees - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! - 17 ގަޑިއިރު ކުރިން\nމާލެ-ތިލަފުށި ބްރިޖްގެ މަސައްކަތް ކުރިއަށް އޮތް ހަ މަސް ތެރޭ ފެށޭނެ: ރައީސް\n1 މަސް ކުރިން ( ފެބުރުއަރީ 4, 2021 )\nމާލެ ތިލަފުށި ---\nމާލެ، ވިލިމާލެ، ގުޅިފަޅު، އަދި ތިލަފުށި ގުޅުވާލައި ބްރިޖްގެ މަޝްރޫއުގެ އަމަލީ މަސައްކަތް ކުރިއަށް އޮތް ހަ މަސް ދުވަހުގެ ތެރޭގައި ފެށިގެންދާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މި ކަން އިއުލާން ކުރެއްވީ މި އަހަރަށް ރައްޔިތުންގެ މަޖިލީހުގެ ޖަލްސާތައް ހުޅުވާލުމަށް ބޭއްވި ޖަލްސާގައި އެމަނިކުފާނު ދެއްވަމުން ގެންދަވާ ރިޔާސީ ބަޔާނުގައެވެ.\n"މާލެ އާއި ވިލިމާލެ އާއި ގުޅިފަޅު، އަދި ތިލަފުށި ބްރިޖުން ގުޅައިލުމުގެ ޢަމަލީ މަސައްކަތް ވެސް، އިރާދަކުރެއްވިއްޔާ ކުރިއަށް އޮތް ހަ މަސް ތެރޭގައި ފެށިގެންދާނެ،" ރައީސް ސޯލިހް ވިދާޅުވިއެވެ.\nމި މަޝްރޫއުގެ އަމަލީ މަސައްކަތް މިދިޔަ އަހަރު ފެށޭނެ ކަމަށް ރައީސް މީގެ އެއް އަހަރު ކުރިން އިއްވެވި ރިޔާސީ ބަޔާނުގައި ވެސް ވިދާޅުވެފައިވެއެވެ. އެކަމަކު ކޮވިޑް-19 ގެ ބަލިމަޑުކަމުގެ ހާލަތު ކުރިމަތިވެ އެ ހާލަތުގެ ސަބަބުން ކުރިމަތިވި އިގްތިސާދީ ތަދުމަޑުކަމުގެ ސަބަބުން މިފަދަ ގިނަ މަޝްރޫއުތަކުގެ މަސައްކަތް މަޑުޖެހިގެން ދިޔައެވެ.\nގްރޭޓަރ މާލޭ ކަނެކްޓިވިޓީ ޕްރޮޖެކްޓަކީ މިހާތަނަށް ދިވެހިރާއްޖޭގައި ހިންގާ އުމްރާނީ ތަރައްޤީގެ އެންމެ ބޮޑު މަޝްރޫޢެވެ. މި ޕްރޮޖެކްޓްގެ ދަށުން މާލެ، ވިލިނގިލި، ތިލަފުށި އަދި ގުޅީފަޅު އިންޓަނޭޝަނަލް ޕޯޓް ގުޅާލުމަށް ޖުމްލަ 6.7 ކިލޯމީޓަރުގެ ބްރިޖެއް ކޯޒްވޭތަކާއެކު ހެދުމަށް ވަނީ ހަމަޖެހިފައެވެ.\nމި މަޝްރޫއަށް ޖުމްލަ 488 މިލިއަން ޑޮލަރު (7.6 ބިލިއަން ރުފިޔާ) ހަރަދުވާނެ ކަމަށް ސަރުކާރުން ވަނީ ބުނެފައެވެ.\nބްރިޖު މަޝްރޫއަށް އިންޑިއާ ސަރުކާރުން 500 މިލިއަން ޑޮލަރުގެ އެހީގެ ޕެކޭޖެއް ދީފައިވެއެވެ. އޭޣައި ލޯން އަދި ހިލޭ އެހީގެ ކޮމްޕޯނަންޓް ހިމެނެއެވެ.\nބުރިޖު މަޝްރޫޢުގެ އަމަލީ މަސައްކަތް މި އަހަރު ފަށަން އަނެއްކާ ވެސް މަސައްކަތް ކުރަމުންދާއިރު، އަމަލީ މަސައްކަތް ނިމޭނެ ކަމަށް ލަފާކޮށްފައިވަނީ 2023 ވަނަ އަހަރަށެވެ.\nފެބުރުއަރީ 4, 2021 09:40\nހަމަ މީހަކު ގަނޑެއްގަ ލިޔެފަ ދިނީމަ ގޮސް ކިޔާ ނަގަނީ ، ލިޔެފަ އޮތީ ކީކޭތޯ ވެސް ބަލާ ލަނީއެއް ނޫން!! ބީތާބެ\nފެބުރުއަރީ 4, 2021 10:05\nއަދި ނުފަށާތަ ، އަހަރެމެން ހީ ކުރީ 2020 ފެބުރުއަރީ ގަ ފަށައިގެން އުޅޭ ކަމަށް. 🤣\nފެބުރުއަރީ 4, 2021 11:09\nކުރިން އިުލާން ކޮއްފައޮތީ 2021 ފެބުރުވަރީގަ އަމަލީ މަސައްކަތް ފަށާވާހަކަ ކިހިނެއްމިވީ؟ ކައުންސިލް ތައް ލިބިއްޖެއްޔާ އަވަހައް ފެށޭނީ\nފެބުރުއަރީ 4, 2021 15:54\nފެބުރުއަރީ 4, 2021 14:16\nބްރިޖް ގެ މަސައްކަތް ނުކުރެވިއްޖެ ނަމަވެސް އަދި ބްރިޖް ގެއަގު 488 މިލިއަން ޑޮލަރަށް ވުރެ ބޮޑުވިނަމަވެސް މިސަރުކާރާއި ދެކޮލަށް ދައުވާ އުފުލެންވާނެ. ސަބަބކީ ކޮންޓްރެކްތަރުންނަށް ބަޔަކު ހޮވާ މަސައްކަތް ހަވާލުކުރެވިފާ ވަނިކޮށް މިސަރުކާރު އައިސް މަސައްކަތް ހުއްޓުވާލުމުންނާއި. މާލެ ހުޅުމާލެ ބްރިޖް ގެ މަސައްކަތް ކުރި ފަރާތުން 488 މިލިއަންޑޮލަރުގެ ހެޔޮ އަގެއް ހުށަހަޅާފަ އޮތީ އެމީހުން ބްރިޖް މަސައްކަތް ކުރަނ ގެނައި މެސިންރިއާ އިކްވިޕްމަންޓާއި ޓޫލްސް އަތުގާހުރުމުގެ ސަބަބުން.އަލަށް ބަޔަކު ގެންނަނަމަ 488 މިލިއަންޑޮލަރަކުން އެ ބްރިޖް އެޅިދާނެކަމަކަށް ނުދެކެން. މިހާރުވެސް ލަސްވަނީ މިސަބަބާހުރެކަމަށް ވެދާނެ. އެހެންވެ މާލެ ތިލަފުށި ބްރިޖް އެބުނާތާރީހް ގަ ފެށިދާނެ ކަމަކަށް ނުދެކެން.\nފެބުރުއަރީ 4, 2021 15:32\nތިބުނި މުއްދަތުގާ ކައުންސިލް އިންތިހާބު ނިމޭނެދޯ. ވައިއަނގަތަޅަނީ\nފެބުރުއަރީ 4, 2021 15:42\nޙެހެހެހެހެ. ތިޔަ6މަހެއް ނާންނާނެ.\nފެބުރުއަރީ 4, 2021 16:00\nއަނެއްކާވެސް ހުވަ ފެނެއް ރައްޔިތުންނަށް ދައްކަންފ\nމި ފެށީ ލޯކަލް ކައުނސިލް އިންތިޚާބާ ދިމާކޮށެވެ ތިޔަބުނާ\nބުރިޖު ދެކޭނެބަޔަކު ރާއްޖެއަކު ނެތެވެ.\nފެބުރުއަރީ 4, 2021 18:29\nއަހަރެން ކޮންމެދުވަހަކު ޑިއުޓީއަށް މިހާރުދަނީ ތިޔަ ބުރިޖެއްމަތީގަ އުދުހިފަ.


Raees Solih MDPah nisbaivva ministarun arihugai gendhevumuge...\n5 މަސް,4ހަފްތާ,2ދުވަސް, 22 ގަޑި, 39 މިނެޓް, 53 ސިކުންތު ކުރިން 7640އިދުހާމް ނައީމް\nރައީސުލްޖުމްޙޫރިއްޔާ އިބްރާހިމް މުހައްމަދު ސޯލިހު އިންޑިއާއަށް ކުރައްވަމުން ގެންދަވާ ދަތުރުފުޅުގައި ހަމައެކަނި އެމްޑީޕީއަށް ނިސްބަތްވާ މިނިސްޓަރުން އަރިހުގައި ވަޑައިގެންނެވުމުން އެމަނިކުފާނަށް ފާޑުކިޔުންތައް އަމާޒުވެއްޖެއެވެ.\nރައީސުލްޖުމްހޫރިއްޔާގެ މަޤާމަށް އިބްރާހިމް މުޙައްމަދު ސޯލިހު ވަޑައިގަތީ އޭރު އިދިކޮޅަށް ނިސްބަތްވި ހުރިހާ ޕާޓީއެއް ގުޅިގެން ކޯލިޝަން އުފައްދައިގެން ކަމީ ހުރިހާ ދިވެހިންވެސް ޤަބޫލު ކުރާ ޙަގީގަތެކެވެ. އެފަދަ ގޮތަކަށް ވެރިކަމަށް ވަޑައިގެންނެވުމުން ދައުލަތުގެ ހުރިހާ ކަންތައްތަކެއް އެ ހަތަރު ޕާޓީގެ މެދުގައި ބަހާލަން ޖެހުނުކަމީވެސް ހުރިހާ ދިވެހިންނަށް އެނގޭކަމެކެވެ. އެގޮތުން ސަރުކާރުގެ މަޤާމުތަކަށް ސިޔާސީ ބޭފުޅުން އައްޔަންކޮށް ތަފާތު މަޤާމުތައް އުފައްދަވަން ޖެހުނެވެ.\nރައީސް ސޯލިހު އެފަދައިން މަޤާމުތައް ހަވާލުކުރައްވަމުން ގެންދެވި އިރު އެންމެންގެ ހިތުގައިވެސް އުފެދެމުން ދިޔަ ސުވާލެއް އޮތެވެ. އެއީ އެމަނިކުފާނު ނިސްބަތްވާ ޕާޓީ އަދި ސަރުކާރު ހިންގާ މައި ޕާޓީ އެމްޑީޕީ ދޫކޮށްލެއްވީތޯ އެވެ. އަދި ކޯލިޝަން ދެމެހެއްޓުމަށް އެމަނިކުފާނު ހަމަހަމަކޮށް ޕާޓީތައް މެދުގައި ކަންތައްތައް ކުރައްވަނީތޯއޭވެސް ގިނަ ބަޔަކު ދިޔައީ ސުވާލު އުފައްދަމުންނެވެ.\nއެހެންނަމަވެސް އެހުރިހާ ސުވާލަކަށް މިހާރު މިވަނީ ޖަވާބު ލިބިފައެވެ. ރައީސް ސޯލިހު ވަނީ އެމަނިކުފާނުގެ ހުވާކުރެއްވުމަށްފަހު ރާއްޖެއިން ބޭރަށް ކުރެއްވި ފުރަތަމަ ދަތުރުފުޅުގައިވެސް ކޯލިޝަނަށް އަހައްމިއްޔަތުކަން ނެތްކަން ހާމަކޮށްދެއްވާފައެވެ. އެގޮތުން އިންޑިއާއަށް ކުރައްވަމުން ގެންދަވާ ދަތުރުފުޅުގައި ފެނިގެންދިޔަ ހައިރާން ކުރަނިވި މަންޒަރަކީ އެމަނިކުފާނުގެ އަރިހުގައި ކެބިނެޓޭ ކިޔުނު ކޭކުގެ އެމްޑީޕީގެ ހިއްސާދާރުންކަމުގައިވާ ހަތަރު މިނިސްޓަރެއް ވަޑައިގެންންނެވި މަންޒަރެވެ. ކޯލިޝަނަށް ނިސްބަތްވާ އެހެން ޕާރޓީތަކުގެ މިނިސްޓަރުންނާ ދޭތެރޭ އިބްރާހީމް މުހައްމަދު ސާލިހު ހިތްޕުޅާ ނުވަނީތޯ؟ މިއީ މިއަދު ގިނަ ބައެއްގެ ހިތުގައި އުފެދިގެންދިޔަ ސުވާލެކެވެ.\nއަރިހުގައި ވަޑައިގެންނެވި ވަޒީރުންނަކ ފޮރިން މިނިސްޓަރ އަބްދުﷲ ޝާހިދުއާއި، މިނިސްޓަރ އޮފް ނޭޝަނަލް ޕްލޭނިން އެންޑް އިންފްރާސްޓްރަކްޗަރ މުޙައްމަދު އަސްލަމާއި، ފިނޭންސް މިނިސްޓަރ އިބްރާހިމް އަމީރު އަދި އިކޮނޮމިކް މިނިސްޓަރ ފައްޔާޒް އިސްމާއިލް އެވެ. މި ބޭފުޅުން ރައީސް ސޯލިހުގެ އަރިހުގައި އިންޑިއާއަށް ވަޑައިގަތުމުން އެތައް ބައެއްގެ ފާޑުކިޔުންތައް ވަނީ އަމާޒުވެފައެވެ. އެގޮތުން ކޯލިޝަނުގެ އެހެން މިނިސްޓަރުން ނުގެންދެވީ ކޮންކަހަލަ ޑީލެއް ހެދުމަށްކަމަށް އެފަރާތްތަކުންދަނީ ސުވާލު އުފައްދަމުންނެވެ.\nރައީސް ސޯލިހު އިންޑިއާއަށް ކުރައްވަމުންގެންދަވާ ދަތުރުފުޅުގައި އެއްބަސްވުންތަކެއް ގާއިމްކުރައްވާނެކަމަށް ވިދާޅުވެފައިވާއިރު ރާއްޖޭގެ އެކި ހަރުމުދާތައް އިންޑިއާއަށް ދިނުމަށް ނިންމާފައިވާކަމުގެ އަޑުތަކެއް ދަނީ ފެތުރެމުންނެވެ. އެގޮތުން ދަރުމަވަންތަ ހޮސްޕިޓަލާ ރާއްޖޭގެ މައި ދޮރާށި ވެލާނާ އިންޓަރނޭޝަނަލް އެއަރޕޯޓް އިންޑިއާގެ ކުންފުނިތަކާއި ހަވާލު ކުރަން އެމަނިކުފާނު މަސައްކަތްޕުޅު ކުރައްވަމުންގެންދަވާކަމަށް އެތައް ބަޔަކު ގެންދަނީ ބުނަމުންނެވެ.\nރައީސް ސޯލިހު އެމަނިކުފާނުގެ އަރިހުގައި ކޯލީޝަނަށް ނިސްބަތްވާ މިނިސްޓަރުން ނުގެންދެވިތާ އެމަނިކުފާނާއެކު އެމަނިކުފާނުގެ އިސް އެޑްވައިޒަރު އަދި އެންމެ ގާތް އެކުވެރިޔާ މުހައްމަދު ނަޝީދުވެސް ވަނީ ވަޑައިގެންފައެވެ.\nމުޙައްމަދު ނަޝީދު ވަނީ މީގެ ކުރިންވެސް ރާއްޖޭގެ ކުންފުނިތައް ބޭރުގެ ޤައުމުތަކަށް ނުއަގުގައި ދީފައިކަން ފާހަގަކޮށްލެވެއެވެ. އެގޮތުން ޖީއެމްއާރަށް ވެލާނާ އިންޓަރނޭޝަނަލް އެއަރޕޯޓުވެސް ދިނީ މުޙައްމަދު ނަޝީދުގެ ވެރިކަމުގައެވެ.\n75.00% 0% 0% 25.00%


Breaking - Uhthama Fandiyaaraai Ali Hameed eh aharaai7mahah jalah\nއުއްތަމަ ފަނޑިޔާރާއި އަލީ ހަމީދު އެއް އަހަރާއި ހަތް މަހަށް ޖަލަށް\nއަދަބު ހަތަރު ދަރަޖަ މަތިކޮށްފަ\nބަޔާނުގެ ބަޔަކަށް ހެކިވެރިޔަކު އިންކާރުކުރި\nނުފޫޒުން ހުކުމް ނެރޭ ގާޒީން ކުށްވެރިވާނެ\nއުއްތަމަ ފަނޑިޔާރާއި އަލީ ހަމީދު: ދެ ބޭފުޅުންގެ މައްޗަށް ހުކުމް ވަނީ އިއްވާފަ --\nއުއްތަމަ ފަނޑިޔާރު އަބުދުﷲ ސައީދާއި ސުޕްރީމްކޯޓުގެ ފަނޑިޔާރު އަލީ ހަމީދުގެ މައްޗަށް ދައުލަތުން ދައުވާ ކުރާ ހައިސިއްޔަތުން ކުރަންޖެހޭ ކަންކަމަށް ނުފޫޒު ފޯރުވުމުގެ ދައުވާ ސާބިތުވާ ކަމަށް ކުރިމިނަލް ކޯޓުން މިއަދު ހުކުމް ކޮށްފި އެވެ. ކުރިމިނަލް ކޯޓުގެ ގާޒީ ހުސެއިން ޝަހީދު އިއްވެވީ ދެ ފަނޑިޔާރުން އެއް އަހަރާއި ހަތް މަހާއި ހަ ދުވަހަށް ޖަލަށްލުމަށެވެ.\nމައްސަލާގައި ދައުލަތުން ހުށަހެޅި ހެއްކާއި ގަރީނާއަށް ރިޔާއަތްކޮށް ދައުވާ ސާބިތުވާ ކަމަށް ގާޒީ ޝަހީދު ނިންމެވުމަށްފަހު އަދަބު ވަނީ ހަތަރު ދަރަޖަ ބޮޑުކޮށްފަ އެވެ. އަސާސީ މިންގަނޑުން ބަލާއިރު ކުށުގެ އަދަބަކީ ނުވަ މަހާއި 18 ދުވަހެވެ. އެއް އަހަރާއި ހަތް މަހާއި ހަ ދުވަހަށް ޖަލު ހުކުމް ބޮޑުވެފައިވަނީ ކުށުގެ ދަރަޖަ ހަތަރު ދަރަޖައަށް މަތިކުރުމުންނެވެ.\nގާޒީ ވަނީ ކުށުގެ އަދަބު ހަތަރު ދަރަޖަ މަތިކުރެއްވި ސަބަބުތައް ވެސް ބަޔާން ކުރައްވާފަ އެވެ. ގާޒީ ވިދާޅުވީ ފަނޑިޔާރުންނަކީ އެމީހުންގެ ތެދުވެރިކަމާއި އަމާނާތްތެރިކަމާއި އިހްލާސްތެރިކަމާމެދު ރައްޔިތުން ސުވާލު އުފައްދާފަދަ ބަޔަކަށް ވެގެން ނުވާނެ ކަމަށެވެ. ނަމަވެސް އުއްތަމަ ފަނޑޔާރާއި އަލީ ހަމީދު އަދުލު އިންސާފުގެ އެންމެ މަތީ ކޯޓުގެ ފަނޑިޔާރުންގެ ގޮތުގައި ހުވާ ކުރައްވައި ތިއްބަވައިގެން ފަނޑިޔާރުން އަމަލުކުރަން ޖެހޭ ގޮތްތަކާ ހިލާފަށް ދަށު ކޯޓުތަކުގެ ފަނޑިޔާރުންނަށް ނުފޫޒު ފޯރުވައި ޝަރުއީ ނިޒާމަށް ގެއްލުންދީފައިވާ ކަމަށެވެ.\nދައުލަތުގެ އިސް މަގާމުތަކުގައި ތިއްބަވާ ބޭފުޅުންގެ ޒިންމާތައް ބޮޑު ކަމަށާއި އެ ބޭފުޅުން ކުރައްވައި އަމަލުތަކުގެ ޒިންމާ އެ ބޭފުޅުން އުފުލަންޖެހޭނެ ކަމަށް ވެސް ގާޒީ ފާހަގަކުރެއްވި އެވެ. އަދި ދަށު ކޯޓުތަކުގެ ފަނޑިޔާރުންނަށް ނުފޫޒު ފޯރުވުމުގެ ސަބަބުން އެ ފަނޑިޔާރުން ކުރައްވާފައިވާ ބައެއް ކަންކަން ވެސް ގާނޫނީ އިމުން ބޭރުވެފައިވާތީ އުއްތަމަ ފަނޑިޔާރާއި އަލީ ހަމީދުގެ އަދަބުގެ ދަރަޖަ މަތިކުރެއްވި ކަމަށް ގާޒީ ވިދާޅުވި އެވެ.\nހެކިވެރިއެއް ބަޔާނުގެ ބަޔަކަށް އިންކާރު\nމި މައްސަލާގެ ޝަރީއަތުގައި ދައުލަތުން ދެ ފަނޑިޔާރުންނާ ދެކޮޅަށް ހުށަހަޅާފައިވަނީ ސިއްރު ދެ ހެއްކަކާއި ކޯޓު އަމުރުތަކެކެވެ. ސިއްރު ހެކިން ހުށަހަޅާފައިވަނީ އުއްތަމަ ފަނޑިޔާރާއި ފަނޑިޔާރު އަލީ ހަމީދު ދަށު ކޯޓުތަކުގެ ގާޒީންނަށް ނުފޫޒު ފޯރުވާފައިވާކަން ސާބިތުކުރުމަށެވެ. އެ ސިއްރު ދެ ހެކިވެރިންގެ ހެކި ބަހަށް ބަލާއިރު އެކަން ސާބިތުވާ ކަމަށް މިއަދުގެ ހުކުމުގައި ވަނީ ފާހަގަކޮށްފަ އެވެ.\nފާހަގަކުރެވުނު ނުކުތާތައް ފާހަގަކުރައްވަމުން ގާޒީ ޝަހީދު ވިދާޅުވީ، ފަނޑިޔާރުން ނެރޭ ހުކުމްތަކަކީ އެއްވެސް ނުފޫޒެއް ނެތި ނެރެންޖެހޭ ހުކުމްތަކެއް ކަމަށް ޝަރީއަތާއި ގާނޫނު އަސާސީގައި ވެސް ބަޔާންކޮށްފައިވާ ކަމަށެވެ. އެއީ ފަނޑިޔާރެއްގައި ހުންނަންޖެހޭ ލާޒިމް ސުލޫކީ މިންގަނޑެއް ކަމަށެވެ. އެހެން ކަމަށްވާއިރު އެއްވެސް މީހެއްގެ ނުފޫޒުގައި ފަނޑިޔާރަކު ހުކުމް ނެރެފައިވާނަމަ އެއީ ޖިނާއީ ކުށެއް ކަމަށާއި އެކަމުގެ ޒިންމާ އެމީހަކު ނަގަންޖެހޭނެ ކަމަށެވެ. ސިއްރު ހެކިވެރިޔާ އެކެއް އަމަލު ކުރެއްވީ އުއްތަމަ ފަނޑިޔާރާއި އަލީ ހަމީދު އެންގެވި ގޮތަށް ނޫން ކަމަށް ވިދާޅުވިޔަސް އެ ދެ ފަނޑިޔާރުން އޭނާއަށް ނުފޫޒު ފޯރުވަން އުޅުންކަން ސާބިތުވާ ކަމަށެވެ. އަދި ތަހުގީގަށް ސިއްރު ހެކިވެރިޔާ ދެއްވާފައިވާ ބަޔާނަކީ އެއްވެސް ނުފޫޒެއްގައި ދެއްވާފައިވާ ބަޔާނެއް ނޫން ކަމަށާއި ބަޔާނުގެ އެ ބަޔަށް އިންކާރު ކޮށްފައިވީ ނަމަވެސް ހުށަހަޅާފައިވާ ގަރީނާތަކުން އެނގެނީ އެ އަމުރުތައް އުއްތަމަ ފަނޑިޔާރާއި އަލީ ހަމީދު ބޭނުންވި ގޮތަށް ބާތިލުކޮށްފައިވާކަން ކަމަށެވެ. އެ އަމުރުތައް ބާތިލުކުރި އެހެން ސަބަބެއް އޭނާއަށް ބުނެދެވިފައިނުވާކަން ވެސް ފާހަގަކޮށްފައިވެ އެވެ. އެހެންވެ އެ ދެ ފަނޑިޔާރުން ސިއްރު ހެކިވެރިޔާއަށް ނުފޫޒު ފޯރުވައި ކަންތައްތަކެއް ކޮށްފައިވާ ކަމަށް ސާބިތުވާ ކަމަށެވެ.\nދެން ހެކި ބަސް ދެއްވާފައިވާ ދަށުގެ ކޯޓުގެ ގާޒީއަކު ވިދާޅުވެފައިވަނީ އޭނާއަށް އަލީ ހަމީދުގެ ފޯނު ކޯލްތައް ވަޓްސްއެޕްއިން ލިބެން ފެށީ ޕީޕީއެމްއާ ގުޅޭ އަމުރެއް ނެރުނު ހިސާބުން ކަމަށެވެ. އަދި އެހެން މައްސަލައެއްގައި އޭނާ ސުޕްރީމް ކޯޓުގެ އަލީ ހަމީދުގެ ޗެމްބަރަށް ވަޑައިގެންނެވި ކަމަށާއި އަލީ ހަމީދު ވަނީ އެ މައްސަލަ ހުކުމް ލިޔެދެއްވާފަ ކަމަށް އޭނާ ވިދާޅުވެފަ އެވެ. އެ މައްސަލާގައި އިއްވެވީ އަލީ ހަމީދު ލިޔުއްވި ހުކުމް ކަމަށް ވެސް އޭނާ ވަނީ ވިދާޅުވެފަ އެވެ.\nގާޒީ ޝަހީދު ވިދާޅުވީ، އެއީ ރާވައިގެން ހިންގާފައިވާ ކަންތައްތަކެއްކަން ސާފުވާ ކަމަށެވެ. އެ ހެކިވެރިޔާ ހެކި ބަހުން އުއްތަމަ ފަނޑިޔާރާއި އަލީ ހަމީދު ނުފޫޒުން ކަންކަން އޭނާ ލައްވައި ކުރުވައިފައިވާކަން ސާބިތުވާ ކަމަށެވެ. އަދި ގުޅިފައިވާ ގަރީނާތަކުން އެކަން އިތުރަށް ޔަގީން ވެސްވާ ކަމަށެވެ.\nގާޒީ ޝަހީދު، އުއްތަމަ ފަނޑިޔާރާ ސަލާމް ކުރައްވަނީ - އަހުމަދު ޝުރާއު | އަވަސް\nދިފާއީ ހެއްކެއް ނެތް\nމި މައްސަލާގައި އުއްތަމަ ފަނޑިޔާރާއި އަލީ ހަމީދަށް ދިފާއީ ހެކިން ހުށަހަޅާފައެއް ނުވެ އެވެ. ގާޒީ ވަނީ ހެކި ހުށަހެޅުމަށް އިބްތިދާއީ އަޑުއެހުމެއްގައި ފުރުސަތު ދެއްވާފަ އެވެ. ނަމަވެސް އެ މަރުހަލާގައި ހެކި ހުށަހަޅަން ނުޖެހޭނެ ކަމަށް ބުނެ ދިފާއުގައި ހެއްކެއް ހުށަހަޅައެއް ނާޅަ އެވެ.\nޝަރީއަތް ފެށި ފަހުން ހެކި ހުށަހަޅަން ފުރުސަތަކަށް އެދުނު ނަމަވެސް އިތުރު ފުރުސަތެއް އެކަމަށް ނުދެއްވަން ނިންމާފައިވާނެ ކަމަށް ގާޒީ މިއަދު ވިދާޅުވި އެވެ. އޭގެ އިތުރުން ޝަރީއަތް ފެށުމުގެ ކުރިން ދިފާއުން ހުށަހެޅި ހުރިހާ ހުށަހެޅުންތަކެއް ބަލައިގަންނާނެ ސަބަބެއް ނެތުމުން އެ ހުރިހާ ކަމެއް ބޭރުކޮށްފައިވާކަން ވެސް ފާހަގަކުރެއްވި އެވެ.\nއިބްތިދާއީ އަޑުއެހުމުގައި ދިފާއުން ނަގާފައިވާ އިޖުރާއީ ނުކުތާތަކާ ގުޅޭ ގޮތުން ގާޒީގެ ނިންމެވުންތައް ވެސް މިއަދު ވަނީ ބަޔާންކޮށްދެއްވާފަ އެވެ. އެގޮތުން އެ މައްސަލާގައި ހެއްކެއްގެ ގޮތުގައި މައްސަލަ ބައްލަވާ ގާޒީ ޝަހީދު ނެރުއްވާފައިވާ އަމުރެއް ހުށަހަޅާފައިވާތީ މަސްލަހަތު ފުށު އަރާ ކަމަށް އެ މައްސަލައިން ތަނާޒަލްވުމަށް އެދި ނުކުތާއެއް ފާހަގަކޮށްފައިވެ އެވެ.\nގާޒީ މިއަދު ވިދާޅުވީ، އެ އަމުރަކީ ނުފޫޒު ފޯރުވިކަން ސާބިތުކުރުމަށް ހުށަހަޅާފައިވާ އަމުރެއް ނޫން ކަމަށެވެ. ނަމަވެސް ހެކިވެރިޔާ ދެއްވާފައިވާ ބަޔާނުގައި ވަނީ ތެދު ހަގީގަތްކަން އިތުރަށް ޔަގީންކުރުމަށް ދައުލަތުން ހުށަހެޅި ލިޔެކިޔުމެއް ކަމަށެވެ. މައްސަލަ ބައްލަވާ ގާޒީއަކީ މި މައްސަލާގައި ވިކްޓިމްއަކަށް ނުވާއިރު މައްސަލައިން ތަނާޒަލްވާން ޖެހޭ ސަބަބެއް ނެތް ކަމަށް ވެސް ކަމަށް ވިދާޅުވި އެވެ.\nމިއަދު ހުކުމް އިއްވި ވަގުތު ގާޒީ ޝަހީދު ވަނީ ދެ ފަނޑިޔާރުންނާއި ހުރިހާ ވަކީލުން ވެސް ކޮޅަށް ތެދުވެވަޑައިގެން ތިއްބެވުމަށް އަންގާފަ އެވެ. އެ އެންގެވުމާ އެއްގޮތަށް ފަނޑިޔާރު އަލީ ހަމީދާއި ދައުލަތުގެ ވަކީލުންނާއި ދެ ފަނޑިޔާރުންގެ ދިފާއީ ވަކީލުން އަމަލު ކުރެއްވި އެވެ. ނަމަވެސް އުއްތަމަ ފަނޑިޔާރު ކޮޅަށް ތެދުވެވަޑައިގެންނެވީ ގާޒީ ދެވަނަ ފަހަރަށް ކޮޅަށް ތެދުވެވަޑައިގަތުމަށް އެންގެވުމުންނެވެ. ޖިނާއީ އިޖުރާއަތުގެ ގާނޫނުގައި ބަޔާން ކޮށްފައިވާ ގޮތުން ގާޒީ ހުކުމް އިއްވަވާއިރު ވަކީލުންނާއި ދައުވާ ލިބޭ ފަރާތް ހުންނަންޖެހޭނީ ކޮޅަށެވެ.\nހުކުމް އިއްވުމަށްފަހު ގާޒީ ޝަހީދު ވަނީ ހުކުމާމެދު ހިތްހަމަ ނުޖެހޭނަމަ އިސްތިއުނާފު ކުރުމުގެ ފުރުސަތު އޮންނާނެކަން ހަނދުމަކޮށްދެއްވާފަ އެވެ. އަދި އެކަމަށް 10 ދުވަސް ލިބޭނެކަން ފާހަގަކުރައްވާފަ އެވެ. އެއަށްފަހު އަޑުއެހުން ނިންމާލެއްވުމަށްފަހު ގާޒީ ނުކުމެވަޑައިގެންނެވި އެވެ.\nއެއް އަހަރަށްވުރެ ދިގު ހުކުމަކަށްފަހު އުއްތަމަ ފަނޑިޔާރާއި އަލީ ހަމީދުގެ މޫނުމަތިން ފެންނަމުން ދިޔައީ ހިނިތުންވުމެވެ. ހުކުމަށްފަހު ވެސް ވަކީލުންނާ ވަރަށް ހެވިފައި ތިއްބަވައިގެން މަޝްވަރާ ކުރެއްވި އެވެ. ޝަރީއަތުގެ މަޖިލީހުން ނުކުމެވަޑައިގަންނަވަމުން އުއްތަމަ ފަނޑިޔާރު ވިދާޅުވީ، ގާނޫނު އަސާސީ ނެގެހެއްޓުމަށް ވަރަށް ބުރަ މަސައްކަތްތަކެއް ކުރަން ޖެހޭ ކަމަށެވެ. ގައުމު ކުރަންޖެހޭ މަސައްކަތް ވަރަށް ބުރަ ކަމަށެވެ.\nއުއްތަމަ ފަނޑިޔާރު އަލީ ހަމީދު\nއުއްތަމަ ފަނޑިޔާރާއި އަލީ ހަމީދަށް މާދަމާ ހުކުމް އިއްވަނީ\nޓެރަރިޒަމްގެ ޝަރީއަތްތައް ކުރިއަށް ގެންދާނީ އެއްކޮށް\nޝަރުއީ ދާއިރާ، ކޮރަޕްޝަނުން އެއްކިބާވެ އޮތުމަކީ އަމާޒު: އުއްތަމަ ފަނޑިޔާރު


Falastheenuge Safeeru Misrun Fonuhvi Sihhee Ehytherikamah Shukuru Adhaakuravvaifi | Dhiislam\nފަލަސްޠީނުގެ ސަފީރު މިޞްރުން ފޮނުވި ޞިއްޙީ އެހީތެރިކަމަށް ޝުކުރު އަދާކުރައްވައިފި\nފާތިމަތު ކިފާޙު ޤުބާދު މެއި 27, 2020\nފަލަސްޠީނުގެ ސަފީރު މިޞްރުން ފޮނުވި ޞިއްޙީ އެހީތެރިކަމަށް ޝުކުރު އަދާކުރައްވައިފިއެވެ.\nފަލަސްޠިނުގެ ސަފީރު މިޞްރަށް ޝުކުރު އަދާ ކުރައްވާފައި މިވަނީ މިޞްރުގެ ފަރާތުން ފަލަސްޠިނަށް އެތައް ޓަނުގެ ޞިއްޙީ އެހީތެރިކަން ފޯރުކޮށްދީފައި ވަނިކޮށެވެ. މީގެ ތެރޭގައި 24 ޓަނުގެ ޑިސްއިންފެކްޓަންޓާއި، 3500 ރައްކާތެރިކަމުގެ ފޭރާމާއި (ހޭޒްމެޓް ސޫޓާއި)، 150000 މާސްކު ހިމެނެއެވެ.\nމިޞްރުގައިވާ ފަލަސްޠީނުގެ ސަފީރު ދިޔާބު އައްލައުޙު މިޞްރުގެ ރައީސަށާއި ރައްޔިތުންނަށް ޝުކުރު އަދާކުރައްވަމުން ވިދާޅުވި ގޮތުގައި، ފަލަސްޠިނުގެ "ދޮށީ ބޭބެ" މިޞްރުން މިދެއްވާފައިވާ އެހީއިން ދޭހަވަނީ ދެފަރާތުގެ ގުޅުމުގެ ވަރުގަދަކަމަށް ކަމަށެވެ. ދިއާބު އިތުރަށް ވަހަކަފުޅު ދައްކަވަމުން ވިދާޅުވާ ގޮތުގައި ފަލަސްޠިނަށް ކުރިމަތުވެފައިވާ ދަތި އުނދަގޫ ޙާލަތްތަކުގައި މިޞްރުން ފަލަސްޠީނާއި އެކުވުމަކީ އާކަމެއްނޫނެވެ.\nފަލަސްޠީނުގް ޚާރިޖީ ވަޒީރު ރިޔާޟު މާލިކީވެސް ވަނީ މިކަމާއި ގުޅިގެން މިޞްރަށް ޝުކުރު އަދާ ކުރައްވާފައެވެ. މިގޮތުން މިދިޔަ ހޮނިހިރު ދުވަހު މިޞްރުގެ ޚާރިޖީ ވަޒިރު ސާމިޙް ޝުކުރީއަށް ފޮނުއްވި ސިޓީގައި ވިދާޅުވެފައިވާ ގޮތުގައި ކޯވިޑް 19 ގެ ތެރޭގައި މިޞްރުން ފަލަސްޠީނަށްވަނީ ވަރަށް ގިނަގުނަ ޞިއްޙީ އެހީތަކެއްވެފައެވެ. އަދި މިއެހީތަކުން މިދެ ޤައުމުގައި ދެމެދުގައި ޒަމާނުއްސުރެން އޮންނަ އުޚުއްވަތްތެރިކަން ފާޅުވާކަމަށާއި، މިޞްރާއި ފަލަސްޠީނުގެ ދެމެދުގައިވާ އެއްބައިވަންތަ ގުޅުން ދެމިގެންދާނެކަން ޔަޤިންކުރައްވާ ކަމަށްވެސް ވިދާޅުވެފައިވެއެވެ.\nކޯވިޑް19 އާއި ވިދިގެން މިހާތަނަށް މިޞްރުންވަނީ ފަލަސްޠިނުގެ އިތުރުން، ސޫދާނާއި، ދެކުނު ސޫދާނާއި، ޗައިނާއާއި، އެމެރިކާއާއި އިޓަލީއަށްވެސް އެހީތެރިކަން ފޯރުކޮށްދިފައެވެ.\nޢިލްމުވެރިންގެ ގުޅުމުން ކޮމިޝަނަރ އޮފް ޕޮލިހާއި ބައްދަލު ކުރައްވައިފި\nމާލްދީފް.ކޮމް އިން ޢަރަބި ދުނިޔެއަށް ދިވެހިރާއްޖެ ޕްރޮމޯޓު ކުރުމަށް ބޮޑު ޕްރޮޖެކްޓެއް!\nފާތިމަތު ކިފާޙު ޤުބާދު 10 ގަޑިއިރު ކުރިން\nއިސްރާއީލުގެ ޖަލުތަކުގައި ފަލަސްޠީނުގެ 95% ޤައިދީންނަށް ދަނީ އަނިޔާކުރަމުން: ފަލަސްޠީނުގެ ނާދީ އަލްއަސީރު\nފާތިމަތު ކިފާޙު ޤުބާދު 1 ދުވަސް ކުރިން\nކޯވިޑްގެ ތެރެއިން؛ ޠަވާފުކުރުމުގެ ނަޞީބު ލިބިލެއްވީ މިސްކިތް ސާފުކުރައްވާ މަސައްކަތްތެރީންނަށް\nފާތިމަތު ކިފާޙު ޤުބާދު2ދުވަސް ކުރިން\nފާތިމަތު ކިފާޙު ޤުބާދު3ދުވަސް ކުރިން\nރައްކާތެރިކަމުގެ ފިޔަވަޅެއްގެ ގޮތުން ޙައްޖާޖީންނަށް ބަންދުކުރެވިފައިވާ ޒަމްޒަމް ފެނާއި ހިލަ ބައްސަވަނީ\nސަޢުދީ ޢަރަބިއްޔާއިން ޙައްޖާޖީން ރެޖިސްޓަރ ކުރުމަށް ހުޅުވާލައްވައިފި؛ 70% އަކީ ސަޢޫދީއިން ބޭރު ރައްޔިތުން\nމިދުނިޔޭގެ ޙަޔާތަކީ ވަގުތީ އުފަލެއް ދޭއެއްޗެއް: ޝެއިޚް ޙަލީމް


vnews - June mahu resort thakuge occupancy huree 43 percent gai\nޖޫން މަހު ރިސޯޓުތަކުގެ އޮކިއުޕަންސީ ހުރީ 43 ޕަސެންޓްގައި\nޓޫރިސްޓުންތަކެއް ރާއްޖޭގައި ޗުއްޓީ ހޭދަކުރަނީ\nރާއްޖޭގެ ޓޫރިޒަމްގެ އޮކިއުޕަންސީ ދަށްވެ އެ އަދަދު ހުރީ 43 ޕަސަންޓްގައި ކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައިފި އެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސްހިސާބުތައް ދައްކާގޮތުން މިއަހަރުގެ މެއި މަހާ އަޅާބަލާއިރު ޖޫން މަހުގެ އޮކިއުޕަންސީ ދަށްވެ، ޖޫން މަހުގެ އޮކިއުޕަންސީ ހުރީ 43 ޕަސަންޓްގަ އެވެ. ނަމަވެސް މިއީ މިދިޔަ އަހަރުގެ ޖޫން މަހާ އަޅާބަލާއިރު 1.3 އިންސައްތަ އިތުރު އަދަދެކެވެ.\nމިއަހަރުގެ ޖެނުއަރީން މަހުން ފެށިގެން ޖޫން މަހުގެ ނިޔަލަށް އޮކިއުޕަންސީ ހުރީ 64 ޕަސަންޓްގައި ކަމަށްވެސް ތަފާސްހިސާބުތަކުގައިވެ އެވެ.\nޓޫރިޒަމް މިނިސްޓްރީން ބުނީ އެވްރެޖުކޮށް ފަތުރުވެރިޔަކު ރާއްޖޭގައި 6.5 ދުވަސް ހޭދަކޮށް، ރިސޯޓުތަކުގެ އެނދު ބޭނުންކޮށްފައިވާ ނިސްބަތް 63.4 ޕަސެންޓަށް އަރާ ކަމަށެވެ. މިއީ މިދިޔަ އަހަރުގެ މިމުއްދަތާއި އަޅާބަލާއިރު 2.3 ޕަސެންޓްގެ ކުރިއެރުމެއް ކަމަށްވެސް މިނިސްޓްރީން ބުނެ އެވެ.\nޓޫރިޒަމް މިނިސްޓްރީގައި މިދިޔަ މަހުގެ ނިޔަލަށް ރަޖިސްޓްރީ ކޮށްފައިވަނީ 42،806 އެނދެވެ. މީގެތެރެއިން 41،209 އެނދު ބޭނުންކޮށްފައިވާ ކަމަށްވެސް މިނިސްޓްރީން ބުނެ އެވެ.\nމިއަހަރުގެ މެއި މަހާ އަޅާބަލާއިރު ޖޫން މަހުގެ އޮކިއުޕަންސީ ދަށްވި ނަމަވެސް މިދިޔަ އަހަރުގެ ޖޫން މަހާ އަޅާބަލާއިރު މިއަހަރުގެ ޖޫން މަހުގެ ނިޔަލަށް ރާއްޖެއަށް ޒިޔާރަތްކުރި ފަތުރުވެރިންގެ އަދަދު ވަނީ ދިހަ ޕަސެންޓް އިތުރުވެފަ އެވެ.\nރާއްޖޭގައި ކޮންމެ އަހަރަކުވެސް އަހަރުގެ މެދުތެރޭގައި ޓޫރިސްޓުން ރާއްޖެއަށް ޒިޔާރަތްކުރުން މަދުވެ އޮކިއުޕަންސީ ވެސް ދަށްވެ އެވެ.


އަލްފާޟިލާ ޒާހިދާ މުޙައްމަދު - ދިވެހި ދައުލަތަށް ޚިދުމަތް ކުރުމުގެ އިނާމު އެއްވަނަ ބައި - 2021 - The President's Office\nއަލްފާޟިލާ ޒާހިދާ މުޙައްމަދު\nމުރަކަ ރ. އުނގޫފާރު\nޒާހިދާ މުޙައްމަދު، ސަރުކާރަށް ޚިދުމަތް ކުރައްވަން ފެށްޓެވީ 18 އެޕްރީލް 1984ގައި ރ.އުނގޫފާރު ރީޖަނަލް ހޮސްޕިޓަލްގެ 2ނަންބަރު ނަރުހެއްގެ ވަޒީފާއިންނެވެ. އޭގެފަހުން ނަރުސްކަމުގެ ޑިޕްލޮމާ ކޯސް ފުރިހަމަކުރެއްވުމަށް 15 މާރިޗު 1987 ގައި ވަޒީފާއިން ވަކިވެވަޑައިގަތުމަށްފަހު، އުނގޫފާރު ރީޖަނަލް ހޮސްޕިޓަލާ އަލުން ގުޅިވަޑައިގަތީ، 1 ނަންބަރު ނަރުހެއްގެ ގޮތުގައި 17 ޖުލައި 1988 ގައެވެ. އޭގެފަހުން އެ ހޮސްޕިޓަލްގެ ޖޫނިއަރ އެސިސްޓެންޓް ނަރސް ކަމާއި، އެސިސްޓެންޓް ނަރސް ކަމާއި، ސީނިއަރ އެސިސްޓެންޓް ނަރސް ކަމާއި، ޕްރެކްޓިކަލް ނަރސްކަން ކުރައްވައިފައި ވެއެވެ. 1 ފެބުރުވަރީ 2009ން ފެށިގެން ޒާހިދާ އަދާކުރައްވަމުން ގެންދަވަނީ، އެ ހޮސްޕިޓަލްގެ އެންރޯލްޑް ނަރސްއެއްގެ ވަޒީފާއެވެ.\nއުނގޫފާރު ރީޖަނަލް ހޮސްޕިޓަލް ހުޅުވައިގެން ޚިދުމަތްދޭން ފެށުނު ދުވަސްވަރަކީ، ރާއްޖޭގައި ޞިއްޙީ ޚިދުމަތްތެރިން މަދު ދުވަސްވަރަކަށްވީނަމަވެސް، ޒާހިދާ މުޙައްމަދަކީ، އިންސާނީ ޚިދުމަތް ދިނުމުގެ ބޭނުންތެރިކަން ރަނގަޅަށް ދެނެވަޑައިގެން، އެ ޚިދުމަތް ދެއްވުމަށް ނުކުމެވަޑައިގެން، ނަރުހެއްގެ ހައިސިއްޔަތުން އަގުހުރި ޚިދުމަތްތަކެއް ކޮށްދެއްވައިފައިވާ ބޭފުޅެކެވެ. އަދި ނ.އަތޮޅުގައްޔާއި، ރ.އަތޮޅުގައްޔާއި، ބ.އަތޮޅުގައްޔާއި، ޅ.އަތޮޅުގައި އެކި ދުވަސްވަރު ހިންގުނު އެކިއެކި ހަރަކާތްތަކުގައި ޢަމަލީގޮތުން ބައިވެރިވެވަޑައިގެންފައިވާ ބޭފުޅެކެވެ.\nޒާހިދާ މުޙައްމަދަކީ، ބަލިމީހުންނަށް ޚިދުމަތް ދެއްވުމުގައްޔާއި، އެމީހުންނަށް ދޭންޖެހޭ އެހެނިހެން ފަރުވާތައް ދެއްވުމުގައިވެސް ނަމޫނާ ބޭފުޅެކެވެ. ބަލިމީހުންނަށް ދިމާވާ އާދަޔާ ޚިލާފު ކަންކަމަށް އަވަސް ފަރުވާ ދެއްވުމުގައްޔާއި، ޑޮކްޓަރުންގެ ލަފާގެ މަތިން ބަލިމީހުންނަށް ފަރުވާދިނުމުގެ ކަންކަން ގެންދެވުމަށް ޚާއްޞަ ސަމާލުކަމެއް ދެއްވަމުން ގެންދަވާ ބޭފުޅެކެވެ. މީގެއިތުރުން، އާދަޔާ ޚިލާފު ނުރައްކަލަކާ ކުރިމަތިނުވެ، ވިހާ މީހުން ވިއްސުމާއި، އެމީހުންގެ ރައްކާތެރިކަމަށް ކުރަންޖެހޭ ކަންކަންވެސް ދުރާލައި ކުރައްވަމުން ގެންދަވައެވެ.\nޒާހިދާ މުޙައްމަދަކީ، ޚިދުމަތަށް ނުކުމެވަޑައިގަތީއްސުރެ މިއަދާ ހަމަޔަށްވެސް ޞިއްޙީ ދާއިރާއިން ރާއްޖެ ހޯދައިފައިވާ ކާމިޔާބީތަކުގައި ހިއްސާއެއް އޮތް ބޭފުޅެކެވެ. ނަރުހެއްގެ ހައިސިއްޔަތުން ދެއްވަންޖެހޭ ޚިދުމަތްތައް، ވަރަށް އިޚްލާޞްތެރިކަމާއެކު ދެއްވައިފައިވާ ބޭފުޅެކެވެ.


IOIG: Raajjeyge ha kulhuntheriyaku TT ge dhe vana burah | Mihaaru\nޖުމާނާ މިއަދު ސިންގަލްސް މެޗެއްގައި ކުޅެނީ: އޭނާ ވަނީ ގްރޫޕުގެ އެއް ވަނަ ހޯދައި ގަފަ 16 ކުޅުންތެރިންގެ ބުރުން ޖާގަ ހޯދާފައި. -އެމްއޯސީ ފޮޓޯ: ނިޝާން އަލީ\nއައިއޯއައިޖީ: ރާއްޖޭގެ ހަ ކުޅުންތެރިޔަކު ޓީޓީގެ ދެ ވަނަ ބުރަށް\n27 ޖުލައި 2019 - 00:044comments\nމޮރިޝަސްގައި ކުރިއަށްދާ އިންޑިއަން އޯޝަން އައިލެންޑް ގޭމްސްގެ ޓޭބަލް ޓެނިހުގެ އޯޕަން ސިންގަލްސް ބައިގެ ދެ ވަނަ ބުރުން ރާއްޖޭގެ އަންހެން ހަތަރު ކުޅުންތެރިންނާއި ފިރިހެން ދެ ކުޅުންތެރިން ޖާގަ ހޯދައިފި އެވެ.\nއަންހެން ޓީމު އިވެންޓުން ރަން މެޑަލް ހޯދި ޓީމުގެ ހަތަރު ކުޅުންތެރިންގެ ތެރެއިން އައިޝަތު ރަފާ ނާޒިމާއި ފާތިމަތު ދީމާ އަލީ އަދި ފާތިމަތު ޖުމާނާ ނިމާލް ގަދަ 16 ކުޅުންތެރިންގެ ބުރުން ޖާގަ ހޯދީ ގްރޫޕުގެ އެއް ވަނަ ހޯދައިގެންނެވެ. ރަން މެޑަލް ހޯދި ޓީމުގައި ދެން ހިމެނުނު މުއީނާ މުހައްމަދު އަނެއް ބުރަށް ދަތުރުކުރީ ގްރޫޕުގެ ދެ ވަނަ ކުޅުންތެރިޔާގެ ގޮތުގަ އެވެ.\nރާއްޖޭގެ އުއްމީދީ ފިރިހެން ކުޅުންތެރިޔާ ޝައްފާން: އޭނާ ވަނީ ގްރޫޕުގެ އެއް ވަނަ ހޯދައި ގަފަ 16 ކުޅުންތެރިންގެ ބުރުން ޖާގަ ހޯދާފައި. -އެމްއޯސީ ފޮޓޯ: ނިޝާން އަލީ\nފިރިހެން ހަތަރު ކުޅުންތެރިންގެ ތެރެއިން ޝައްފާން އިސްމާއިލް އަނެއް ބުރުން ޖާގަ ހޯދީ ގްރޫޕުގެ އެއް ވަނައިގެ ގޮތުގަ އެވެ. މުހައްމަދު ޒީސްތު ނަސީމް ގްރޫޕުގެ ދެ ވަނައިގެ ގޮތުގައި ދަތުރުކުރިއިރު، ގްރޫޕުގެ ދެ ވަނަ ދެން ހޯދި މޫސާ މުންސިފަށް ދެ ވަނަ ބުރަށް ދެވޭނީ މާދަމާ ކުޅޭ ޕްލޭއޮފް މެޗުން މޮޅުވެއްޖެ އެވެ. ފިރިހެން ހަތަރު ވަނަ ކުޅުންތެރިޔާ މުންތިފް އަހުމަދު ވަނީ ގްރޫޕް ސްޓޭޖުން މުބާރާތަށް އަލްވަދާއު ކިޔައިފަ އެވެ.\nޒީސްތު ސިންގަލްސް މެޗެއްގައި ކުޅެނީ. --އެމްއޯސީ ފޮޓޯ: ނިޝާން އަލީ\nމުބާރާތުގައި ރާއްޖޭގެ އަންހެން ކުޅުންތެރިން ހޯދާފައިވާ ކާމިޔާބީތަކަށް ބަލާއިރު ސިންގަލްސް ބައިން ވެސް މެޑަލް ލިބޭނެ ކަމަށް އުއްމީދުކުރެވެ އެވެ. ޓީމު އިވެންޓުން ހޯދި ރަން މެޑަލުގެ އިތުރުން އަންހެން ޑަބަލްސް ބައިން ރަން މެޑެއްޔާއި ރިހި މެޑަލް ހޯދީ ވެސް ރާއްޖޭންނެވެ. އެގޮތުން މުއީނާ އާއި ޖުމާނާ ބަލިކޮށް ރަން މެޑަލް ހޯދީ އުމުރުން 16 އަހަރުގެ ރަފާ އާއި 11 އަހަރުގެ ދީމާ އެވެ.\nސިންގަލްސް ދެ ވަނަ ބުރާއި ކުއާޓާ ފައިނަލާއި ސެމީ ފައިނަލް އަދި ލޯ މެޑަލް މެޗާއި ރަން މެޑަލް މެޗު އޮންނާނީ މާދަމާ އެވެ.\nއިތުރު ލިޔުންތައް އިންޑިއަން އޯޝަން އައިލެންޑް ގޭމްސް ޓޭބަލް ޓެނިސް


ކަރަންޓްބިލް ނުދެއްކޭތީ ކަރަންޓް ކަނޑާލުމުން ހުޅުމާލޭގަ ޢާއިލާއެއް ކަނުއަނދިރީގަ! އެދެނީ ރައްޔިތުންގެ އެހީތެރިކަމަށް!\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 59 ސިކުންތު\nހުޅުމާލޭގައި ދިރިއުޅޭ ޢާއިލާއެއް ދިރިއުޅޭ ހުޅުމާލެ 125 ޖީީ 01 އިން ސްޓެލްކޯއަށް ދައްކަންޖެހޭ ކަރަންޓްބިލް ނުދެއްކި ހުރެގެން މިއަދު ކަރަންޓްކަނޑާލާފައިވާ ކަމަށާއި ޢާއިލީ ތިބީ ކަނއަނދިރީގައިކަމަށް ޢާއިލާއިން ބުނެފިއެވެ.\nޢާއިލާއިން ބުނީ ކޮވިޑާއި ގުޅިގެން ވަޒީފާގެއްލުމުން ޢާއިލާގައި މުސާރަ ލިބޭ މިހާރުހުރީ އެންމެ މީހެއް ކަމަށެވެ. ބިލްތައް ނުދެއްކި ހުރީ ދެއްކޭނެ އެއްވެސް ގޮތެއް ނެތިގެން ކަމަށާއި އެކަން ސްޓެލްކޯގައި ވާނީ ބަޔާންކޮށްފައި ކަމަށެވެ.\n"އަޅުގަނޑުމެން މިތިބީ ކަނު އަނދިރީގައި. ފްރިޖްގައި ހުރި މަސްކޮޅުވެސް ކުނިވެއްޖެ. އަޅުގަނޑުމެންގެ އަތުގައި ބިލްދައްކާނެ ލާރިއެއް ނެތް. އެހެންވެ ބިލްތައް ގިނަވީ. ކަރަންޓްކަނޑަން އުޅުނީމަ ދަރަންޏަށް ނަގައިގެން ކުރިންވެސް ވާނީ ބައެއް ބިލްތައް ދައްކާފައި. ދަރަންޏަށްވެސް ނުލިބިގެން މިހާރު މިއުޅެނީ. ކަރަންޓްބިލަސް 16000 އަދި ފެންބިލަށް 7000 ރުފިޔާ ނުދެއްކި އެބައޮތް. ނަސީބަކުން އަދި ފެން ކަނޑައެއް ނުލާ! އެންސްޕާގެ އެހީތެރިކަމަސްވެސް އެދިގެން މއުޅެނީ." ޢާއިލާއިން ބުނެފައިވެއެވެ.\nޢާއިލާއިން ބުނީ މިޙާލަތުގައި އެމީހުންނަށް ދީލަތި އެހީތެރިކަމަށް ބޭނުންވާ ކަމަށެވެ.\nއިތުރު މައުލޫމާތު ހޯއްދެވުމަށާއި އެހީތެރިވެދެއްވަން: ފޯން 7441989\nކަރަންޓް ކަނޑާލާފައިވާކަން ޔަޤީންކުރަން ހުޅުމާލެ ސްޓެލްކޯ އިމަޖެންސީ ނަމްބަރަށް ގުޅުމުން ވަނީ އިތުރު މައުލޫމާތު ލިބޭނެގޮތް ނުވެފައެވެ.\n101 327464 7705 fathimath firuza\nޢަޒީޒާ މިސްކިތުގަ މާރާމާރީ ހިންގި އިންޑިއާ މީހާ ބަންދު ކުރުމަށް މުއްދަތު ޖަހާއިފި\nޢަޒީޒާ މިސްކިތުގަ މާރާމާރީ ހިންގި އިންޑިއާ މީހާ މިހިރީ!\nތަނަވަސްކަމަށް ދަހިވެތިވާ އަންހެނުންނަށް ޢިބްރަތެއް!: ޓެކްސީ ދަތުރަކަށްފަހު ހަތުރުހާސް ރުފިޔާ އިތުރަށް ދިން ދީލަތި ޑްރައިވަރުގެ ވާހަކަ!\nކަނޑިތީމު ފަޅުގައި އޮތް ތެޔޮ އުފުލާ ދޯންޏެއްގައި ރޯވެއްޖެ\nމުޖުތާޒް ފަހުމީ އަވަހާރަވުމާއި ގުޅިގެން ޝަރުޢީ ދާއިރާގެ ދިދަ3ދުވަހަށް ބައިދަނޑިއަށް!\nއުފަންވެލި ޝޮޕްތަކުން ފޮނި ކިނޫ މެންޑަރިން ވަރަށް ހެޔޮއަގުގަ ވިއްކަން ފަށައިފި\n29 ޑިސެމްބަރ 2020


ބުނެދޭށޭ ރުހެމޭ5– Esfiya\nހިތާމަ މަޖާ ލޯބި March 16, 2019\nދުވެފައި ކަހަލަގޮތަކަށް ކްލިނިކް ތެރެއަށްވަދެގެން އައި މަޔާންގެ ފިޔަވަޅުތަކަށް ހުއްޓުމެއް އައީ ނައިނާ ފެނިފައެވެ. “ޔާން…” ޝަލީން ތެދުވެގެން ގޮސް ހުއްޓުނީ މަޔާންއާއި ދާދި ގާތުގައެވެ. މަޔާން ކަޅުކުލައިގެ ކޯޓްއާއި ފަޔަށްފިޓް ފަޓްލޫނުގައި ހުރިއިރު މޫނުމަތީވި ތާޒާކަމުންވެސް މަޔާން އައީ އޮފީހަށް ދިޔުމަށް ތައްޔާރުވެގެންކަން ޝަލީންއަށް އިނގުނެވެ. ޝަލީން ހެނދުނު ކްލިނިކްގައި މަސައްކަތްކުރާ ދުވަސްދުވަހު މަޔާން ވަޒީފާއަށް ދިޔުމުގެ ކުރިން ޝަލީންގެ ގާތަށް އައުމަކީ އާދައެކެވެ. ޝަލީންގެ މޫނު ދެކިލައިފައި ދިޔުމުން މަޔާންގެ މުޅި ދުވަސް ފުރިހަމަވެގެންދާހެން ހީވެއެވެ.\nޝަލީން މަޔާންއާއި ކުޑަކޮށް ކައިރިވެލުމަށްފަހު މަޔާންގެ ކަރުގައި ބައްދާފައިވާ ޓައި ރީތިކޮށްލަދިނެވެ. އެވަގުތު މަޔާންގެ ނަޒަރު ޝަލީންގެ މޫނަށް ހުއްޓުނުއިރު ޝަލީންގެ މޫނަށް ހިނިތުންވުމެއް ވެރިވިއެވެ. “ވަޓް ބްރިންގްސް ޔޫ ހިޔަރ ޕޮރޮސިކިއުޓަރ މަޔާން…” ޝަލީން ކުޑަކޮށް ހީލަމުން މަޔާންގެ މޭގައި އަތުން ޖަހާލިއެވެ. މަޔާން ބޭނުންވަނީ ދެލޯބިވެރިންގެ އެކަނިވެރި ވަގުތުކޮޅެއްކަން އިނގޭއިރުވެސް ޝަލީން ހުރީ ނޭނގޭކަމަށް ހަދައިގެންނެވެ. އޭރު ނައިނާ ފޯނަށް ނަޒަރު ހުއްޓާލައިގެން އިނީ އެ މަންޒަރުތަށް ނުފެންނަކަމަށް ހަދައިލައިގެންނެވެ. އޭރު އެ ތުންފަތްމަތީވީ ލާނެތް ހިނިތުންވުމެކެވެ. މަޔާންއާއި ޝަލީންގެ ގުޅުމާއިމެދު އޭނަގެ ހިތުގައި ޝައްކުއުފެދިފައިވާތާ ކިތަންމެ ދުވަހެކެވެ.\nމަޔާން ޝަލީންގެ އަތުގައި ހިފާ ގާތަށް ދަމާލުމަށްފަހު އަނެއް އަތް ފަހަތަށް ގެންގޮސް ދޮރު ހުޅުވާލުމަށްފަހު ޝަލީންއާއިއެކު ކޮޓަރިތެރެއަށް ދެމިގަންނަމުން ދޮރުލައްޕާލިއެވެ. ދޮރާއި މަޔާންގެ ހަށިގަނޑާއި ދެމެދު ޝަލީން ފިތިގެންދިޔައިރު ޝަލީން ސަލާމަތްވާން ކުރި މަސައްކަތް ވީ ބޭކާރެވެ. އެ ހަކައިތައިގެ އަތް ދޮރުގައި ވިއްދާލައިފައިވީގޮތުން ގުޑުވާވެސް ނުލެވުނެވެ. އެތަށް އިރެއްގެ ބޭކާރު މަސައްކަތަށްފަހު ޝަލީން ހަތިޔާރު ބަހައްޓަމުން މަޔާންގެ މޫނަށް ބަލާލިއެވެ. އޭރު މަޔާންގެ ތުންފަތަށް ލާނެތް ހިނިތުންވުމެއް ވެރިވެފައިވެއެވެ. ޝަލީންއަށް ބަލަހައްޓައިގެންހުރީ ކާމިޔާބީގެ ނަޒަރަކުންނެވެ.\n“ދެއަރ އިޒް ނޯރ ރެސްކިއު ފްރޮމް މައި ލަވް…. ބޭބީއަށް އެކަން އިނގެންވާނެއެއްނު…” މަޔާންގެ ލޮލުން ފެނުނީ ނުސިޔާނުކަމެވެ. މަޔާންގެ ލުއި ލުއި ބޮސްދިނުންތަކުން ޝަލީންގެ މޫނު ފުރާލުމަށްފަހު ދޫކޮއްލިއިރު ޝަލީން މޫނު ރަތްވެގެންގޮސް މަލެއްފަދައެވެ. އެ ރީތި މޫނަށް ވެރިވެފައިވާ ރަތްކުލައާއި އެކު ރީތިކަން އިތުރުވެފައިވީގޮތުން މަޔާންގެ ހިތްވެސް ފިދާވިއެވެ. މަޔާންގެ ސީރިޔަސް މިޒާޖާއި އެކުވެސް ލާނެތްކަން ކަށީގައި ހިފާލައިފައިވަނީ ޝަލީންގެ ސަބަބުންނެވެ. ލަދުގަތުމާއިއެކު ޝަލީންގެ މޫނަށް ފާއްދާލާ ރަތްކުލައާއިއެކު ރީތިކަން އިތުރުވެގެންދާގޮތުން އަބަދާއިއަބަދު ޝަލީން ރަކިކުރުން މަޔާންގެ އާދައަކަށްވެފައިވެއެވެ. އެ ނުސިޔާނުކަމާއިއެކު ޝަލީން ރަކިކޮށްލާ އެތަށް ވަގުތެއް އާދެއެވެ.\nމަޔާން ޝަލީން ގެނެސް މޭގައި ޖައްސާލިއެވެ. އެއަށްފަހު ދުރަށް ދާން ހިނގައިގަތުމަށްފަހު އެނބުރި ޝަލީންގެ މޫނަށް ބަލާލީ ހިތްކަތިލާފަދަ ނަޒަރަކުންނެވެ. އެދެލޮލުން ފެނިލި އަސަރަކުން ޝަލީންގެ ހިތަށް ހާސް އުފާ ލިބުނުފަދައެވެ. އެއާއިއެކު ތުންފަތްމަތީ ރީތި ހިނިތުންވުމެއް ކުޅެލިއެވެ.\nހަވީރުގެ އެންމެ ހިތްގައިމުވަގުތު ބްލޫ އެޓްމޯސްފިއާ ހޮޓެލްގެ މަތީބައިގައި ޑީޖޭ ލަވައިގެ އަޑުވަނީ ގުގުމާލައިފައެވެ. ޑިސްކޯ ލައިޓްތަށް މުޅި ހޯލް ތެރޭ ހަރަކާތްކުރަމުންދިޔައިރު މާހައުލު ހަލަބޮލިވެފައިވަނީ ދެޖިންސްގެ ޒުވާނުންގެ އަޑުންނެވެ. ގައިގޯޅިވެ ލަވަޔާއި އެއްވަރަށް ފައި ހަމަކުރަމުން ޒުވާނުންތައް ދިޔައިރު ތަރުހީބުގެ އަޑު މާހައުލު ގުގުމަމުންދިޔައެވެ.\nހޯލްގެ އެންމެ ކަނަކަށްވާގޮތަށް ހުރި ސޯފާގައި ހައިޒަލް އިނީ އޭނާގެ ލޯބިވެރިޔާ ޝެރީލްއާއިއެކުގައެވެ. ހައިޒަލްގެ ކޮނޑުގައި ބޯއަޅައިލައިގެން އޮވެ ޝެރީލް ދައްކަމުންދިޔަ ވާހަކައަށް ސަމާލުކަން ނުދީ އިންއިރު އޭނަ އިނީ ޝެރީލްގެ ޝަކުވާތަކުން ބޮލަށް އުނދަގޫވާގޮތްވެފައެވެ. ޝެރީލްމަތިން ފޫހިވެފައިހުރުމުން މިދެތިން ދުވަހުނުފެނި އުޅުނީތީ ޝަކުވާތަށް އިތުރަށް ގިނަވެފައިވެއެވެ.ރައްދުނުދިނުމުން ޝެރީލްގެ ޝަކުވާތަށް ހައްތަހާ ގިނަވާން ފެށުމާއިއެކު ހައިޒަލް ޝެރީލް އޭނަގެ ގަޔާ ދުރުކޮށްލުމަށްފަހު ތެދުވެގެން ދުރަށް ހިނގައިގަތީ ޝެރީލް ގޮވަގޮވާ އޮއްވާ އަޅާލުމެއްވެސް ނެތިއެވެ. ޝެރީލް ހައިޒަލްގެ ފަހަތުން އައިނަމަވެސް ހައިޒަލް ހިނގާލައިފައި ދިޔަލެއް ބާރުކަމުން ޖެހުނީ ދުވާށެވެ. ހޯލްވޭއިން ނިކުތްގޮތަށް ބާރު ހިނގުމެއްގައި އައިސް ހައިޒަލް ލިފްޓްއަށް އަރަމުން ބަލާލީ ގޮތުން ޝެރީލްއަށް ހުއްޓެން މަޖުބޫރުވިއެވެ.\nއެވަރުންވެސް ޝެރީލް އެހެން ލިފްޓަކަށް އަރައިގެން ހައިޒަލްއާއި އެއްވަރުކުރުމުގައި ކާމިޔާބުކުރިއެވެ. ލިފްޓު ހުއްޓުމާއިއެކު ޝެރީލް ދުވެފައި ކަހަލަގޮތަކަށް އެންޓްރެސްއިން ބޭރަށް ނިކުތެވެ. އޭރު އެންޓްރެންސްގެ ދޮރުމަތީ ޕާރކްކޮށްފައިވާ ފެރާރީ ކާރު ހައިޒަލް ދުއްވާލަނީއެވެ. ޝެރީލްގެ ލޮލުން ރުޅިވެރިކަން ފެނިލިއިރު ދުވެފައި ކަހަލަގޮތަކަށްގޮސް ކާރުކުރިމައްޗަށް އެރިއެވެ. އެއާއިއެކު ހައިޒަލްއަށް ބްރޭކްގައި ހިފާލެވުނީ ކިރިޔާއެވެ. ކުޑަ ތަންކޮޅެއް ލަސްވިނަމަވެސް ޝެރީލް ކާރުގެ ފުރޮޅު ދަށުވީހެވެ. “ޑޫ ޔޫ ވޯންޓް ޓް ޑައި…” ހައިޒަލް ރުޅިވެރިގޮތަކަށް ހަޅޭލަވައިގަތެވެ. އެއާއިއެކު އަތުކޮޅަށް ކާރުގެ ދޮރުފަތް ޖަހައިލައިފައި އައިސް ހުއްޓިލީ ޝެރީލްއާއި ދާދިގާތުގައެވެ. އޭރު ޝެރީލް ހުރީ ހިނދުކޮޅު ކޮޅުން ބަދަލުވަމުންދާ ހައިޒަލްގެ މިޒާޖު ފެނި ބުނާނެ އެއްޗެއް ނޭނގިފައެވެ.\n“ވީއަރ ޑަން…” ހައިޒަލްގެ އަޑުގައިވީ ފޫހިކަމާއިއެކު އެބަސްތައް ބުނެލުމުން ޝެރީލްގެ މޫނުގައި އެތިފަހަރެއް އަޅާ ވިހެލިފަދައެވެ. ޝެރީލްގެ މޫނު ރަތްވެެގެންދިޔައިރު ދަތްތަކަށް ތަދުވާހާ ބާރަށް ދަތްކުނޑިވިކައިގަތެވެ. ހައިޒަލް އެއްވެސް އިހުސާސްއެއް ދައްކާނުލާ ޝެރީލްއަށް ފަސްދީ ހިނގައިގަތީ އޭނާއަށް ނޭނގުނަސް ޝެރީލްގެ ރުޅިވެރިކަމުގެ ހުޅުކޮޅު އިތުރަށް ބޮޑުކޮށްފައެވެ. ޝެރީލް އިރުކޮޅެއްވަންދެން ހުއްޓުން އަރާފައި ހުރުމަށްފަހު ދުވެފައި ކަހަލަގޮތަކަށް ގޮސް ހައިޒަލްއާއި އަރާހަމަކުރިއެވެ. ރުޅިވެރިކަމާއިއެކު ހައިޒަލްގެ އަތުގައި ހިފާ އޭނައާއި ދިމާލަށް އަނބުރާލިއިރު ޝެރީލް ހުރީ އެތެރެއިން އަނދައަނދައެވެ. އޭރު ދެމީހުންނަށްވެސް ތިބެވުނީ ހޮޓެލްއަށް ވަދެވެން އިން ގޭޓް ކުރިމައްޗަށްވާގޮތަށް އޮތް މަގުގައެވެ. “ޑިޑް ޔޫ ޕްލޭ ވިތް މީ… އާންސަރ މީ ޔޫ” ހައިޒަލް ދެވަނަ ފަހަރަށް ފަސްދީ ހިނގައިގަތް ތަނާ ޝެރީލް ފަހަތުން އައިސް ޓީޝާޓްގައި ހިފަހައްޓަމުން ރުޅިވެރިގޮތަކަށް ވާހަކަދެއްކިއެވެ. “ސޯ ވަޓް… އައި ވޯޒް ނެވަރ ސީރިޔަސް ވިދް ޔޫ” ހައިޒަލް ފަރުވާކުޑަގޮތަކަށް ބުނެލިއެވެ.\nއޭރު ނައިނާ ފޯނެއްގައި ހުރެގެން އައިސް އެ ހިސާބާއި އަރާހަމަވީއެވެ. ހައިޒަލްގެ ނަޒަރު ނައިނާ ހުއްޓިގެންދިޔައިރު ހިނދުކޮޅަކަށް ދެމިގެންދިޔަ އެވަގުތުކޮޅު އެތަށްކަމެއް ހިނގައިދިޔައެވެ. ޝެރީލްގެ އަތުގެ ހޫނު ހަމަލާ ހައިޒަލްގެ މޫނަށް އަރައިގެންދިޔައިރު ހައިޒަލް ނައިނާއާއި ދުރުވެލިއެވެ. “ޔޫ ޓޫ ޓައިމިން ޖާރކް…” އެއާއިއެކު ޝެރީލްގެ އަތުގެ ދެވަނަ ހަމަލާ ހައިޒަލްގެ މޫނުމައްޗަށް އަރައިގެން ދިޔައެވެ. އެއާއިއެކު ޝެރީލް ރުޅިވެރިގޮތަށް ހައިޒަލްއަށް ކަޅިއަޅާލުމާއިއެކު ދުރަށް ހިނގައިގަތީ އަރައިގެން ހުރި ހީލްއިން ހައިޒަލްގެ ފަޔަށް އަރާފައެވެ. ހައިޒަލް ކުޑަކޮށް އައުޗްއޭ ކިޔާލިއިރު ތުންފަތްމައްޗަށް ވެރިވި ލާނެތް ހިނިތުންވުމާއިއެކު ނައިނާގެ މޫނަށް ނަޒަރު ހުއްޓާލިއެވެ. ނައިނާ ހުރީ ހައިޒަލްގެ އެ ކުއްލި ހަރަކާތުން ލިބުނު ޝޮކްގެ ބޮޑުކަމުން ދެލޯ ބޮޑުކޮށްލައިގެން ފޯނު ކަންފަތުގައި ޖަހާލިގޮތަށް ބުދެއް ފަދައިން ހުއްޓުންއަރާފައެވެ. ލޮލުގެ ކަޅި އެއްފަރާތަކަށް އަމާޒުވެފައިވީއިރު އެ ރީތި ލޮލުގައި ސިހުމެވެ.\n“ތެންކްސް ފޯރ ދިސް…” ހައިޒަލް އޭނާގެ ތުންފަތުގައި އިނގިލި ޖައްސާލަމުން ލާނެތްގޮތަކަށް ބުނެލިއެވެ. އެއާއެކު ވޮލެޓް ހުޅުވާލައިފައި ނެގި އެއްހާސް ރުފިޔާގެ ނޫޓްތަށް ނައިނާގެ މޫނާއި ދިމާލަށް އުކާލިއެވެ. އެއާއިއެކު ނައިނާ ހައިޒަލްގެ މޫނަށް ބަލާލީ ގަބޫލުކުރަން ދަތިވެފައިހުރިކަހަލަ ނަޒަރަކުންނެވެ. އެލޮލުން ރުޅިވެރިކަމާއިއެކު ތަފާތު އަސަރެއް ފެނިލިއެވެ. ނައިނާގެ އަތްމުށްކެވިގެންދިޔައިރު އެ ނަަޒަރުން އެކަނިވެސް ހައިޒަލް ފިއްސާލިފަދައެވެ. ދަތްތަށް ޖައްސާ ބާރުކޮށްލިއިރު ރުޅީގެ ސަބަބުން މޫނު ރަތްވެ ލޮލުން ކަރުނަ ފާއްދާލިއެވެ.\nހައިޒަލް އެވަގުތު ފޯނެއް އައިސްގެން ދުރަށް ހިނގައިގަތްތަނާ ނައިނާ ފަހަތުން ކަހަލަގޮތަކަށް އައިސް ހައިޒަލްގެ އަތުގައި ހިފަހައްޓާ އޭނާގެ ފަހަތުން ވާގޮތަށް އަނބުރާލުމަށްފަހު ކޮނޑުދޮށަށް އަތް ލެއްވުމަށްފަހު އުފުލާ ބިމަށް ޖަހާލިއެވެ. ހަރު ޕޭމެންޓް ގާތަށް މަތީ ބުރަކަށި ޖެހުނުގޮތަކުން ހައިޒަލްގެ އަނގަޔަށް ގޮތެއް ހަދާލެވުނުއިރު އުޅަބޮށި ވިދުނުގޮތުން ތަދުވީވަރުން އުޅަބުށީގައި ހިފަހައްޓާލެވުނެވެ. މަޑުމަޑުން އެއްއަތުން ކޮނޑުގައި ހިފަހައްޓާލަމުން ތެދުވެލިއިރު ހައިޒަލްގެ އަނގައިން އަޑެއް ލައްވާލެވުނީ އަތުގައި އަޅަމުންދިޔަ ވޭނެއްގެ ބޮޑުކަމުންނެވެ. އެހާލުގައިހުރެވެސް ވަށައިގެން ނަޒަރު ހިންގާލެވުނީ އެ މަންޒަރު އެހެން މީހަކަށް ފެނުމަށް ބޭނުންނުވިވަރުންނެވެ. ނަސީބަކުން އެވަގުތު މަގު އޮތީ އެއްކޮށް ހުސްކޮށެވެ.\n“ތަދުވޭތަ؟ ދަގަނޑުން ހައްދަވާފައި ހުއްޓަސް ތަދުވާނެކަން ޔަގީން… ވީއިރު މިލާރި ހޮސްފިޓަލް ފީއަށް ބޭނުންކޮށްލިއްޔާ މާ ރަނގަޅުވާނެ” ނައިނާ ބިންމަތީ ވިހުރިފައިވާ ފައިސާގެ ނޫޓްތަށް ހޮވާލުމަށްފަހު ހައިޒަލްގެ ގަޔާއި ދިމާލަށް އުކާލިއެވެ. އޭރު ހައިޒަލް ހުރީ އަތަށް ތަދުވަމުންދިޔަވަރުންނާއި ލިބުނު ޝޮކްގެ ބޮޑުކަމުން ބުނާނެ އެއްޗެއް ނޭނގުނެވެ.\n“ހީނުކުރައްޗޭ އަންހެންކުދިންނަށްވީމަ ބޭނުން ކަމެއްކޮށްލެވޭނެއޭ… މިތަނަށް މީޑިއާގެ މީހުން އެއްވާވަރު ނުކުރީތީ ތިބޭފުޅާ އުފާކުރަންޖެހޭ… އެހެންނޫންނަމަ މިވަގުތު ނޫސްތަކުގައި އޮތީހީ މަޝްހޫރު ވިޔަފާރިވެރިޔާގެ ދަރިފުޅު ޕްލޭބޯއީ މުހައްމަދު ހައިޒަލް އަލްހާން އަންހެންކުއްޖަކު ބިމަށް ޖަހާލި ވާހަކަ” ނައިނާގެ އަޑުގައިވީ ޖެއްސުމުގެ އަސަރެވެ. މަލާމާތުގެ ނަަޒަރަކުން ހައިޒަލްގެ މޫނަށް ބަލަހައްޓައިގެން އިރުކޮޅެއްވަންދެން ހުރެފައި ނައިނާ ހިނގައިގަތީ ކުރެވުނު ކަންތަކާއި ފަހުރުވެރިވެފައި ހުރެގެންނެވެ. ހައިޒަލް ކުރިވަރާއި އަޅާ ބަލާފައި އެވަރުވެސް ކުޑަކަމަށް ނައިނާ ގަބޫލުކުރިއެވެ.\nއޭރު ހައިޒަލްގެ ޕާރސަނަލް ދެބޮޑީގާރޑުންކަމަށްވާ ޒިޔަލް އާއި ލާވިން ހޮޓެލްއިން ނިކުމެގެންއައިރު އެ މަންޒަރު ފެނިގެން ދުވެފައި ކަހަލަގޮތަކަށް ހައިޒަލް ގާތަށް އައެވެ. ލާވިން އައިސް ހައިޒަލްގެ ގައިގައި ހިފެހެއްޓިއިރު ޒިޔަލް ދުއްވައިގަތީ ނައިނާގެ އަތުކުރެވޭތޯއެވެ. އެއާއިއެކު ހައިޒަލް އެކަން މަނާކުރިއެވެ. ޒިޔަލް ވަގުތުން ދުވެފައި އައިސް ހައިޒަލްއަށް އެހީވިއެވެ. އެވަގުތު އެދެ ޒުވާނުންގެ މޫނުންވެސް ފެނުނީ ކަންބޮޑުވުުމުގެ އަސަރެވެ. ހައިޒަލް އަމިއްލަ ސެކިއުރިޓީ ދަށްކޮށްލައިގެން އުޅުނަސް މިއަދުގެ ހާދިސާގެ ޒިންމާ އެދެމީހުންގެ ބޮލުގައި އެޅޭނޭކަމަކީ ޔަގީންކަމެކެވެ.\n“ސަރ އަރ ޔޫ އޯލްރައިޓް… އަޅުގަނޑަށް ހީވަނީ ބޭރު ފުށުން މާ ބޮޑު އަނިިޔާއެއް ފެންނަންނެތަސް ކައްޓަށް ކަމެއް ވެފައިހުރިތޯ ބަލާލަން އެކްސްރޭއެއް ނަގާލަން ޖެހޭނެހެން… ހޮސްޕިޓަލްއަށް ދުރުންވަންވީނޫންތޯ… ވޫންޑްސް ސާފުކޮށް އެކްސްރޭއެއް ނަގާލަން” ޒިޔަލް ހައިޒަލްގެ އަތް ދެފަރާތަށް ހަރަކާތްކުރުވަމުން ވާހަކަދެއްކިއިރު ޑޮކްޓަރެއްފަދައެވެ. ޒިޔަލް ފޯނު ނަގައިގެން ހޮސްޕިޓަލްއާއި ގުޅަން އުޅުމާއިއެކު ހައިޒަލް އެކަން މަނާކޮއްލައިފިއެވެ. “ލީވް އިޓް ޒިޔަލް” ހައިޒަލް ދެ ޖީބަށް އަތްޖަހައިލައިގެން ހުރެ ހޮޓެލްގެ އެންޓްރެންސްއާއި ދިމާލަށް ހިނގައިގަތެވެ. ލާވިންއާއި ޒިޔަލް ފަހަތުން އަރާ ހަމަކުރުމާއިއެކު ހައިޒަލް އެ ދެޒުވާނުންގެ މޫނަށް ކުޑަކޮށް ބަލައިލައިފިއެވެ. “އެންޑް… މިއަދު މިވީ ކަންތައް އެކަކަށްވެސް އިނގިގެންނުވާނެ” ހައިޒަލް ކުޑަކޮށް ލޯވަށްކޮއްލިއިރު އަޑުގައިވީ އަމުރުވެރިކަމެވެ. ވަގުތުން ލާވިންއާއި ޒިޔަލް އެއްބަސްވިއެވެ.\nހައިޒަލް އެންޓްރެންސްގައި ޕާރކްކޮށްފައި ފެރާރީ ކާރަށް އަރައި ސްޓާޓްކޮށްލިއެވެ. އެވަގުތު ވައަތުކޮނޑުމަތީ އަތުން ހިފަހައްޓާލީ ބިންމަތީ ޖެހުނުގޮތަކުން ކޮޑާއި ދިމާލުން އަތަށް ތަދުވަމުން ދިޔަގޮތުންނެވެ. ނައިނާ އޭނާ ބިމަށް ޖަހާލިގޮތަށް ކަށިތައް ފުޑުފުޑުކޮށްލީހެން ހީވެއެވެ. ހައިޒަލް އަދިވެސް އިނީ އެ ބާރުވެރިކަން އިހުސާސްކުރެވި ފާޑަކަށް ޝޮކެއްލިބިފައެވެ. ނައިނާގެ މިބާރުގަދަ ފަރާތް ފެނި އޭނާ މުޅިން ޝޯޙުކޮށްލައިފިއެވެ.\nMe first dhw ❤❤❤..kiyaalaafa comment eh kohlaanan ingey ??????…thanks dhiraa for uploading this prt\nhere5part.. hope readers will like this part tooo..\nStory is good ..\nnaina n haizal ge scene is so similar toaclub scene of lee min ho n park min young in kd city hunter\nthnks….. ?hehehe jst its own view.?? maybe abadu k series balaathee stry liyaairu vx visnun ehn hunanee kamah???\nVaahaka varah rythi. Bt ibaaraaih kurumugaa kudhi kudhi mahsala eba huri. Next time gaa ragalhu kohlaane kamah heekuran\nthnks. insha allah will try aslu testah daan nukuhnamun up kohlaafa nukutheema mistakes hurithww alun kiyaanulevunee\nSalhi.. Hama vvvv salhi.. alhe nxt prt avahah up koh dhehchey… Waiting for the nxt prt..\nthnkss…swry… ryyt now i have my course assignmnts and schl wrk too… i need time to uploadanew part. i am swry to tell this… ???? insha allah enme lassvegen Tuesdayga upload kohdeynan. ?\nEnglish story ehge translation ehtha mee???\nNo its based on my own ideas\nbaeh thankolhu hamanujehey but overall koh hama habeys\nMi part vx v nice ingey dhiraa kyp up the gudwork…. Whn nxt prt? ????\nthnks. insha allah tuesday ga\nThese scenes I have seen on city hunter\nKorean series ehga\nhehe bt its owm view??. maybe abadu k series balaathee stry liyaairuevisnun hunanee kamah.??\nYaaa… This is stry city Hunter aa varah ehgoeh kohfa miothy.. maaginain korean series beliyas enme series akaa miothy ehgoeh vefa..\nnot like tht maybe faharehga chrcters huredaane k series crcters bt its my owwn idea\ndhiraa wish buneba ma balaane k series eh miulheny balaane series eh neyngigen…almost hurihaa series beluny kanneynge..by the way story hama varah habeys ..keep it up\nކަލާޔާނުލާ ދިރުމެއްނެތެވެ. (12)\nހިތާމަ ލޯބި December 31, 2016


Jamal Khashoggi Ge Gaathilunnah Eynage Aailaa In Maaf Dheefi - Vaguthu\nޖަމާލް ޚަޝޯޤީގެ ގާތިލުންނަށް އޭނާގެ އާއިލާ އިން މައާފް ދީފި\nތުރުކީވިލާތުގެ އިސްތަންބޫލްގައި ހުންނަ ސައުދީ އަރަބިއްޔާގެ ކޮންސިއުލޭޓް ތެރޭގައި މަރާލި ސައުދީ އަރަބިއްޔާ އަށް ނިސްބަތްވާ ޖަމާލް ޚަޝޯޤީގެ ގާތިލުންނަށް، އޭނާގެ އާއިލާ އިން މަޢާފް ދީފިއެވެ. އެހެންކަމުން އެއަމަލު ހިންގި މީހުން މަރުގެ ޙުކުމުން ސަލާމަތް ވާނެކަން މިވަނީ ކަށަވަރު ވެފައެވެ.\nޚަޝޯޤީ މަރާލީ 2018 ވަނަ އަހަރުގެ އޮކްޓޯބަރ މަހު އެވެ.\nޚަޝޯޤީގެ ދޮށީ ދަރިފުޅު ސަލާހް ކުރި ޓްވީޓެއްގައި ބުނީ ބައްޕަގެ ހުރިހާ ދަރިން ވެސް މިހާރު ގާތިލުންނަށް މައާފް ދޭން ނިންމާފައިވާ ކަމަށެވެ.\n"މިބަރާކާތްތެރި ރޭ، މި ބަރަކާތްތެރި މަހު މަޢާފު ދޭން ނިންމީ އެކަމުގެ ބަދަލު ﷲ ދެއްވާނެކަން ގަބޫލު ކޮށްގެން ތިބެ." ސަލާހް ބުންޏެވެ.\nޚަޝޯޤީ މަރާލި މައްސަލައިގައި ފަސް މީހަކަށް މަރުގެ އަދަބު ދިނުމަށާއި ތިން މީހަކު ޖަލަށް ލުމަށް މިދިޔަ ޑިސެމްބަރ މަހު ސައުދީ އަރަބިއްޔާގެ ކޯޓަކުން ވަނީ ޙުކުމް ކޮށްފައެވެ.\nޚަޝޯޤީ މަރާލުމުގައި ސައުދީ އަރަބިއްޔާގެ ވަލީއަހްދު މުހައްމަދު ބިން ސަލްމާންގެ ބައިވެރިވުން އޮތް ކަމަށް ހުޅަނގުގެ މީޑިއާތަކުން ވަރަށް ބޮޑަށް ތުހުމަތު ކުރެއެވެ. ނަމަވެސް ސައުދީ އަރަބިއްޔާގެ ސަރުކާރުންނާއި ވަލީއަހްދު މުހައްމަދު ވަނީ އެތުހުމަތުތައް ދޮގު ކޮށްފައެވެ.\nޚަޝޯޤީ އަކީ ކުރިން ސައުދީ އަރަބިއްޔާގެ ޝާހީ އާއިލާގެ ޚަބަރުތައް ލިޔުނު ނޫސްވެރިއެކެވެ. ނަމަވެސް ފަހުން އޭނާ ވަނީ ޝާހީ އާއިލާ އާއި ދެކޮޅަށް ލިޔުންތައް ލިޔަން ފަށާފައެވެ. އެހެންކަމުން އޭނާ މަރާލީ ސައުދީގެ ޝާހީ އާއިލާ އާއި ދެކޮޅަށް ދައްކަމުން ގެންދާ ވާހަކަތައް ހުއްޓުވަން ވެގެން ކަމަށް ތުހުމަތު ކުރެވިފައި ވެއެވެ.\nޚަޝޯޤީގެ ގާތިލުންނަށް ދަރިން މަޢާފު ދިނުމާއި ގުޅޭ ގޮތުން އޭނާ މަރުވިއިރު ލޯބިވެރިއެއްގެ ގޮތުގައި ގެންގުޅުނު އަދި، ޚަޝޯޤީ އަށް އިންސާފު ހޯދަން އެންމެ ބޮޑަށް ވަކާލާތު ކުރާ ހަތީކާ މިހާތަނަށް އެއްވެސް އެއްޗެއް ނުބުނެއެވެ.\nޚަޝޯޤީ މަރާލި މައްސަލައިގައި މަރަން ޙުކުމް ކުރި މީހުންގެ ޙުކުމް ޖަލު ޙުކުމަށް ބަދަލުކޮށްފި\nޚަޝޯޤީގެ ހަށިގަނޑުން "ބާބަކިއު" ހެދިކަމަށް ހެކިބަސްދީފި\nމެއި 22, 2020 11:21\nވަރަށް ރަގަޅު ނަމޫނާއެއް.. އެއީ އިސްލާމްދީނުގެ ފުރިހަމަކަން... ބަދަލް ހިފުމުގެ ރޫހު އެއީ ކޮންމެފަދަ ނުބާކަމަކަށްވެސް އެރިދާނެކަމެއް..މިޒަމާނުގެ ޝަރުއީ ގޮތުން ކުރާ ހުކުމްތަކަށް ނުފޫޒާއި ބާރު ފޯރުވާ...\nމީ ޚަޝޯޤީގެ ގެ ލޯބިވެރިޔާ އާއި ސައުދީ ސާހީ އާއިލާ ވަރަށް ބޮޑަށް ރާވާގެން ކޮށްފަ އޮތް ކަމެއްކަން މިހާރު ޔަގީން ވެއްޖެ، ސައުދީ ސަރުކާރުން ޚަޝޯޤީގެ ލޯބިވެރިޔާ އަށް ވަރަށް ބޮޑު ފައިސާގެ އަދަދެއް ދީގެން ޚަޝޯޤީގެ މަރާލަން ރާވާފަ އޮތް ނުބައި ރޭވުމެއް ، އެންމެ ފަހުން ޚަޝޯޤީގެ ދަރިން ރުހޭވަރަސް ފައިސާދީގެން އެމީހުނ އަތުން ގާތިލުންގެ މާފް ސައުދީ ސަރުކާރުން ހޯދާފައި ވާކަމަށް ވަރަށް ބޮޑަށް ބެލެވޭ\nމެއި 22, 2020 14:56\nބައެއް ހީއަކީ ފާފައެއް ކަމަށް އޮވޭ. ތިމާއަށް ނޭނގޭ ކަންކަމުގެ ވާހަކަ ހީއެއްގެ މައްޗަށް ބިނާކޮށްގެން ސާބިތު އެއްވެސް ހެއްކެތް ދަލީލެއް ނެތި ދެއްކުމަކީ ނުބައިކަމެއް. މި ބަރަކާތްތެރި މަހުގައި ނުބައި ހީތައް މީސްތަކުންގެ ހިތްތަކަށް ވައްދައިދިނުމަކީ އަދި އެއަށްވުރެ ނުބައިކަމެއް. ކޮންމެ ފަދަ ހާލަތެއްގައި ނަމަވެސް ނިޔަތް ދެނެވޮޑިގެންވާނީ ހެއްދެވި ފަރާތުން. މައާފު ދިނުމަކީ އެކަމުގެ ހެޔޮ ދަރުމައާއި ސަވާބު ވަރަށް މަތިވެރި ކަމެއް ކަމުގައި އަންގަވާފައި އޮތީ. މި ބަރަކާތްތެރި މަހުގައި ތެދުވެރި މާތް އިންސާނުން އެ މަތިވެރި ނިޢުމަތް ހޯދުމަށް މާފުކުރާނެ ކަމީ ޝައްކެއް އޮތް ކަމެއް ނޫން. ހުރިހާ ފަރާތަކަށްވެސް މި ބަރަކާތްތެރި މަހުގެ ހެޔޮ ދަރުމައާއި ސަވާބު މިންވަރު ކުރައްވާށި. އާމީން.\nމެއި 22, 2020 15:13\nޑރ ބާރީގެ އާއިލާއިން ޝަހީމަށް މާފުކުރާނެބާ؟


Raajje Aiee France Ge Manavareh, Eiee Kurin Reyvifai Oi Dhathureh: Sarukaaru\nރާއްޖެ އައީ ފްރާންސްގެ މަނަވަރެއް، އެއީ ކުރިން ރޭވިފައި އޮތް ދަތުރެއް: ސަރުކާރު\nރާއްޖެ އައި ފްރާންސްގެ މަނަވަރު--\nއިއްޔެ ހެނދުނުގެ ވަގުތެއްގައި ދެ މަނަވަރެއް ވަނީ މާލެ ކައިރީގައި ބަނދަރު ކޮށްފައިވާއިރު އެ މަނަވަރަކީ ފްރާންސްގެ މަނަވަރެއް ކަމަށާއި އެ މަނަވަރު ރާއްޖެއަށް ދަތުރުކުރީ ކުރިންވެސް ރޭވިފައި އޮތް ދަތުރެއްގައި ކަމަށް ސަރުކާރުން ބުނެފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ ރާއްޖެ އައީ ފްރާންސްގެ އަސްކަރީ ދެ މަނަވަރު ކަމަށެވެ. އެ އުޅަނދުތައް ރާއްޖެ އައުމަށް ދަތުރުކުރާތާ މަހެއްހާ ދުވަސް ވެފައިވާ ކަމަށް ވެސް މަބްރޫކް ވިދާޅުވިއެވެ. އެ މަނަވަރުގައި އައި ހަތަރު ހެލިކޮޕްޓަރުތައް ރާއްޖޭގައި އެކި ސަރަހަދުތަކުގެ މަތިން ދަތުރުކުރި ފޮޓޯ އާއި ވީޑިއޯތަކެއް ވަނީ ސޯޝަލް މީޑިއާގައި އާއްމުވިއިރު އެކަމާއި ގުޅިގެން މަބްރޫކް ވިދާޅުވީ ހެލިކޮޕްޓަރު ފަދަ އެއްޗެހި ހިފައިގެން ދަތުރުކުރާ އުޅަނދެއް ރާއްޖެ ވަދެއްޖެނަމަ، ހެލިކޮޕްޓަރުތައް ދުއްވުމުގެ ހުއްދަ އާންމުކޮށް ވެސް ދޭ ކަމަށެވެ.\nއެގޮތުން އިއްޔެ ރާއްޖެ އައި ފްރާންސްގެ މަނަވަރުގައި އޮތް ހެލިކޮޕްޓަރުތަކަށް ވެސް ހުއްދަ ދީފައިވާނެ ކަމަށާއި، އެތަނުން އެއް ހެލިކޮޕްޓަރު ފަޅުރަށެއްގައި ޖައްސާފައި ވަނީ އެއަށް ދިމާވި ޓެކްނިކަލް މައްސަލައެއްގެ ސަބަބުން ކަމަށް މަބްރޫކް ވިދާޅުވިއެވެ. އެ ހެލިކޮޕްޓަރަށް އެހީތެރިކަން ފޯރުކޮށްދޭން ދިޔަ އިތުރު ހެލިކޮޕަޓަރެއް ވެސް ޖައްސާފައި ވާނެ ކަމަށްވެސް މަބްރޫކް ވިދާޅުވިއެވެ.\nމަބްރޫކް ވިދާޅުވީ މިއީ ރާއްޖެ އާއި ފްރާންސް އާދެމެދު ހާރިޖީ ގުޅުން ގާއިމުކުރިތާ 51 އަހަރު ފުރޭ އަހަރު ކަމަށްވުމާއެކު، އެ މަނަވަރުތަައް ރާއްޖެ އަންނަން ދަތުރު ފެށީ ރާއްޖޭގައި ބައެއް ތަމްރީނުތައް ވެސް ހެދުމަށް ކަމަށެވެ. މަނަވަރުތަކަށް ޖިބޫޓީން ފުރައިގެން ރާއްޖެ އާދެވުނީ ދަތުރު ފެށިތާ 29 ދުވަސް ފަހުން ކަމަށާއި، މިހާރު ހާލަތު ބަދަލުވެފައި ވާތީ، މަނަވަރުތައް ރާއްޖޭގައި މަޑުނުކުރާނެ ކަމަށެވެ.\nއިތުރަށް ވާހަކަދައްކަވަމުން މަބްރޫކް ވިދާޅުވީ އިއްޔެ ރާއްޖެއަށް ކްރޫޒް ޔޮޓެއް ވެސް އައިސްފައިވާ ކަމަށެވެ. މަބްރޫކް ވިދާޅުވީ އެ ޔޮޓުގައި ތިބީ ދެ މީހުން ކަމަށާއި، އެމީހުންނަށް ވެސް ރާއްޖެ އާދެވިފައި ވަނީ ރާއްޖޭގެ ކަނޑުތަކަށް ވަދެވެން އޮތް މުއްދަތަށް ވުރެ ލަހުން ކަމަށެވެ. އަދި ވިދާޅުވީ ޔޮޓުން ތެޔޮ ހުސްވާން ކައިރިވެފައި ވާތީއާއި، ވައި ބަދަލުވަންދެން ހަފްތާއެއްގެ މުއްދަތަށް ރާއްޖޭގައި މަޑުކުރުމުގެ ހުއްދައަށް އެމީހުން އެދުނު ކަމަށެވެ. އެހެންކަމުން ތެޔޮ އެޅުމުގެ ހުއްދަ ދީފައިވާ ކަމަށާއި ނަމަވެސް އެއްވެސް ރަށަކަށް ފޭބުމުގެ ހުއްދަ ދީފައި ނުވާނެ ކަމަށް މަބްރޫކް ވިދާޅުވިއެވެ.


BREAKING: Covid-19: Mexico Aai Russia In Meehaku Maruvehjje - Vaguthu\nކޮވިޑް-19: މެކްސިކޯ އާއި ރަޝިއާއިން މީހަކު މަރުވެއްޖެ\nމިހާރު ދުނިޔޭގައި ހަލުވިކަމާއެކު ފުތުރެމުންދާ ކޮވިޑް-19 އާ ގުޅިގެން މެކްސިކޯ އާއި ރަޝިއާއިން މީހަކު މަރުވެއްޖެ އެވެ.\nމެކްސިކޯއިން ކޮވިޑް-19 ޖެހުނު މީހުންގެ އަދަދު ވަނީ 118 އަށް އަރާފައެވެ. އޭގެ ތެރެެއިން 25 މީހަކު މި ވައިރަސްއަށް ފައްސި (ޕޮޒިޓީވް)ވީ މިއަދުއެވެ. އަދި އެ ގައުމުން4މީހަކު މި ބަލި ޖެހިގެން ރަނގަޅުވިިއިރު، އެކަކުގެ ހާލު ސީރިއަސް އެވެ.\nރަޝިއާއަށް ބަލާއިރު، އެ ގައުމުން ކޮވިޑް-19 ޖެހުނު މީހުންގެ އަދަދު ވަނީ 147 އަށް ވަނީ އަރާފައެެވެ. އެ ގައުމުން މި ވައިރަސް ޖެހުނު މީހުންގެ ތެރެއިން ރަނގަޅުވި މީހުންގެ އަދަދު 8 އަށް ވަނީ އަރާފައެެވެ. އެ ގައުމުން މި ވައިރަސް ޖެހުނު އެއްވެސް މީހެެއްގެ ހާލު ސީރިއަސްއެއް ނޫނެވެ.\nމުޅި ދުނިޔެއިން ކޮވިޑް-19 ޖެހުނު މީހުންގެ އަދަދު ވަނީ 220,995 އަށް އަރާފައެވެ. މި ބަލީގައި މަރުވި މީހުންގެ އަދަދު 8,990 އަށް އަރާފައިވައިރު، މި ބަލި ޖެހިގެން ރަނގަޅުވި މީހުންގެ އަދަދު 85,782 އަށް ވަނީ އަރާފައެވެ.\nއަދި މި ބަލި ފެނުނު ގައުމުތަކުގެ އަދަދު ވަނީ 176 އަށް އަރާފައެވެ.\nމި ބަލި ޖެހިގެން އެންމެ ގިނަބަޔަކު މަރުވެފައި ވަނީ ޗައިނާއިންނެވެ. ދެވަނަ އަށް އެންމެ ގިނަ މީހުން މަރުވެފައި ވަނީ އިޓަލީންނެވެ/


Ranil ge ithubaaru nei kamah hushahalhanee | Mihaaru\n18 މާޗް 2018 - 18:407comments\nކޮލަމްބޯ (މާޗް 18) - ލަންކާގެ ބޮޑު ވަޒީރު ރަނިލް ވިކްރަމަސިންހަގެ އިތުބާރު ނެތްކަމުގެ މައްސަލަ މި ހަފުތާގައި ޖޮއިންޓް އޮޕޮޒިޝަންގެ ފަރާތުން ޕާލަމެންޓަށް ހުށަހަޅާނެ ކަމަށް ކުރީގެ ރައީސް މަހިންދާ ރާޖަޕަކްސާ ވިދާޅުވެއްޖެ އެވެ.\nޖޮއިންޓް އޮޕޮޒިޝަން ބުނީ ވޭތުވެދިޔަ ތިން އަހަރު ދުވަހު ތެރޭ ރަނިލްގެ ބެލުމުގެ ދަށުން ހިންގި ލަންކާގެ އިގްތިސާދު ބޮއްސުން ލާފައިވާ ކަމަށެވެ. އެ ގޮތުން 16 ކަމެއް އޭނާގެ މައްޗަށް ވަނީ ފާހަގަކޮށްފަ އެވެ. އޭގެ ތެރޭން 12 ކަމެއް ގުޅިފައި ވަނީ ސެންޓްރަލް ބޭންކުން ބޮންޑު ވިއްކުމުގައި ހިންގާފައިވާ ކޮރަޕްޝަނާ އެވެ. ރާޖަޕަކްސާ ވިދާޅުވީ ރަނިލް އިތުބާރު ނެތްކަމުގެ މައްސަލާގައި ޖޮއިންޓް އޮޕޮޒިޝަންގެ ހުރިހާ މެންބަރުން ސޮއިކޮށްފައިވާ ކަމަށެވެ. އަދި ރަނިލްގެ ޔޫއެންޕީގެ މެންބަރުން ވެސް އެ މައްސަލާގައި ސޮއި ކުރައްވާނެ ކަމަށް ރަނިލް ވިދާޅުވި އެވެ.\n"އަޅުގަނޑަށް ހީވަނީ އިތުބާރު ނެތްކަމުގެ މައްސަލައިގެ ވޯޓުގެ ކުރިން ރަނިލް އިސްތިއުފާ ދޭނެހެން،" ރާޖަޕަކްސާ ވިދާޅުވި އެވެ.\nއިތުބާރު ނެތްކަމުގެ މައްސަލާގައި ސްޓޭޓް މިނިސްޓަރު އޮފް ލޭންޑް ޓީބީ އެކަނަޔަކަ ވަނީ ސޮއިކުރައްވައިފަ އެވެ. ޔޫއެންޕީގެ ޕާލަމެންޓް މެންބަރު ހިޝާން ވިތަނަގެ ވިދާޅުވީ ސްރީ ލަންކާ ފްރީޑަމް ޕާޓީގެ ބައެއް މިނިސްޓަރުން ގައުމުގެ ހަމަޖެހުން ނަގާލަން މަސައްކަތް ކުރާ ކަމަށެވެ.\nޔޫއެންޕީން ބުނެފައި ވަނީ ޖޮއިންޓް އޮޕޮޒިޝަނުން ކުރަން އުޅެނީ ބޭކާރު ކަމެއް ކަމަށާއި އެ ވޯޓު ފެއިލްކޮށްލާނެ ކަމަށެވެ.\nއިތުރު ލިޔުންތައް ސްރީ ލަންކާ އިތުބާރުނެތްކަމުގެ ވޯޓް\nލަންކާގެ ބޮޑު ވަޒީރުގެ އިތުބާރު ނެތްކަމުގެ ވޯޓު މިއަދު


Lanka gai anhenunnah haassa taxi center eh hulhuvaifi\nލަންކާގައި އަންހެނުންނަށް ހާއްސަ ޓެކްސީ ސެންޓަރެެއް ހުޅުވައިފި\n20 ސެޕްޓެމްބަރ 2020 - 12:29:35\nދަތުރުފަތުރުކުރާއިރު އަންހެނުންނަަަށް ތަފާތު ފުރައްސާރަތައް ކުރިމަތިވެފައި އެބަ ހުއްޓެވެ. ރޭޕް ކުރުމާއި ޖިންސީ ފުރައްސާރަ ފަދަ ތަފާތު ކަންކަމާއި ގިނަ ފަހަރަށް ކުރިމަތިލާން ޖެހެނީ އަންހެނަކު އެކަނިމައި އެކަނި ދަތުރުކުރާނަމަ އެވެ.\nމިފަދަ ކަންކަން އަންހެނުންނަށް ކުރިމަތިވާތީ އަވަށްޓެރި ސްރީލަންކާގައި މިވަނީ އަންހެނުންނަށް ހާއްސަ ޓެކްސީ ސެންޓަރެއް ހުޅުވާފަ އެވެ. “ޕިންކް ޑްރައިވްސް” ގެ ނަން ދީފައި މި ސެންޓަރުން އުފުލާނީ އަންހެނުންނާއި ކުޑަކުދިން އެކަންޏެވެ.\nހަމައެކަނި އަންހެން ޑްރައިވަރުން ދުއްވާ އެ ޓެކްސީ ސެންޓަރުގެ ހިދުމަތް ކޮލަމްބޯގައި މިދިޔަ ހަފުތާގެ ތެރޭގައި ފަށާފައި މިވަނީ އެގައުމުގެ ޓެކްނޮލޮޖީ ކުންފުންޏެއް ކަމަށްވާ ޑީޖެނިކްސް އިންނެވެ. އެތަނުގެ ފައުންޑަރު ޝޯހަން ކުލަސޫރިޔާ ބުނީ އެ ހިދުމަތާއެކު އަންހެނުން ބާރުވެރިކުރުވުމުގެ އިތުރުން އަންހެނުންނާއި ކުޑަކުދިންނަށް ރައްކާތެރި ހިދުމަތެއް ވެސް ފޯރުކޮށްދެވޭނެ ކަމަށެވެ.\nއޭނާ ބުނި ގޮތުގައި މި ހިޔާލަކީ ގާތް އެކުވެރިއެއްގެ ފިރިއަކު މަރުވުމުން އެ ކުޑަ އާއިލާއަށް ފަންޑު ހޯދަން ފެށި ކަމެއް ނަމަވެސް އެ މަސައްކަތަށް ލިބުނު ތަރުހީބާއެކު މަސައްކަތް ވެސް ފުޅާވެގެން ދިޔައީ އެވެ.\nއެކަމަށް ލިބުނު ޑިމާންޑާއެކު ހިދުމަތް ފުޅާކުރަމުން އަންނައިރު ހަތަރު މަސް ދުވަހުގެ ތެރޭގައި އެމީހުން މިވަނީ މޯބައިލް އެޕްލިކޭޝަނެއް ވެސް އުފައްދާފަ އެެވެ. އެއީ އެންޑްރޮއިޑް އަދި އައިއޯއެސް ފޯނުތަކަށް ވެސް ބޭނުންކުރެވޭ ގޮތަށް އުފައްދާފައިވާ އެޕްލިކޭޝަނެކެވެ. އެގޮތުން ދަތުރުގެ މަންޒިލްތައް ރަނގަޅަށް މޮނިޓާކުރެވޭ ގޮތަަަށް ހަދާފައިވާ އެ އެޕްލިކޭޝަނުގައި އިމަަޖަންސީ ބަޓަންއެއް ވެސް އިނދެ އެވެ. އެއިން އެމީހުންގެ އާއިލާގެ މެމްބަރުންނާއި ކަނެކްޓް ކުރެވޭނެ އެވެ.\nޑްރައިވަރުންނަށް ނަގާފަައިވާ މީހުންނާއި ގުޅިގެން ޝޯހަން ބުނީ އެއީ އެކަމަށް އެދި ހުޅުވާލުމުން ހުށަހެޅި އަންހެންވެރިން ކަމަށެވެ. އެގޮތުން އެމީހުންނާއި އިންޓަވިއު ކުރުމަށް ފަހު ޓްރެެއިނިނެއް ވެސް ދީފައިވާ ކަމަށް ބުނެ އެވެ.\nމިހާރު އެތަނުގައި ފުލްޓައިމްކޮށް އަދި ޕާޓްޓައިމްކޮށް މަސައްކަތްކުރާ އަންހެނުން ހިމެނޭ ގޮތަށް ޖުމްލަ 25 އަންހެނުން ދަނީ މަސައްކަތްކުރަމުންނެވެ. އެތަނަށް މިވަގުތު ކުރިމަތިވެފައިވާ އެންމެ ބޮޑު ދައްޗަކީ މަސައްކަތަށް ނިކުންނާނެ އަންހެނުން ހޯދުމެވެ. އެކަމަކު އިތުރު އަންހެން ޑްރައިވަރުން ހޯދުމުގެ މަސައްކަތް ވެސް ކުރެވެމުން އެބަދާ ކަމަށް ޝޯހަން ބުނެ އެވެ.\nގެއްލުނު ދަރި ފެނުނުކަމަށް ބުނާތީ ފުލުހުން ތަހުގީގުކުރަނީ\nއަލިފާން ރޯވި ޓޭންކަރުން ކަނޑަށް ތެޔޮ ފައިބައިފި\nމަރަން ހުކުމްކޮށްފައި ހުރި މީހަކު ލަންކާގެ މަޖިލީހަށް!\nތެޔޮ ޓޭންކަރުގައި ރޯވި ގޮތް ތަހުގީގު ކުރަނީ


Covid-19: Miee Kaiveneege Haflaathah Baavvanvee Vagutheh Noon - Ameen - Vaguthu\nކޮވިޑް-19: މިއީ ކައިވެނި ހަފްލާތައް ބާއްވަން ވީ ވަގުތެއް ނޫން - އަމީން\nހެލްތު މިނިސްޓަރު އަބްދުﷲ އަމީނާއި އެޗްޕީއޭގެ ޑިިރެކްޓަރ ޖެނެރަލް. --- ވަގުތު އިމޭޖަސް: އިބްރާހިމް ޝާބިލް\nރާއްޖެއިންވެސް ކޮވިޑް-19ފެނިފައިވާއިރު، މި ދުވަސްކޮޅު ކައިވެނި ހަފްލާތަަކާއި، އެ ނޫންވެސް ހަފްލާތައް ބޭއްވުން މަދު ކުރުމަށް ހެލްތް މިނިސްޓަރ އަބްދުﷲ އަމީން އެދިއްޖެއެވެ.\nއަމީން މިހެން ވިދާޅުވީ، ޑަބްލިވްެއެޗްއޯއިން ރާއްޖެއަށް ހަދިޔާ ކުރި ކޮވިޑް-19 ޓެސްޓު ކިޓްތައް ހަަވާލު ކުރުމަށް ބޭއްވި ރަސްމިއްޔާތުގައި ވާހަކަދައްވަމުންނެވެ.\nއަމީން ވިދާޅުވީ، މި ބަލިން ސަލާމަތްވުމަށް އެންމެ މުހިންމު ކަމަކީ ރަނގަޅަށް އަތް ދޮވެ ސާފްތާހިރުކަން އެޗްޕީއޭއާއި އެހެނިހެން ކަމާއި ބެހޭ އިދާރާތަކުން ބުނާ މިންގަނޑުތަކަށް ބެހެއްްޓުން ކަމަށެވެ. އަދި ތަންތަނަށް ދިއުމާއި އެއްވެ އުޅުމުގެ ހަރަކާތްތައް ނުބާއްވާ، ކަމާއި ބެހޭ ފަރާތްތަކުން ދީފައިވާ އިރުޝާދުތަކަށް ތަބާވުމަށް އަމީން ވަނީ އެދިފައެވެ.\n"މިވަގުތަކީ އަޅުގަނޑުމެން ކޮންމެހެން އެއްވާން ޖެހޭތަންތަނަށް ނޫން ތަނަކަށް އެއްވާންވީ ވަގުތެއް ނޫން. މިވަގުތަކީ އަޅުގަނޑުމެން ޕާޓީތައްވެސް ބާއްވަން ވީ ވަގުތެއްވެސް ނޫން، ކައިވެނި ހަފްލާތައް ވެސް ވިޔަސްއެ ނޫން ހަފްލާތައްވިޔަސް މިވަގުތު މަދުކޮށް ހުއްޓާލަންވީ ހާލަތުގައި ކަމާއި ބެހޭ ފަރާތްތަކުން އަންގާ ގޮތަކަށް އަަމަލު ކުރުން އެދެން". އޭނާ ވިދާޅުވިއެވެ.\nއަމީން ވިދާޅުވީ، އެކިއެކި ކުޅިވަރުގެ މުބާރާތްތަކާއި، ގިނަ މީހުން ބައިވެރިވާ ހަރަކާތްތައް މިވަގުތަށް ހުއްޓާލުމަކީ ކުރަން ޖެހޭ ކަމެއް ކަމަށެވެ. އަދި ހުމުގެ އަލާމާތްތަކާއި، ޑޮކްޓަރުން ދޭ އިރުޝާދުތަކަށް އަމަލު ކުރުމަކީ މުހިންމު ކަމެއް ކަމަށެވެ. އަދި އެފަދަ ފަރާތްތަކުން ހޮސްޕިޓަލަށް ނުގޮސް ގާއިމްކޮށްފައިވާ ފްލޫ ކްލްނިކްތަކަަށް ދިއުމަށް އަމީން ވަނީ އިރުޝާދު ދީފައެވެ.\nރާއްޖެއިން ކޮވިޑް-19 ފެނުމާއި ގުޅިގެން އާއްމު ސިއްހަތުގެ ކުއްލި ނުރައްކަލުގެ ހާލަތު ވަނީ އިއުލާނު ކޮށްފައެވެ.\nމާޗް 15, 2020 14:30\nމީ މިނިސްޓަަރާ ބެހޭ ކަމެއް ނޫން ، މަގޭ ވެޑިން މަށަށް އެނގޭނީ\nމާޗް 15, 2020 15:58\nމަގޭ ވެޑިން ކިޔާފަ ޕާރޓީ ބާއްވާއިރު އެތާ ވައިރަސް ހުރި މީހަކު ހުރެގެން ބޮނޑިއެއް ބޮއުނީމަ އޮންނާނީ މަގޭ ވެޑިންނޭ މިނިސްޓަރޭ ގޮވިފަ. ދެންވެސް ތިއަނގަ މައިތިރިކޮށްފަ ބަސްއަހައިގެން ގޭގަ އޮވެބަލަ. އެހެންނޫނި ދުވަހަކުވެސް ވެޑިން ނުބޭއްވޭތަން އައިސްދާނެ. މާތްﷲ އަޅަމެން އެންމެންނަށް ހެޔޮވިސްނުމާއި ދުޅަހެޔޮ ސިއްޙަތެއް ދެއްވައި ކޮރޯނާއާއި އެހެނިހެން ބަލިތަކުން ސަލާމަތް ކޮށްދެއްވާށި. ???\nމާޗް 15, 2020 16:13\nކަލޭގެ ވެޑިން ކަލޭއެކަނި ނިންމާލަންވީނު އެހެންމީހުން ނުގެންގޮސް!! ޕާޓީ އެކަނި ނިންމާލާ!އޭރަށް އަހަރެމެންނަށް އޯކޭ.\nމާޗް 15, 2020 16:23\nހާދަ ގަމާރު މީހުންވެސް އުޅެއޭ. މި ކިހާ ފަސޭހައިން އަރާ ވައިރަހެއް ކަން އެނގޭތަ. އެންމެ މީހަކަވެސް އެތައް ބަޔަކު އިންފެކްޓް ކުރެވޭނެ. މީހާރު ބަލި ފެތުރޭ މިންވަރު ކޮންޓްރޯލް ނުކުރެވިއްޖެ ނަމަ ދުނިޔޭގެ އާބާދީގެ 50 އިންސައްތަ މީހުން އިންފެކްޓްވެ އެތައް މިލިއަން މީހުން މަރުވެދާނެ ކަމަށް ކަމާގުޅޭ ތަޖުރިބާކާރުން ލަފާ ކުރަނީ.\nމާޗް 15, 2020 14:37\nމިއީ ރިސޯޓްތައް ބަންދުކޮށް މުވައްޒަފުން ރިސޯޓުން ނުފޭބޭނެގޮތް ހަދާފަ ގެސްޓުން ގެނެސް ރިސޯޓުތަކުގަ މަސައްކަތް ކުރަން ތިބި އެންމެން ނުރައްކަލަށް ވައްޓާލަންވީ ދަނޑިވަޅުތޯ؟\nލައިލާ ދޫންޏާ އެކަނި ނަފްސަށް ނުވިސްނާ.\nފަރުދީ ޒިންމާ ކޮންމެ މީހަކުވެސް އަދާކުރަންވީ ވަގުތުމީ. މިބަލީގެ ނުރައްކާ ކަނބުލޮ ޅަކަމުން ހަމަ ނުވިސްނެނީތާ. މީހަކާ އިންނަށް ހަމަ ތިއުޅެނީ ތަސައްރަފު ފުދިގެން ތަ ކަނބުލޯ. ސުވާލް އުފެދޭ ހެޔޮބަހެއް ބުނީމަ ބުނާ މީހަކަށް ނުބަލާ ބުނާ އެއްޗަކަށް ބަލަން ވީ. ފިސާރި ހެލްތު މިނިސްޓަރެއް އިރާދަކުރެއްވިއްޔާ މިހިރީ. ޝުކުރިއްޔާ. ކެމްޕޭން ނުހުއްޓަން އުޅުނު ކަލޭގެވެސް ހުއްޓައިފިނު. ލައިލާ ވެސް މަޑުޖައްސާލަން ފެންނަނީ.\nމާޗް 15, 2020 18:29\nމިވަގުތަކީ ވީހާވެސް ގިނަ އިން ރާއްޖެއިން ބޭރުން ފަތުރުވެރިން ގެންނަންވީ ވަގުތު.\nއަދިވެސް މިދައްކަނީ ކައިވެނީގެ ވާހަކަ. ( ސަރުކާރު ވިސްނަބަލަ. )


Covid-19:3Mas Fahu Kuwait Ge Miskihthah Hulhuvanee - Vaguthu\nކޮވިޑް-19: ތިން މަސް ފަހުން ކުވެއިތުގެ މިސްކިތްތައް ހުޅުވަނީ\nކޮވިޑް-19 ގެ ބަލި މަޑު ކަމުގެ ސަބަބުން ބަންދުކޮށްފައިވާ ކުވެއިތުގެ ބައެއް މިސްކިތްތައް ހުޅުވުމަށް ނިންމައިފިއެވެ.\nއެގައުމުގެ މީޑިއާއެއް ކަމަށްވާ ކުވެއިތް ނިއުސް އޭޖެންސީން ބުނެފައިވަނީ އެގައުމުގައި މީހުން މަދު ތޮއްޖެހުން ކުޑަ ސަރަހައްދުތަކުގައި ހުރި މިސްކިތްތައް ހުޅުވުމަށް އެގައުމުގެ އިސްލާމިކް އެފެއާޒް އިން ނެރެފައިވާ ބަޔާނެއްގައި ބުނެފައިވާ ކަމަށެވެ.\nއެގައުމުން ކޮވިޑް-19 އާއި ގުޅިގެން މިސްކިތްތައް ބަންދު ކޮށްފައިވަނީ މާޗް މަހުގެ ތެރޭގައެވެ.\nއެގައުގައި ބައެއް މިސްކިތްތައް ބުދަ ދުވަހު ހުޅުވުމަށް ނިންމި ނަމަވެސް އިސްލާމިކް މިނިސްޓަރު ޑޮކްޓަރު ފަހަދް އަލް އަފާސީ ވިދާޅުވެފައި ވަނީ، ހުކުރު ދުވަހުގެ ހުކުރު ނަމާދު ކުރުން އޮންނާނީ ކުވެއިތުގެ "އަލް މަސްޖިދް އަލް ކަބިރް" ގައި ކަމަށާއި މިހާރު އޮންނަ އުސޫލުގެ ތެރެއިން ހަމަ އެކަނި ދެވޭނީ މިސްކިތުގައި މަސައްކަތް ކުރާ މުވައްޒަފުންނަށް ކަމަށެވެ.\nއޭނާ ވިދާޅުވީ، ހުޅުވުމަށް ނިންމާފައިވާ މިސްކިތްތައް ހުޅުވަނީ މިހާރު އެކުލަވާލާފައިވާ އުސޫލުތަކާއި އެއްގޮތުގެ މަތިން ކަމަށް ކޮވިޑް-19 އިތުރަށް ފެތުރުން ކޮންޓްރޯލް ކުރެވޭނެ ގޮތަށް ކަމަށެވެ.\nކުވެއިތުން މިހާތަނަށް ކޮވިޑް-19 ޖެހިގެން 32,510 މީހަކު ވަނީ ރިޕޯޓް ކޮށްފައެވެ. އޭގެ ތެރެއިން 662 މީހުންނަކީ ފާއިތުވި 24 ގަޑިއިރު ފައްސި ވެފައިވާ މީހުންނެވެ. އެގައުމުން މިހާތަނަށް މި ބަލި ޖެހިގެން 269 މީހަކު މަރުވެފައިވާއިރު، 21,242 މީހަކު ވަނީ ބަލިން ރަނގަޅުވެފައެވެ.


Shane aai Hannah; miee loabee namoona eh | Mihaaru\nޝޭން އާއި ހަނާ؛ މިއީ ލޯބީގެ ނަމޫނާއެއް\n11 ޖެނުއަރީ 2019 - 08:42\nއުމުރުން 26 އަހަރުގެ ޝޭން ބާކޯ އަކީ އުމުރުން ދެ އަހަރުން ފެށިގެން، ފުރޮޅުލީ ގޮނޑިއެއްގައި އިންނަ މީހެކެވެ. އޭނާއކަށް ނުހިނގެ އެވެ. ހަށިގަނޑު ހުންނަނީ ފާޑަކަށް ކުރުގެޅިފަ އެވެ. އެހެންވެ އޭނާގެ ދިރިއުޅުން އާދައިގެ ޒުވާނަކާ ވަރަށް ތަފާތެވެ. އެކަމަކު ސްޕައިނަލް މަސްކިއުލާ އެޓްރޯފީ (އެސްއެމްއޭ) ގެ ޝިކާރައަކަށް ވިޔަސް ޝޭންއަކީ ދިރިއުޅުމާ ދޭތެރޭ ޕޮޒިޓިވްކޮށް ދެކޭ މީހެކެވެ. އޭނާ އަންނަނީ ކިޔަވަމުންނެވެ. މާ ލަސްތަކެއް ނުވެ ކޮލެޖުން ގްރެޖްއޭޓް ވެސް ވާނެ އެވެ.\nހަނާ އެއިލްވާޑް، 23، އަކީ ސިއްހަތު ސަލާމަތުން ހުރި، ހަށިގަނޑުގެ ހުރިހާ ގުނަވަނަކާއި ހިއްސެއް ސަލާމަތުން ހުރި މީހެކެވެ. ހައިރާންވާން ޖެހޭ ކަމަކީ މި ޒުވާން އަންހެން ކުއްޖާ އަށް ލޯބި ތަޖުރިބާ ކުރެވުނީ ގޮނޑިއެއްގައި އިންނަ ޝޭންގެ ކިބައިންކަމެވެ. ދެ މީހުންގެ ގުޅުމަށް މިހާރު ތިން އަހަރެއްހާ ދުވަސްވެއްޖެ އެވެ.\nދެ މީހުންގެ ލޯބީގެ ގުޅުން ފެށިގެން އައީ އިންނަޓްގެ ތެރެއިންނެވެ. އެހެންވެ ބައްދަލު ވެސް ނުވެވި އެ ގުޅުން ދެމިއޮތީ "ޑިސްޓެންޓް ރިލޭޝަންޝިޕެއް" ގެ ގޮތުގަ އެވެ. އެކަމަކު އެ ދުވަސް ވެސް މިހާރު މާޒީވެއްޖެ އެވެ. މި ޒުވާން ޖޯޑު މިހާރު އުޅެނީ އެމެރިކާގެ މިނެސޯޓާގައި އެކީގަ އެވެ.\nމާ ލަސްތަކެއް ނުވެ ކައިވެނި ވެސް ކޮށްފާނެ އެވެ. ދިރިއުޅުމުގެ ހުރިހާ ކަމެއް ދެ މީހުން އާދައިގެ އެހެން ބައިވެރިންނެކޭ އެއްގޮތަށް ކުރެ އެވެ. އެގޮތުން ކުޅިވަރު ކުޅުމާއި ރޯޑްޓްރިޕް ދިއުން ކަހަލަ ކަންކަމަކީ ހަމަ އާންމުކޮށް ކުރާ ކަންތައްތަކެވެ.\nޝޭން އާއި ހަނާ ފާހަގަކުރެވެނީ އެކަކު އަނެކަކަށް އިންތިހާ އަށް ލޯބިވާ، އިހުތިރާމްކުރާ ދެ ބައިވެރިންގެ ގޮތުގަ އެވެ. ދެ މީހުންގެ ތެދުވެރި ލޯބިން ސާބިތުކޮށް ދެނީ ޖިސްމާނީ ނުކުޅެދުންތެރި ކަމެއް ހުރުމަކީ އިޝްގީ ލޯބިން މަހުރޫމު ވާން ޖެހޭ ވަރުގެ ކަމެއް ނޫންކަމެވެ.\nޖިސްމާނީގެ ގޮތުން ނުކުޅެދޭ މީހަކާ ލޯބީގެ ގޮތުން ގުޅިގެން އުޅުމަކީ އުފާތަކުން މަހުރޫމުވާ ކަމެއް ނޫންކަން ހަނާ އަންނަނީ ދައްކުވައި ދެމުންނެވެ. މީހުން ފާޑުފާޑުގެ ވާހަކަ ދައްކަ އެވެ.\nއެ ދެ މީހުންގެ ގުޅުމާ ބެހޭ ގޮތުން ހިތަށް ވަރަށް އަސަރުކުރާ ކަހަލަ ބަސްތައް ވެސް ރައްދު ކުރެ އެވެ. އެކަމަކު ފަރުވާލެއް ނެތެވެ. ހަނާ ހުރީ ހަޔާތުގެ ކުރިއަށް އޮތް ދުވަސްތައް ޝޭންއާ އެކު ހޭދަކުރަން ވައުދުވެގެންނެވެ. މިއަށް ތެދުވެރި ލޯތްބޭ ނުކިޔައި، ބަޔަކު ފާޑު ކިޔުމަކީ އެ ބައެއްގެ ވިސްނުން ކޮށިކަމެވެ. ހަނާ ދެކޭ ގޮތަކީ އެއީ އެވެ. އޭނާގެ މޫނުމަތިން އަބަދު ފެންނަނީ އުފާވެރިކަމާއި ހިނިތުވުންވުމެވެ.\nމި ކަހަލަ ގުޅުމަކީ ގޯހެއް ނޫންކަމާއި މިއީ ލޯބިކަން އަންގައި ދިނުމުގެ ގޮތުން ހަނާ އާއި ޝޭން މިހާރު އަންނަނީ "ސްކްއާމީ އެންޑް ގްރަބްސް" ގެ ނަމުގައި ޔޫޓިއުބް ޗެނެލެއް ވެސް ހިންގަމުންނެވެ. އެ ފޮލޯކުރާ މީހުންގެ އަދަދު 130،000 އަށް ވުރެ ގިނަ އެވެ. އިންސްޓަގްރާމްގައި ވެސް އެ ދެ މީހުންގެ ދިރިއުޅުން އޮތީ ވަރަށް ސާފުކޮށް ހުޅުވާލައިފަ އެވެ. މި ޕްލެޓްފޯމްތަކުން އެނގެން ވަޒަންކޮށްލެވޭނެ އެވެ.\n"އަހަރެމެންގެ މަގުސަދަކީ ނުކުޅެދުންތެރިކަމެއް ހުރުމަކީ ބައިވެރިޔަކު ނުލިބެން ޖެހޭ ނޫނީ ލޯބިން މަހުރޫމްވާން ޖެހޭ ސަބަބެއް ނޫންކަން ހާމަކޮށް ދިނުން،" ޝޭން ބުންޏެވެ.\nއޭނާ ކިޔައި ދިން ދިމާވާ ބައެއް މީހުންނަށް ފުރަތަމަ އެއީ ލޯބިވެރިން ކަމަށް ގަބޫލުކުރަން ދަތިވެ އެވެ. އެގޮތުން ބައެއް މީހުން ހަނާއަކީ އޭނާ ބަލަހައްޓާ އެހީތެރިޔާތޯ ސުވާލު ވެސް ކޮށްފައި އެބަހުރި ކަމަށް ބުންޏެވެ.\n"އެކަމަކު އެއީ އަހަރެން ލޯބިވެރިޔާއޭ ބުނީމަ ހަނާ އަށް ނިސްބަތްކޮށް ވަރަށް ދެރަވާ ކަހަލަ އެއްޗެހި ވެސް އެބަހުރި ބައެއް މީހުން ބުނެފައި،" ޝޭން ބުންޏެވެ. "އެކަމަކު މަދުން ނަމަވެސް ބައެއް މީހުން އަހަރެމެން ދެ މީހުންގެ ގުޅުމަށް ތައުރީފުކޮށް، ހިތްވަރު ވެސް ދީފައި އެބަހުރި."\nހަނާ ބުނީ އޭނާ ހުރީ ވަރަށް އުފަލުން ކަމަށާއި ބަޔަކު މީހުން ދައްކާހާ ވާހަކަތައް އެހާ ސީރިއަސްކޮށް ނުނަގާ ކަމަށެވެ.\n"ޝޭންއާ އެކު އަހަރެން މި އުޅެނީ ވަރަށް އުފަލުން. އޭނާއަކީ ވަރަށް މަޖާ އަދި ހެއްވައި އުފާވާ ކަހަލަ ކަންކަން ކުރަން އެނގޭ މީހެއް. އެވަރުން ފުދޭނެ،" އޭނާ ބުންޏެވެ.\nމި ޖޯޑުގެ ޒަމާންވީ ގުޅުމުގެ ސިއްރަކީ ހާޝީސް ޗޮކްލެޓް


REPORT: Covishield vaccine ge yageenkan eba oiytha? - Hama.mv\nކޮވިޝީލްޑް ވެކްސިންގެ ޔަގީންކަން އެބަ އޮތްތަ؟\n20 ޖެނުއަރީ 2021 | 10:51\nކޮވިޑާއި ދެކޮޅަށް އުފައްދާފައިވާ ވެކްސިނެއް\nބުދަ , 20 ޖެނުއަރީ 2021 | 10:51\nކޮވިޑް-19 ގެ ނުރައްކާތެރި ވަބާ މުޅި ދުނިޔޭގައި ފެތުރެން ފެށިތާ އިއްޔެގެ ނިޔަލަށް އެއް އަހަރު ވެފައިވާއިރު، މި ބަލިމަޑުމަން ނިމުމުގެ ކޮޅުމަތި ވަނީ ފެންނަން ފަށައިފަ އެވެ. ކްލިނިކް ޓްރަޔަލްތައް ނިމި އާންމުންނަށް ދޭން ފަށާފައިވާ ފަހަކަށްވުރެއް ގިނަ ކޮވިޑް ވެކްސިން އުޅޭއިރު މިހާރު އެންމެ ބޮޑު ކަންބޮޑުވުމަކީ މުޅިން އަލަށް ދޭން ފެށި މި ވެކްސިންތަކުގެ ސަބަބުން ހަށިގަނޑަށް ކޮށްފާނެ އަސަރުތަކެވެ. ބައެއް ވެކްސިންތަކުން އެންމެ އެދެވޭ ނަތީޖާ ފެންނަމުން ނުދިޔަ ނަމަވެސް ގިނަ ވެކްސިންތަކަކީ ކާމިޔާބު ވެކްސިންތަކޭ ދެންނެވިދާނެ އެވެ.\nރާއްޖެއަށްވެސް މިއަދު ކޮވިޑް ވެކްސިނެއް ގެންނާނެ ކަމަށް މިވަނީ ރިޕޯޓުކޮށްފަ އެވެ. އެގޮތުން ރާއްޖެއަށް ގެންނަނީ އިނގިރޭސިވިލާތުގެ އޮކްސްފޯޑު ޔުނިވަސިޓީ އާއި ސިންގަޕޫރުގެ އެސްޓްރެޒެނިކާ ކުންފުންޏާއި ގުޅިގެން އުފެއްދި "ކޮވިޝީލްޑް" ވެކްސިނެވެ. މި ވެކްސިން ރާއްޖެއަށް ގެންނަނީ އިންޑިއާގެ ސިރަމް ކުންފުނި މެދުވެރިކޮށް އެގައުމަށް ހޯދި ވެކްސިން ޑޯޒްތަކުގެ ތެރެއިންނެވެ. ރާއްޖެއަށް ގެންނަ ވެކްސިނަކީ އިންޑިއާއިން ދޭ ހިލޭ އެހީއެއް ކަމެއް ނުވަތަ ގަނެގެން ގެންނަ ވެކްސިނެއް ކަމެއް މިހާތަނަށް ކަށަވަރެއް ނުވެ އެވެ. ރާއްޖޭގެ އިތުރުން ބަންގްލަދޭޝްއަށްވެސް އިންޑިއާއިން ވެކްސިން ފޯރުކޮށްދޭނެ އެވެ.\nކޮވިޝީލްޑް ވެކްސިން މަސައްކަތް ކުރަނީ ކިހިނެއް؟\nކޮވިޝީލްޑް ވެކްސިން އުފެއްދީ ޗިމްޕޭންޒީއަށް ޖެހޭ އާންމު ހުމަށް ދޭ ވެކްސިން މޮޑިފައި ކޮށްގެންނެވެ. އެ ވެކްސިން މޮޑިފައި ކުރީ ނޮވެލް ކޮރޯނާ ވައިރަސްއާއި ދެކޮޅަށް ހަނގުރާމަކޮށް އިންސާނުންގެ ދިފާއީ ބާރު އެ ވައިރަސްއިން ރައްކާތެރި ކޮށްދޭނެ ގޮތަށެވެ.\nއެމެރިކާގެ ފައިޒާ ވެކްސިނާއި މޮޑާނާ ވެކްސިންއާއި ހިލާފަށް "ކޮވިޝީލްޑް" ވެކްސިން ތަންތަނަށް ގެންދަން ފަސޭހަ އެވެ. އެއީ މި ވެކްސިން ސްޓޯކުރަން ޖެހޭ ފިނި ހޫނު މިނަކީ ދެ ޑިގްރީ ސެލްސިއަސް އާއި އަށް ޑިގްރީ ސެލްސިއަސް އާއި ދެމެދުގަ އެވެ.\nމި ވެކްސިންގެ ޔަގީންކަން އޮތީ ކިހާ މިންވަރަކަށް؟\nސައިންސްވެރިންގެ ހޯދުންތައް ދައްކާ ގޮތުން "ކޮވިޝީލްޑް" ވެކްސިނަކީ ކޮވިޑާއި ދެކޮޅަށް ހަނގުރާމަ ކުރާގެ އެންމެ ޔަގީންކަން ބޮޑު އެއް ވެކްސިނެވެ. ވެކްސިންގައި ދެ ޑޯޒް ހިމެނޭއިރު ދެވަނަ ޑޯޒް ދޭން ޖެހެނީ ފުރަތަމަ ޑޯޒް ދޭތާ ހަތަރު ހަފްތާ ފަހުންނެވެ.\nސައިންސްވެރިންނާއި ހަވާލާދީ ރިޕޯޓުތަކުގައި ބުނެފައިވަނީ ވެކްސިންގެ އެވަރޭޖް އެފިޝެންސީ (ރައްކާތެރިކަން) 70 އިންސައްތަ އަށް ކަށަވަރު ކަމަށެވެ.\nއެހެންނަމަވެސް ފުރަތަމަ ބައި ކުޅަ ބައި ޑޯޒް ދިނުމަށްފަހު 28 ދުވަސް ފަހުން ފުރިހަމަ ޑޯޒް ދިނުމުން 90 އިންސައްތަ އަށް ރައްކާތެރިކަން ކަށަވަރު ކޮށްދޭ ކަމަށް ރިޕޯޓުތަކުން ދައްކަ އެވެ. އެގޮތުން 3000 މީހުން ބައިވެރިކޮށްގެން ހެދި މި ޓްރަޔަލް ގައި 90 އިންސައްތަ ކޮވިޑުން ރައްކާތެރި ކޮށްދިން ކަމަށް ރިޕޯޓުތައް ބުނެ އެވެ.\nއަނެއްކޮޅުން ހަތަރު ހަފްތާގެ މުއްދަތެއްގައި ދެ ފުލް ޑޯޒް ދިނުމުން ރައްކާތެރި ކޮށްދެނީ 62 އިންސައްތަ އަށް ކަމަށްވެސް ރިޕޯޓުތަކުގައި ބުންޏެވެ.\nސައިޑް އެފެކްޓު ތައް\nމިހާތަނަށް އައިއިރު "ކޮވިޝީލްޑް" ވެކްސިން ދޭ މީހުންގެ ފަރާތުން އެންމެ އާންމުކޮށް ފެންނަ ސައިޑް އެފެކްޓު ތަކަކީ ވެކްސިން ޖަހާ ހަށިގަނޑުގެ ސަރަހައްދަށް ރިހުމުގެ އިހުސާސް ކުރެވުމާއި، ރަތް ވުމާއި ހިރުވުމުގެ އިތުރުން އެ ސަރަހައްދު ހޫނުވެފައި ހުރުމެވެ. މި ކަންކަން ކޮންމެ 10 މީހަކު އެކެއްގެ ފަރާތުން ފެންނަ ކަމަށް ރިޕޯޓުތައް ބުނެ އެވެ.\nމީގެ އިތުރުން ވަރުބަލިކަން އިހުސާސް ކުރެވުމާއި، ނުތަނަވަސް ވުމާއި، ހުން އައުމުގެ އިތުރުން ބޮލުގައި ރިއްސުމާއި ރޯގާގެ އަލާމާތްތައް ފެންނަ ކަމަށްވެސް ރިޕޯޓު ކޮށްފައި ވެއެވެ. އެވަރޭޖްކޮށް ކޮންމެ 10 މީހަކުން އެކެއްގެ ކިބައިން ހުޅުހުޅުގައި ރިއްސުމާއި ހޮޑުލެވުމާއި މަސްތަކުގައި ރިއްސުން ފަދަ އަލާމާތްތައް ފެންނަ ކަމަށްވެސް ރިޕޯޓުތަކުގައި ބުނެފައި ވެއެވެ.\nމީގެ އިތުރުން ނިސްބަތުން ވެކްސިން ދޭ އެއް އިންތައްތަ މީހުންގެ ކިބައިން އެހެން ބައެއް އަލާމާތްތައްވެސް ވަނީ ފެނިފަ އެވެ. އެއީ ކެއްސުމާއި، ގަދަ ހުން އައުމުގެ އިތުރުން ކަރުގައި ރިއްސުމުގެ އިތުރުން ތެދުވެ އުޅެން އުނދަގޫ ވާ މިންވަރަށް ވަރުބަލިވެ، ކާހިތް ނުވުމުގެ އިތުރުން ހަށިގަނޑުގެ އެކި ހިސާބުތައް ހިރުވުން ފަދަ ކަންކަމެވެ.\nކޮވިޑާއި ދެކޮޅަށް އުފައްދާފައިވާ ވެކްސިންތައް އާންމުންނަށް މުޅިން އަލަށް ދޭން ފަށައިގެން ކުރިއަށް ގެންދާއިރު މި ވެކްސިންތަކުގެ ޓްރަޔަލް ކުރިއަށް ގެންގޮސްފައިވަނީ އެންމެ ދިގުވެގެންވެސް ހަ މަސް ދުވަހަށެވެ. އެހެންކަމުން ދިގު މުއްދަތަކަށް ވެކްސިންގެ ސަބަބުން ހަށިގަނޑަށް ކުރާނެ އަސަރުތައް މުޅިން ކަށަވަރެއް ނުވެ އެވެ.\nސައިންސްވެރިންގެ ހޯދުންތަކާއި ހަވާލާދީ ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ވަނީ ރައްކާތެރިކަމުގެ ގައިޑްލައިނެއް އެކުލަވާލާފަ އެވެ. އެހެންކަމުން ކޮންމެ ވެކްސިނެއްވެސް އާންމުންނަށް ދެނީ އެ ގައިޑްލައިންތަކަށް ފެތޭތޯ ބެލުމަށް ފަހު އެވެ.\nއިންޑިއާގައި މިހާރުވެސް "ކޮވިޝީލްޑް" ވެކްސިން ދެމުން އަންނައިރު، އިއްޔެގެ ނިޔަލަށް 314،000 މީހުންނަށް ވަނީ ވެކްސިން ދީފަ އެވެ. އޭގެ ތެރެއިން 600 އެއްހާ މީހުންގެ ފަރާތުން ސައިޑް އެފެކްޓުތައް ވަނީ ފެނިފަ އެވެ. އެހެންނަމަވެސް ހާލަތު ސީރިއަސް ވެގެން ހޮސްޕިޓަލަށް ގެންދިޔައީ6މީހުން ކަމަށް ރިޕޯޓުތައް ބުނެ އެވެ. ވެކްސިން ޖެހި ދެ މީހަކު އިންޑިއާގައި ވަނީ މަރުވެސް ވެފަ އެވެ.\nކޮވިޑް-19 ވެކްސިން ކޮވިޑް19


Launch gai dhanikoh kanduvi3meehun sihhee marukazun dhookollaifi | Mihaaru\nލޯންޗު ބަންޑުން ޖަހައި ކަނޑުވި ތިން މީހުން ސިއްހީ މަރުކަޒުން ދޫކޮށްލައިފި\nލޯންޗު ބަންޑުން ޖަހާލި ހާދިސާގައި މަރުވި މީހުންގެ ކަށު ނަމާދުގައި ބައިވެރިވުމަށް ފަހު، އަބްދުއްޝުކޫރު (މ) މިސްކިތުން ނުކުންނަނީ. އޭނާގެ އަންހެނުން އައިޝަތު އަލީ ވަނީ އިއްޔެގެ ހާދިސާގައި މަރުވެފައި..-- ފޮޓޯ: ހުސައިން ވަހީދު /މިހާރު\n30 އޯގަސްޓް 2019 - 13:26\nހަނިމާދޫ ހުޅަނގު ދެކުނު ފަރާތުގައި އޮންނަ ކަނޑިންމައިން އިއްޔެ ވަންނަން އުޅެނިކޮށް ބަންޑުން ޖަހާލި ލޯންޗުން 10 މީހަކު ދަތުރު ކުރި އިރު، ސަލާމަތްވީ ފަސް މީހެކެވެ. އަދި ބާކީ ތިބި ފަސް މީހުން ހަނިމާދޫ ސިއްހީ މަރުކަޒަށް ގެނަ އިރު ވެސް މަރުވެފައިވާ ކަމަށް އެ ތަނުން ވަނީ ބުނެފަ އެވެ.\nހަނިމާދޫ ސިއްހީ މަރުކަޒުގައި ފަރުވާ ދިނީ، ނޮޅިވަރަންފަރު ވީނަސްގޭ އަބްދުއްޝުކޫރު، 57، އާއި އެ ރަށު ރެޑް ރޯސް އައިމިނަތު އާސިމާ، 29، އަދި ދ. ކުޑަހުވަދޫ ފޮގެޓްމީ ނޮޓް އައިޝަތު ޝެހެނާޒް، 29، އަށެވެ. ލޯންޗުގެ ކެޕްޓަން ޖަޒްލާން އަދުނާން 36، އާއި ލޯންޗުގެ ފަޅުވެރިޔާ ރޭ ވަނީ ދޫކޮށްލައިފަ އެވެ.\nމި މީހުންގެ ތެރެއިން އަބްދުއްޝުކޫރުގެ އަންހެނުން އައިޝަތު އަލީ 51، ވަނީ މަރުވެފަ އެވެ.\nލޯންޗު ބަންޑުންޖަހާލި ހާދިސާގައި ދެން މަރުވީ ނޮޅިވަރަންފަރުގެ ގަދަރުވެރި ޓީޗަރު ހުސެއިން އަބްދުﷲ 55، އާއި އޭނާގެ އަންހެނުން މަރިޔަމް މައުސޫމް 48، އާއި އެ ދެމަފިރިންގެ ހަމައެކަނި އަންހެން ދަރިފުޅު ފާތުމަތު ގުރައިޝާ 30، އަދި ގުރައިޝާގެ ދަރިފުޅު އީރާ ހަސަން ޝިފާޒް 3، އެވެ.\nއެނގިފައިވާ ގޮތުގައި، ލޯންޗު ދުއްވަން ހުރި ޖަޒްލާން ފުރަތަމަ ދިމާކުރީ ހަނިމާދޫ އެއާޕޯޓު ކުރިމަތިން ކަހަލަ ގޮތަކަށް އޮންނަ ކަނޑިންމަ އިން ވަންނާށެވެ. އެކަމަކު އެއާޕޯޓަށް ދަތުރުކުރާ އުޅަނދުފަހަރު އާންމުކޮށް ބޭނުންކުރާ އެ ނެރާ ހަމައަށް، ކުއްލި ކޮޅިގަނޑުގެ ސަބަބުން ނުދެވޭނެތީ ލޯންޗު އަނބުރާލައި، ދެކުނުކޮޅު ކަނޑިންމަ އިން ވަންނަން ކުރި މަސައްކަތް ނާކާމިޔާބުވެ، ލޯންޗު ބަންޑުން ޖަހާލީ އެވެ.\nއެމްއެންޑީއެފުން ބުނި ގޮތުގައި ލޯންޗް ބަންޑުން ޖަހާލައިގެން އުޅޭކަން އެނގުނީ އޭގެން ދަތުރުކުރި އެކަކު ފަތާފައި ހަނިމާދު އަށް ގޮސް އެ ވާހަކަ ބުނުމުންނެވެ. ލޯންޗުން ބަންޑުން ޖަހާލައިގެން އުޅޭ ވާހަކަ ފަތާފައި ގޮސް އެމްއެންޑީއެފަށް ރިޕޯޓުކޮށްފައި ވަނީ ލޯންޗުގެ ކެޕްޓަނެވެ.\nއެކްސިޑެންޓް ފުލުހުން ކަނޑުމަތީގެ ހާދިސާ ހދ. ހަނިމާދޫ ނޮޅިވަރަންފަރު ލޯންޗް ބަންޑުންޖަހާލުން\n5 ކޮމެންޓް, 171 ރިއެކްޝަންސް\nލޯންޗު ކެޕްޓަށް ވަރަށް މަސައްކަތް ކޮށްފައިވާކަށް ވަރަށް ރަގަޅަށް އެގޭ. ކެޕުޓަށް ތިކުރި މަސައްކަތައް އައްސަރިބަހާއި ސާބަސް.ތި ލޯންޗުގައި ތިބެއްވާނެ ކެޕުޓަނުންނަކީ.\nމަރަކީ ވަރަށްވެސް އެހެންކަހަލަ އެއްޗެއް. ތިމާ އުފަންވާ ދުވަހު ތިމާ ހުންނަނީ ރޯން އެކަމަކު އެހެން އެންމެން އުފަލުން ހެވިފަ ނަމަވެސް ތިމާ މަރުވާދުވަހު އެންމެން ދެރަވެމޮޅިވެފަ ނަމަވެސް ތިމާ އުފަލުން، އެއީ މަރަކީ ދުނިޔޭގެ ޖަލުންނާއި މާއްދީނަފްސުގެ ކިބައިން ތިމާގެ ރޫޙަށް ލިބޭ ސަލާމަތްކަމާ މިނިވަންކަން.\nމަރަކީ އެންމެ ކާރީގަވެސް އަދި އެންމެ ދުރުގަވެސްވާ ހަމަ އެކަނި އެއްޗަކީ މަރު\nމިހާވަރައް ގަދައިރު ހަނިމާދޫ ހުޅަނގުފަރާތުން ދަތުރުކުރުމުގެ ބަދަލުގަ ކުޅުދުއްފުށި ހިޔާރުކުރުން ބުއްދިވެރި ހަނިމާދޫއައް 10 މިނިޓުން ދެވުނަސް ތަންކޮޅެއް ދުރުނަމަވެސް ކުޅުދުއްފުށި ހުޅަނގުފަތާތް މަޑުވާނެ އިންޑިޔާއިން އައިފުލައިޓުވެސް ހަނިމާދޫ އެއާޕޯޓައް ނުޖެއްސި4ގަޑިއިރު މަތީގަ ޅަދަރިންނާއެކު ހަނިމާދޫ އެއާޕޯޓައް ވައިގަދައިރު ލޮކޭޝަން ހުންނަގޮތުން ނުޖެއްސޭނެ ކުޅުދުއްފުށި އެއާޕޯޓައް ދައްޗެއްނެތް ލޮކޭޝަނުގެ ގޮތުން ވީހާއަވަހައް ފުލްއޮޕަރޭޝަނައް މިތަން\nކުޅުދުއްފުށީ ކަނޑިންމަ އަކީ އަބަދުވެސް ގަދަ ތަނެއް. ޥައިބާރު ދުވަސްވަރު ބޭނުންކުރަން ވަރައް ނުރައްކާ ތަނެއް އެއީ


1 Million Rufiyaa Dheefai Ganevunee Fake Car Eh Kan Engunee Maa Fahun - Vaguthu\nއެއް މިލިޔަން ރުފިޔާ ދީފައި ގަނެވުނީ ފޭކު ކާރެއްކަން އެނގުނީ މާ ފަހުން\nކޮންމެ މީހަކުވެސް އެތައް ޚަރަދެއް ކޮށްގެން ބޭނުންވާނީ ރަނގަޅު އެއްޗެއް ގަތުމަށެވެ. ވަކީން ޚާއްޞަކޮށް ލައްކައިން މިލިއަނުން ބިލިއަނުން، ފެންވަރު ދަށް އެއްޗެއް ގަތުމަށް މީހަކު ޚަރަދެއް ނުކުރާނެއެވެ. މިއީ ޤަބޫލު ކުރަން ދަތި ކަމެއްކަމުގައިވިޔަސް، މިކަންވަނީ ހިނގާފައެވެ. އެތައް މިލިއަނެއް ޚަރަދުކޮށްގެން ގަނެވުނު އެއްޗެއް، އެންމެ ފަހުން ވީ ފޭކު އެއްޗަކަށެވެ.\nއޮސްޓްރޭލިޔާގެ މަޝްހޫރު ސިޓީއެއްކަމުގައިވާ މެލަބަންގެ މަގެއްގެ މަތިން ނަގާފައިވާ ފޮޓޯއެއް، މި ފަހުންވަނީ މީސް މީޑިޔާގައި އާއްމުވެފައެވެ. މި ފޮޓޯ އާއްމުވެފައިވަނީ މަޝްހޫރު ބްރޭންޑެއްގެ އަގުބޮޑު ކާރެއްގެ ފަހަތުގައި، ބްރޭންޑުގެ ނަން ޖަހާފައި އިންއިރު ސްޕެލިންގ މިސްޓޭކް އެއް އިނުމުންނެވެ. މިފަދަ މަންޒަރެއް ފެނުމުން ހަމަ ކޮންމެ މީހެއްގެ ލޮލުގައިވެސް އަޅައިގަންނާނެއެވެ.\n"ޕޯޝް" ބްރޭންޑުގެ މި ކާރުގެ ފަހަތުގައި ޕޯޝް ނުބައިކޮށް ޖަހާފައި އިނުމުން، އެކަން އެކުންފުންޏާ ހަމައަށް ގެންގޮސްފައިވެއެވެ. ކުންފުންޏާ ހަމައަށް މިކަން ގެންގޮސްފައިވަނީ މިއީ މި ކާރު އުފެއްދުމުގެ ތެރޭގައި ކުރިމަތިވި "ޑިފެކްޓް" އަކަށްވެ، އެކަމުގެ ބަދަލު ކުންފުނިން ލިބިދާނެތީކަމަށްވެސް ވެދާނެއެވެ.\nދުރުގައި އޮންނަ ޖަރުމަނުގެ ކާރުޚާނާއަކަށް މިކަން އަންގައިން ކުރިއަށް ގެންދިޔައިރު، މިފަދަ ކަމެއް ކުރިމަތި ނުވާނެކަމަށް ކުންފުނިން ބުނެފައިވެއެވެ. އޮޅުމަކުންވެސް އަދި އެހެންކަމެއްގެ ސަބަބުންވެސް ބްރޭންޑް ނަން އެހެން ގޮތަކަށް ޖެހިފައި ނުވާނޭކަމަށް އެފަރާތުން ބުނެފައިވެއެވެ. ޕޯޝް އިން ބުނި ގޮތުގައި ޖަރުމަނުގައި ހުންނަ ކާރުޚާނާ އިން ނެރުމުގެ ކުރިންނާއި، އޮސްޓްރޭލިޔާ އަށް ގެންގޮސް އެތަކެތި ބާޒާރަށް ނެރުމުގެ ކުރިން އެކަންކަން ބަލާނެއެވެ. އެހެންކަމުން، އަތުން ކައްސާލައިގެން ދިއުމުގެ އެއްވެސް ފުރުޞަތެއް ނޯންނާނެކަމަށް ބުނެފައިވެއެވެ.\nއެންމެފަހުން ކަންކަން ބެލުމުން އެނގުނު ގޮތުގައި މިއީ ޙަޤީޤަތުގައިވެސް ޕޯޝްގެ ކާރެއް ނޫނެވެ. މިއީ، އެކުންފުނީގެ މަޝްހޫރުކަމުގެ ހިޔަނީގައި ފައިސާގެ ބޮޑެތި އަދަދުތައް ހޯދަން އުޅޭ ބައެއްގެ މަޅީގައި ޖެހި، މީހަކަށް ގަނެވިފައިވާ ފޭކު ކާރެކެވެ. ކާރުގެ އަގަކީ، ދިވެހި ރުފިޔާއިން ބަލާކަމުގައިވާނަމަ އެއް މިލިޔަން އަށްސަތޭކަ ފަންސާސް ހާސް ދުއިސައްތަ ތިރީސް އަށް ރުފިޔާ (1855238) އެވެ.


ޕްރޮޓީން - ވިކިޕީޑިއާ\nޕްރޮޓީން(އިނގިރޭސި ބަހުން: Protein) އަކީ ދިރުންހުރި ހުރިހާ އެއްޗަކަށް ބޭނުންވާ މުހިއްމު މާއްދާ އެކެވެ. ގަސްގަހާގެއްސާއި، ޖަނަވާރުގެ ހަށިގަނޑުގައި ވެސް ޕްރޮޓީން އެކުލެވެއެވެ. ނަމަވެސް މިދެބާވަތުން ލިބޭ ކާބޯތަކެތީގައި ހުންނަ ޕްރޮޓީން ތަފާތެވެ. ޕްރޮޓީން(އިނގިރޭސި ބަހުން: Protein) އަކީ ހަށިގަނޑު ބިނާކުރުމަށާއި، މަރާމާތު ކުރުމަށް ބޭނުންވާ ތަކެތި ކަމުގައި ބެލެވެއެވެ. ހަށިގަނޑުގެ ހުރިހާ ސެލޯށި އެއްގައި އާއި، ދިރު ތަކުގައި ޕްރޮޓީން އެކުލެވިގެން ވެއެވެ. ހަށިގަނޑުގެ މަސްތަކާއި، ސެލޯށި ތަކާއި، ލޭފަދަ މުހިއްމު ހުރިހާ ދިޔަވަރު ހެދިފައިވަނީ ޕްރޮޓީން އެކުލެވިގެންނެވެ. މީގެ އިތުރުން އެންޒައިމް އާއި ހޯރމޯންގެ ގޮތުގައި އުފެދިފައިވާ ޕްރޮޓީންތައް ހަށިގަނޑުގެ އެކި ގުނަވަންތައް ހިންގުމުގެ މަސައްކަތުގައި ހަށިގަނޑުގެ ހުރިހާ ދިމާއެއްގައި ހަރަކާތްތެރިވަމުން ގެންދެއެވެ. އެހެންކަމުން މިއީ ހަށިގަނޑަށް ބޭނުންވާ އެންމެ މުހިއްމު ބައެވެ. އަދި ފުދޭ ވަރަށް ކާނާގައި ކޮންމެހެން ހިމަނަންޖެހޭ ބައެކެވެ. ކާ ކާނާއެއްގެ ފޭރާން ހެޔޮވަރުތޯ ބަލަންގެންގުޅޭ އެންމެ މުހިއްމު މިންގަނޑަކީ އެކާނާއެއްގައި ޕްރޮޓީން އެކުލެވިގެންވާ މިންވަރެވެ.\nޕްރޮޓީން(އިނގިރޭސި ބަހުން: Protein) އުފެދިފައިވަނީ ނައިޓްރިޖަން، ކާބަން، ހައިޑްރިޖަން، އަދި އޮކްސިޖަން އެކުލެވިގެންނެވެ. ހަށިގަނޑުގައި ކޮށާރު ކުރެވިފައި ހުންނަ ކާބޯހައިޑްރޭޓް އާއި ފެޓް އަކުން ހަށިގަނޑަށް ބޭނުންވާ ޕްރޮޓީން އުފައްދައެއް ނުދެވެއެވެ. އެއީ މިދެބާވަތުގައި ނައިޓްރިޖަން އެކުލެވިފައި ނުވާތީ އެވެ.\nކޮންމެ ޕްރޮޓީން މޮލާރި(އިނގިރޭސި ބަހުން: Molecule) އެއް އުފެދިފައި ހުންނަނީ ގެތިފައިވާ އެމިނޯއެސިޑް(އިނގިރޭސި ބަހުން: Amino acids) ތަކަކުންނެވެ. އިންސާނާގެ ހަށިގަނޑުގައި އެމިނޯއެސިޑްގެ ތަފާތު 20 ވައްތަރު ހުރެއެވެ. ކޮންމެ ޕްރޮޓީން އެއް އުފެދިފައި ހުންނަނީ މީގެތެރެއިން ތަފާތު އެމިނޯއެސިޑް އެކިއަދަދަށް އެކިފަރުމާތަކަށް ގެތިގެންނެވެ. ކާބޯތަކެތި ހަށިގަނޑަށް އެތެރެވުމުން ހަޖަމުކުރުމުގެ ތެރޭގައި ޕްރޮޓީންގައި އެކުލެވޭ އެމިނޯއެސިޑް ތައް ބައިބައިވެގެން ގޮހޮރުގެ ތެރެއިން ލޭގެ ތެރެއަށް ދެއެވެ. ލޭގެ ޒަރީޢާއިން އެމިނޯއެސިޑްތައް ދިރުތަކަށް ފޯރުމުން ތަފާތު އެމިނޯއެސިޑްގެ ފުއްތަކުން އިންސާނީ ޕްރޮޓީންގެ ހާރު ގަތާލައެވެ. އަދި ބޭނުންނުހިފޭ ފުއްތައް ނަޖިހާއެކު ހަށިގަނޑުން ބޭރުކޮށްލައެވެ.\nކާނާއިން ލިބޭ އެމިނޯއެސިޑް ބޭނުންކޮށްގެން، ހަށިގަނޑަށް ބޭނުންވާ ތަފާތު 20 އެމިނޯއެސިޑްގެ ތެރެއިން 11 ވައްތަރުގެ އެމިނޯއެސިޑް ދިރު ތަކުން އުފައްދައެވެ. މިބާވަތުގެ އެމިނޯއެސިޑް އަށް ކިޔަނީ މުހިއްމު ނޫން އެމިނޯއެސިޑް(އިނގިރޭސި ބަހުން: Non-essential amino acids) އެވެ. ހަށިގަނޑުން އުފައްދައިނުދެވޭ9ވައްތަރެއްގެ އެމިނޯއެސިޑް ހުރެއެވެ. މިބާވަތުގެ އެމިނޯއެސިޑް އަށް ކިޔަނީ މުހިއްމު އެމިނޯއެސިޑް(އިނގިރޭސި ބަހުން: Essential amino acids) އެވެ. މިބާވަތުގެ އެމިނޯއެސިޑް ޖެހެނީ ކާބޯތަކެތިން ހޯދާށެވެ.\nއެކިބާވަތުގެ ކާނާއިން ހަށިގަނޑަށް ލިބޭ ޕްރޮޓީން ތަފާތެވެ. މިސާލަކަށް ހަނޑުލުން ލިބޭ ޕްރޮޓީން އާއި، ތަރުކާރީން ލިބޭ ޕްރޮޓީން ތަފާތެވެ. ޖަނަވާރުންގެ ހަށިގަނޑުން އުފައްދާ މުހިއްމު އެމިނޯއެސިޑްގެ އަދަދު، އިންސާނާއަށް ބޭނުންވާ ޕްރޮޓީންގައި ހުންނަ މުހިއްމު އެމިނޯއެސިޑް ގެ އަދަދާއި ދާދި އެއްވަރެވެ. މިހެންކަމުން ޖަނަވާރުން ލިބޭ ކާބޯތަކެތީގައި ހުންނަ ޕްރޮޓީން އަށް ބަހާހަމަ ޕްރޮޓީން އޭ ކިޔައެވެ. ގަސްގަހާ ގެހިން ލިބޭ ކާބޯތަކެތީގައި ހުންނަ ޕްރޮޓީން ގައި މުހިއްމު އެމިނޯއެސިޑް ގެ އަދަދު ޖަނަވާރުން ލިބޭ ކާބޯތަކެއްޗަށްވުރެ، ނުވަތަ އިންސާނާގެ ހަށިގަނޑުގައި އުފައްދާ ޕްރޮޓީން ގައި ހުންނަ މުހިއްމު އެމިނޯއެސިޑް ގެ އަދަދަށްވުރެ މަދެވެ. މިހެން ކަމުން ގަސްގަހާ ގެހިން ލިބޭ ކާބޯތަކެތީގައި ހުންނަ ޕްރޮޓީން އަށް ބަހާއުނި ޕްރޮޓީން އޭ ކިޔައެވެ.\nހަށިގަނޑަށް ޕްރޮޓީން ބޭނުންވަނީ ތިރީގައި މިދަންނަވާ ކަންތައްތަކަށެވެ.\nއައު ސެލޯށި ތަކާއި ދިޔަވަރުތައް އުފެއްދުމަށް : މިއީ ޚާއްޞަކޮށް ފުރާވަރަށް އަރަމުން އަންނަ ކުދިންނަށާއި، މާބަނޑު އަންހެނުންނާއި، ކިރުދޭ މައިންނަށް ވަރަށް ބޭނުންތެރި ކަމެކެވެ.\nއުނިވާ އެމިނޯއެސިޑް ތައް އަނބުރާ ލިބިގަތުމަށް : ހަށިގަނޑުގައި ހުންނަ ބައެއް ދިރުތައް މަރުވުމުން އެދިރުތަކުގައިވާ އެމިނޯއެސިޑް ތަކުން ބައެއް ކުޑަކަމުދާ ތަކެއްޗާއި އެކުވެގެން ހަށިގަނޑުން ބޭރުވެގެން ދެއެވެ. އަދި ބައެއް ބަލިޖެހުމުން ހަށިގަނޑުން އެމިނޯއެސިޑް ބޭނުންވާ މިންވަރު އިތުރުވެއެވެ. މިހެން ކަމުން ކޮންމެ މީހަކުވެސް ހަށިގަނޑުން އުނިވާ އެމިނޯއެސިޑް އަނބުރާ ހޯދުމަށް އިތުރު ޕްރޮޓީން ކާންޖެހެއެވެ.\nދިރު ތަކުގައި މަސައްކަތް ހިންގުމަށް : ހަށިގަނޑުގައިވާ ދިރު ތަކުގެ މަސައްކަތް އަދާކުރުމުގައި އެންމެ ބޮޑަށް އެހީތެރިވެދެނީ އެކަމަށް ޚާއްޞަ ޕްރޮޓީން އެވެ.\nތަފާތު ބަލިތަކުން ހަށިގަނޑު ދިފާޢު ކުރުމަށް : އިންސާނާގެ ހަށިގަނޑަށް ވަންނަ އެކި އެކި ވައިރަސްތަކާއި، ބެކްޓީރިޔާ ނައްތާލުމަށް އުފައްދާ ހަށިދަމަނަ އަކީ އެކަމަށް ޚާއްޞަ ޕްރޮޓީން އެކެވެ.\nހަށިގަނޑަށް ބޭނުންވާ ހަކަތަ އުފެއްދުމަށް: ހަށިގަނޑަށް ބޭނުންވާ ހަކަތަ ފުރަތަމަ ހޯދަނީ ކާބޯސް އިންނެވެ. ދެން ފެޓް އިންނެވެ. މިދެބައި ކެއުމުގައި މަދުވެއްޖެނަމަ މަސްތަކުގައި ހުންނަ ޕްރޮޓީންތައް ވިރި ހަކަތަ އަށް ބަދަލުވެއެވެ.\nހަށިގަނޑަށް ބޭނުންވާ ވަރަށްވުރެ އިތުރަށް ކެވޭ ޕްރޮޓީން ހަށިގަނޑުގައި ކޮށާރުކުރަނީ ފެޓްގެ ގޮތުގައެވެ. ހަށިގަނޑު ހިންގުމަކީ ހަށިގަނޑު ބިނާކުރުމަށްވުރެ މުހިއްމުކަމަކަށްވާތީ ކާބޯހައިޑްރޭޓްގެ ގޮތުގައި ނުވަތަ ފެޓްގެ ގޮތުގައި ހަށިގަނޑަށް ބޭނުންވާ ހަކަތަ ނުލިބޭނަމަ، ކޮށާރުކުރެވިފައި ހުރި ފެޓް އިން ހަކަތަ ހޯދައެވެ. މިބައި ހުސްވުމުން ދެން ހަކަތަ ހޯދަނީ މަސްތަކުގައި ހުންނަ ޕްރޮޓީން އިންނެވެ. ކެއިންބުއިން މާމަދުކޮށްލުމުން ހަށިގަނޑު އަނަރޫފަވަނީ މިހެން ވެގެންނެވެ. އަދި ކާން ފުދޭވަރަށް ނުލިބޭކުދިން ބޮޑުނުވަނީ ވެސް މިހެން ވެގެންނެވެ.\nހަށިގަނޑަށް ބޭނުންވާ ޕްރޮޓީންގެ މިންވަރު ބިނާވެފައިވަނީ އެމީހެއްގެ އުމުރާއި، ޖިންސާއި، ސައިޒެއްގެ މައްޗަށެވެ. އަދި ކުޑަކުދިންނާއި މާބަނޑު މީހުންނަށް ބޭނުންވާ ޕްރޮޓީންގެ މިންވަރު އިތުރުވާނެއެވެ. އެއީ އައު ދިރުތައް އަވަހަށް އިތުރުކުރަން ބޭނުން ޖެހިފައިވާތީ އެވެ. އެމީހެއްގެ ކެއުމުގައި އެކުލެވޭ ކާނާގެ ބާވަތުން ވެސް ދުވާލެއްގެ ކެއުމުގައި ހިމަނަންޖެހޭ ޕްރޮޓީންގެ މިންވަރު ތަފާތު ވެއެވެ. ޖަނަވާރު ތަކުން ލިބޭ ބަހާހަމަ ޕްރޮޓީން އެކުލެވޭ ކާނާ ބޭނުންކުރާނަމަ، ކެއުމުގައި ހިމަނަންޖެހޭ ޕްރޮޓީންގެ މިންވަރު މަދުވާނެއެވެ. ނަމަވެސް ގަސްގަހާ ގެހިން ލިބޭ ބަހާއުނި ޕްރޮޓީން އެކުލެވޭ ކާނާ ބޭނުންކުރާނަމަ، ކާންޖެހޭ ވައްތަރާއި މިންވަރު އިތުރުކުރަންޖެހެއެވެ.\nމަތީގައި ބަޔާންކޮށްފައިވާ ގޮތަށްބަލާއިރު، ކާނާގައި ހިމަނަން ޖެހޭ ޕްރޮޓީން އެކަށައެޅުމުގައި ކާނާގެ ބާވަތަށް ވެސް ބަލަންޖެހެއެވެ. އެއީ ތަފާތު ކާނާގެ ބާވަތްތަކުން ހަށިގަނޑަށް ބޭނުންކުރެވޭ ޕްރޮޓީންގެ މިންވަރު ތަފާތުވާތީ އެވެ. ތަފާތު ކާނާއިން ލިބޭ ޕްރޮޓީން މިނަންގެންގުޅޭ ނާޅިއަކަށް ބޭނުންކުރަނީ ކުކުޅު ބިހެވެ. އެއީ އިންސާނުންގެ ޕްރޮޓީން އާއި ބިހުގެ ޕްރޮޓީން އުފެދިފައި ހުންނަނީ ދާދި އެއް އެމިނޯއެސިޑް ތަކަކުން ކަމަށްވާތީ އެވެ. ކުކުޅު ބިހުގެ ޕްރޮޓީން އިން ލިބޭ އެމިނޯއެސިޑް ތަކުން އިންސާނީ ޕްރޮޓީންގެ ހާރެއް ގަތާލުމަށްފަހު، އެންމެ ފުކެއް ނޫނީ ބާކީވެގެން ނުދެއެވެ. ނަމަވެސް ތަރުކާރީ ޕްރޮޓީން އިން ލިބޭ އެމިނޯއެސިޑް ތަކުން އިންސާނީ ޕްރޮޓީންގެ ހާރެއް ގަތާއިރު ވަރަށް ގިނަ ފުއް ބާކީވެއެވެ. މިހެންވީމާ ބޮޑުމީހަކަށް ދުވަހަކަށް، ހަށިގަނޑުގެ ބަރުމިނުގެ ކޮންމެ ކިލޯގްރާމް އަކަށް ބިހުގެ ޕްރޮޓީންގެ 0.7ގްރާމް އިން ފުދޭއިރު، ޖުމުލަ ގޮތެއްގައި ތަރުކާރީ ޕްރޮޓީންގެ 1 ގްރާމް އިން ނޫނީ ނުފުދެއެވެ.\nކެއުމުގައި އެކުލެވޭ ފައިބަރު ގެ މިންވަރުންވެސް ކެއުމުގައި ހިމަނަންޖެހޭ ޕްރޮޓީންގެ މިންވަރަށް ބަދަލު އާދެއެވެ. އެއީ އެމިނޯއެސިޑް އުފެދެނީ ޕްރޮޓީން ހަޖަމުކުރެވިގެންކަމަށްވާތީ އެވެ. ކެއުމުގައި ފައިބަރު މަދުނަމަ، ޕްރޮޓީން ހަޖަމުކުރެވޭލެއް ގިނަވާނެއެވެ. އަދި ފައިބަރު ގިނަ ކެއުމެއް ކައިފިނަމަ ޕްރޮޓީން ހަޖަމުކުރެވޭލެއް މަދުވާނެއެވެ. މިކަން މިހެން ހުއްޓަސް ފައިބަރު އިން ލިބޭ ފައިދާ ގިނަކަމުން ކެއުމުގައި ފައިބަރު ހިމެނުން މަދުކޮށްގެން ނުވާނެއެވެ.\nThe Romans are responsible for the death\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 23 ސެޕްޓެމްބަރު 2016، 10:03 ގައެވެ.


ބަޖެޓްގެ އައިޓަމްތަކުން ކުރާ ޚަރަދުތައް ދުވަހުން ދުވަހަށް ބާކީކޮށް، ދަޢުލަތުގެ މާލިއްޔަތުގެ ޤަވާއިދާއި އެއްގޮތަށް ބެލެހެއްޓުމާއި، މަހަކު އެއްފަހަރު ތައްޔާރުކުރާ ޚަރަދު ރިޕޯރޓް އަދި ހަފުތާއަކު އެއްފަހަރު ހުށަހަޅަންޖެހޭ ތިޖޫރި ރިޕޯރޓް މިނިސްޓްރީ އޮފް ފިނޭންސްއަށް ޤަވާއިދުން ފޮނުވުން.\nމި އޮތޯރިޓީގެ ޕެޓީކޭޝް ފައިސާ ދަޢުލަތުގެ މާލިއްޔަތުގެ ޤަވައިދާއި އެއްގޮތަށް ބެލެހެއްޓުމާއި އެކަމާބެހޭ ރިޕޯޓް ޤަވާއިދުން ފޮނުވުން.\nމި އޮތޯރިޓީގެ ޕްރީޕެއިޑް މާސްޓަރ ކާރޑްގެ ހިސާބުތައް ދަޢުލަތުގެ މާލިއްޔަތުގެ ގަވާއިދާއި އުޞޫލުތަކާއި އެއްގޮތްވާ ގޮތުގެމަތީން ބެލެހެއްޓުން.\nމި އޮތޯރިޓީގެ މާލީ ހިސާބުތައް ތައްޔާރުކޮށް މިނިސްޓްރީ އޮފް ފިނޭންސް އަށް ފޮނުވުން.\nފައިނޭންސް ޔުނިޓުން އެކި ފަރާތްތަކަށް ފޮނުވަންޖެހޭ ލިޔުންތައް ލިޔެ ފޮނުވުމާއި، އެކިފަރާތްތަކުން އަންނަ ލިޔުންތަކަށް ޖަވާބުދީ ލިޔުންތައް ފަސޭހައިން ފެންނާނެ ގޮތަށް ފައިލްކޮށް ބެލެހެއްޓުން.\nމި އޮތޯރިޓީގެ ކުރިއަށް އޮންނަ އަހަރަށް ލަފާކުރާ ބަޖެޓު ތައްޔާރު ކުރުމަށް ބޭނުންވާ މަޢުލޫމާތު އެއްކޮށް އެކަމަށް ތައްޔާރުވުން އަދި ކުރިޔަށް އޮންނަ3އަހަރަށް ބަޖެޓް ތައްޔާރުކުރުމަށްފަހު މިނިސްޓްރީ އޮފް ފިނޭންސްއިން ދޭ މުއްދަތުގެ ތެރޭގައި ބަޖެޓް ފޮނުވުން.\nއޮތޯރިޓީއަށް ލިބޭ އާމްދަނީ ފައިސާ ބަލައިގަނެ، ދުވަހުން ދުވަހަށް ޖަމާކޮށް އެކަމާބެހޭ ރެކޯޑް ބެލެހެއްޓުމާއި، މިނިސްޓްރީ އޮފް ފިނޭންސްއަށް ރިޕޯޓްތައް ފޮނުވުން.\nބަޖެޓްގެ އައިޓަމްތަކުން ކުރާ ޚަރަދުތައް ދުވަހުން ދުވަހަށް ބާކީކުރުމާއި ބަޖެޓް ކޮންޓްރޯލްކޮށް ރެކޯޑްތައް ބެލެހެއްޓުން.\nމި އޮތޯރިޓީގެ އަހަރީ ރިޕޯރޓް ހެދުމަށް ފައިނޭންސް އަދި ޕްރޮކިއުމެންޓް ޔުނިޓުން އަހަރު ތެރޭގައި ކުރެވުނު މުހިއްމު މަސައްކަތްތަކުގެ މަޢުލޫމާތު އެޑްމިން ސެކްޝަނަށް ފޯރުކޮށްދިނުމުގެ މަސައްކަތް ކުރުން.\nމި އޮތޯރިޓީގެ ކޭޝްފްލޯ ސްޓޭޓްމެންޓް ތައްޔާރުކޮށް ފިނޭންސް މިނިސްޓްރީއަށް ފޮނުވުން.\n7. ސިވިލް ސަރިވސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ.


Dhiri Thibbai Insaanun Ge Hashigandu Ge Masthah Kaalaa Bacteria Eh Fethurenee - Vaguthu\nދިރިތިއްބައި އިސްނާނުންގެ ހަށިގަނޑުގެ މަސްތައް ކާލާ ބެކްޓީރިއާއެއް ފެތުރެނީ\nއިންސާނާގެ ހަންގަނޑު ވިރުވާލާ، މަސްގަނޑު "ކާލާ" ފަދަ ބާރުގަދަ ބެކްޓީރިއާއެއް ކަމަށްވާ ޑައިންޓްރީ ފަތުރާ މަދިރިއެއް ކްއީސްލޭންޑްގައި އާއްމުވެފައިވާކަމަށް އެޤައުމުގެ ނޫސްތަކުން ހާމަކޮށްފިއެވެ.\nޑައިންޓްރީ ބެކްޓީރިއާއަކީ އެ ހަށިގަނޑު ތެރެއަށް ވަނުމަށްފަހު6މަސް ދުވަސްފަހުން އޭގެ އަސަރު ފެންނަ ބެކްޓީރިއާއެކެވެ. މިބެކްޓީރިއާގެ ސަބަބުން ގުނަވަންތައް ވިރި އާޚިރު ނަތީޖާއަކަށް މީހާ ދުނިޔެއާ ވަކިވެގެންދެއެވެ. ނޫސްތަކުން ރިޕޯޓްކޮށްފައިވާ ގޮތުގައި މިއަހަރު މިހާތަނަށް ކްއީންސްލޭންޑްގައި މިބެކްޓީރިއާ ޖެހިގެން6މީހަކު މަރުވެފައިވާ ކަމަށެވެ.\nމިބެކްޓީރިއާ ހޯސްޓް ކުރާ ޖަނަވާރަކީ މަދިރިއެވެ. މިބަލި ފެތުރެމުންދާ ސަރަހައްދުގައި ހުންނަ ޖޭމްސް ކުކް ޔުނިވަރސިޓީގެ ޕްރަފެސަރަކުވަނީ މިސަރަހައްދުގައި އުޅޭ 17،000 އެއް ހާ މަދިރި ބޭނުންކޮށްގެން މިބެކްޓީރިއާ މަދިރީގައި ހުރިތޯ ތަޙްލީލެއްކޮށްފައެވެ. އަދި މިތަޙްލީލްތަކަށްފަހު ބުނެފައިވަނީ މިސަރަހައްދުގެ މަދިރީގައި ކޮންމެވެސް ވަރަކަށް ބެކްޓީރިއާގެ އަސަރު އެބަ ހުރި ކަމަށެވެ. މި ބެކްޓީރިއާ ފެތުރިގެން 2011 ވަނަ އަހަރުވެސްވަނީ ކްއީންސް ލޭންޑްއިން 60 މީހުން މަރުވެފައެވެ.\nމިހާތަނަށް މި ބެކްޓީރިއާ ފެތުރެމުންދާ ކަމަށް 60 ޤައުމަކުން ހާމަކޮށްފައިވީނަމަވެސް ބެކްޓީރިއާ ޖެހިގެން މަރުވެފައިވާ ކަމަށް މިހާތަނަށް ރިޕޯޓްކޮށްފައިވަނީ ކްއީންސްލޭންޑްއިންނެެވެ.\nމި ބެކްޓީރިއާ ހަށިގަނޑު ތެރެއަށް ވަނުމުން ފުރަތަމަ އަލާމާތެއްގެ ގޮތުން ގައިގައި ބިހި ނަގައެވެ. އަދި ބިހިތައް ބޮޑުވެ ހަށިގަނޑު ދުޅަވެއެވެ. އަދި ފާރުވެއެވެ. މިގޮތަށް މިކަންތައް މުޅި ހަށިގަނޑަށް ފެތުރިގެން ދެއެވެ.\nއޮކްޓޯބަރ 19, 2018 21:32\nއޮކްޓޯބަރ 19, 2018 21:37\nޔާﷲ މި ވަބާއިން މި ދިވެހި ޤައުމު ސަލާމަތް ކުރައްވާދޭވެ!\nއޮކްޓޯބަރ 19, 2018 23:54\nއޮކްޓޯބަރ 20, 2018 09:30\nއޮކްޓޯބަރ 20, 2018 09:33\nޔާﷲ! މިކަހަލަ ނުރައްކާތެރި ބަލިތަކުން އެންމެހާ މުސްލިމުން ރައްކާތެރި ކުރައްވާށި!


SunOnline: Anhenegge koathaafaiy mathee jehi meehaku 200 rufiyaa in joorimanaa koffi\nއަންހެނެއްގެ ކޯތާފަތް މަތީ ޖެހި މީހަކު 200 ރުފިޔާއިން ޖޫރިމަނާކޮށްފި\nޝަފްނާ ހުސައިން 25 Feb 2020, 15:18\nލ. މާމެންދޫ -- ފޭސްބުކް ފޮޓޯ\nމީގެ އަށް އަހަރު ކުރިން އަންހެނެއްގެ ކޯތާފަތް މަތީ ޖަހައި މާރާމާރީ ހިންގި ފިރިހެނަކު 200 ރުފިޔާއިން ޖޫރިމަނާކުރަން ކްރިމިނަލް ކޯޓުން އިއްޔެ ހުކުމްކޮށްފި އެވެ.\nކްރިމިނަލް ކޯޓުން އިއްޔެ މާރާމާރީގެ މައްސަލައެއްގައި ޖޫރިމަނާކޮށްފައި ވަނީ ލ. މާމެންދޫ/ ހުދުފަސް، އަހްމަދު އިނާޒު އެވެ. އޭނާގެ މައްޗަށް ދައުލަތުން އުފުލާފައި ވަނީ މާރާމާރީ ހިންގުމުގެ ކުށުގެ ދައުވާ އެވެ.\nމި މައްސަލަ ކްރިމިނަލް ކޯޓަށް ހުށަހަޅާފައި ވަނީ މިދިޔަ އަހަރުގެ އޮކްޓޫބަރު މަހުގެ ހަ ވަނަ ދުވަހު އެވެ.\nއޭނާއާ ދެކޮޅަށް ދައުލަތުން ކުރި ދައުވާގައި ބުނެފައި ވަނީ 15 ނޮވެމްބަރު 2011 ދުވަހުގެ ރޭ 8:00 އެހާކަން ހާއިރު، މާމެންދޫ ބޯޅަދަނޑުގައި އަންހެނަކާ ދެމެދު ހިނގި ހަމަނުޖެހުމެއްގައި، އިނާޒް އެ އަންހެން މީހާގެ ކޯތާފަތްމަތީގައި އެއް ފަހަރު ޖަހައި މާރާމާރީ ހިންގާފައިވާ ކަމަށެވެ.\nއެ ދައުވާއާ ގުޅިގެން ބޭއްވި އިބްތިދާއީ އަޑުއެހުމާއި، ޝަރީއަތުގެ މަޖިލީހުގައި ވެސް އިނާޒް ކުށަށް އިއުތިރާފުވެފައިވާ ކަމަށެވެ.\nއެހެންކަމުން މައްސަލައިގައި އިނާޒުގެ މައްޗަށް ދައުވާ ސާބިތުވާކަމަށް ހުކުމްކޮށްފައި ވަނީ އޭނާގެ އިއުތިރާފުގެ މައްޗަށް ބިނާކޮށެވެ.\nކުށުގެ އުގޫބާތެއްގެ ގޮތުން އިނާޒް 200 ރުފިޔާއިން ޖޫރިމަނާކޮށް، ތިން ދުވަހުގެ ތެރޭގައި އެ ފައިސާ މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އަށް ދައްކާ ހަލާސްކުރަން، މައްސަލަ ބެއްލެވި ގާޒީ ހަސަން ސައީދު ކުރެއްވި ހުކުމްގައިވެ އެވެ.


Kalhuvakaru Miskih Kurin Dhiraagu Huri Bimugai Bahattanee\n3 ޖެނުއަރީ 2019 1 ކޮމެންޓް\nކަޅުވަކަރު މިސްކިތް ކުރިން ދިރާގު ހުރި ބިމުގައި ބަހައްޓަނީ\nކަޅުވަކަރު މިސްކިތް، ރަސްރަނި ބަގީޗާ، (ކުރީގެ ސަލްޓަން ޕާކު) ސަރަޙައްދުގެ ތެރޭގައި ޗާންދަނީމަގު، މެދުޒިޔާރަތްމަގު ގުޅޭކަންމަތި (ކުރިން ދިރާގު އޮފީސްހުރި) ބިމުިގައި ބެހެއްޓުމަށް ނިންމައިފިއެވެ.\nމިނިސްޓްރީ އޮފް އާޓްސް ކަލްޗާ އެންޑް ހެރިޓޭޖުން ނެރުނު ބަޔާނުގައި ބުނެފައި ވަނީ އެތަނުގައި މިސްކިތް ބެހެއްޓުމަށް ރައީސް އިބްރާހިމް މުހައްމަދު ސޯލިހް ނިންމެވީ ވަޒީރުންގެ މަޖިލީހުގެ މަޝްވަރާގެ މަތިން ކަމަށެވެ. ކަޅުވަކަރު މިސްކިތް ސަލްޓަން ޕާކް ސަރަހައްދުގައި ބެހެއްޓުމަށް މާލޭ ސިޓީ ކައުންސިލުންވެސް ވަނީ ނިންމާފައެވެ.\nމިނިސްޓްރީން ބުނީ އެތަނުގައި މިސްކިތް ބެހެއްޓުމަށް ނިންމައި އެސަރަހައްދުގެ ކުރެހުންތައް ތައްޔާރު ކުރުމާއި މަސައްކަތް ކުރިއަށް ގެންދާނެ ގޮތް ރޭވުމުގެ މަސައްކަތް މިހާރު ކުރިއަށްދާ ކަމަށެވެ.\nމިނިސްޓްރީން ބުނީ މިސްކިތް އަލުން ރޭވުމަށްޓަކައި ވާންޖެހޭ ތައްޔާރީތައް ވުމުގެ މަސައްކަތް މި މިނިސްޓްރީން މިހާރު މިވަނީ ފަށާފައި ކަމަށެވެ. މިގޮތުން މިސްކިތުގެ ލަކުޑީގެ ބައިތަކަށް ދޭންޖެހޭ ފަރުވާދިނުމާއި މަރާމާތު ކުރުންޖެހޭ ބައިތައް މިހާރު ގެންދަނީ މަރާމާތު ކުރަމުންނެވެ.\nކަޅުވަކަރު މިސްކިތް އަލުން ބެހެއްޓުމަކީ، ސަރުކާރުގެ ފުރަތަމަ 100 ދުވަހުގެ ތެރޭގައި ނިންމުމަށް ވަޢުދުވެފައިވާ ކަންކަމުގެ ތެރޭގައި ހިމެނޭކަމެކެވެ.\nކެބިނެޓް އާޓްސް މިނިސްޓްރީ\nތި މިސްކިތް އައްޑޫ ސިޓީ ފޭދޫގައި ބެހެއްޓުނުން ރަގަޅުކަމަށް ދެކެން، އެއީވެސް ދިވެހި ތާރީޚްގައި ފާހަގަ ކުރެވޭ އަތޮޅެއް.


149 kg drug ge dhauvaathah beyrukohli mahsala majileehah\nމަޖިލީހުގެ ޖަލްސާއެއްގައި މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ ވާހަކަ ދައްކަވަނީ. -- ފައިލް ފޮޓޯ: މަޖިލިސް\nކަނޑު މަގުން ރާއްޖެ އެތެރެކޮށް ގދ. އަތޮޅުގެ ފަޅުރަށް، ހުޅުވާރުލުގައި ވަޅުލައިގެން އުޅެނިކޮށް 2019 ވަނަ އަހަރުގެ އޭޕްރީލް މަހުގެ ތެރޭގައި އަތުލައިގަތް 149 ކިލޯގެ މަސްތުވާތަކެތީގެ މައްސަލާގައި ކުރި ދައުވާތައް އިޖުރާއަތްތަކާއި ހިލާފުކަމަށް ބުނެ ގދ. ގައްދޫ މެޖިސްޓްރޭޓް ކޯޓުން ބޭރުކޮށްލާފައިވާއިރު، އެ މައްސަލަ ރައްޔިތުންގެ މަޖިލީހަށް ހުށަހަޅައިފި އެވެ.\nމިިދިޔަ އޭޕްރީލް މަހު ފެނުނު މަސްތުވާތަކެތީގެ މައްސަލައިގައި ފަސް މީހެއްގެ ދައުވާ ކުރަން ޕީޖީގެ އޮފީހުން އެންމެ ފުރަތަމަ ހުށަހެޅީ ކްރިމިނަލް ކޯޓަށެވެ.\nނަމަވެސް، އެ މައްސަލަ ހުށަހަޅަން ޖެހޭނީ ކުށުގެ އަމަލު ހިނގި ސަރަހައްދުގެ ކޯޓަކަށް ކަމަށް ބުނެ އިބްތިދާއީ މަރުހަލާގައި ކްރިމިނަލް ކޯޓުން އެ މައްސަލަ ބޭރުކޮށްލުމުން ދައުލަތުން އެ މައްސަލަ ހުށަހަޅާފައިވަނީ ގދ. ގައްދޫ މެޖިސްޓްރޭޓް ކޯޓަށެވެ.\nއެ މައްސަލާގައި ބޭއްވި ޝަރީއަތުގައި އެ ދައުވާތައް ކޯޓުން ބޭރު ކޮށްލާފައިވަނީ ދައުވާ ކުރަން ގާނޫނުގައި ބަޔާންކުރާ މުއްދަތު ހަމަވި ފަހުން މައްސަލަ ހުށަހަޅާފައިވާތީ އެވެ.\nއަދި ހެކި ހޯދުމާއި ތުހުމަތަށް ދައުވާކޮށްފައިވާ މީހުން ހައްޔަރުކުރުމުގައި އިޖުރާއަތްތަކާ ހިލާފުވެފައިވާކަމަށް ކޯޓުން ވަނީ ފާހަގަކޮށްފަ އެވެ.\nއިޖުރާއަތްތަކާއި ހިލާފަށް ފުލުހުންނާއި ޕީޖީ އޮފީހުން އަމަލުކޮށްފައިވާކަމަށް ކޯޓުން ފާހަގަކޮށްފައިވާއިރު، މަޖިލީހުގެ ޖުޑީޝަރީ ކޮމިޓީގެ މުގައްރިރު އަދި މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ ވިދާޅުވީ، އެ މައްސަލާގައި ވެފައިވާ އިހުމާލުތައް ބެލުމަށް މަޖިލީހަށް އިއްޔެ ހުށަހަޅުއްވާފައިވާ ކަމަށެވެ.\nދައުވާތައް ބޭރުކޮށްލި މައްސަލަ އިސްތިއުނާފުކުރަން އަދި ނިންމާފައިނުވާކަމަށް ޕީޖީ އޮފީހުން ވަނީ ބުނެފަ އެވެ.\nދައުވާތައް ބޭރުކޮށްލުމުގެ އިތުރުން، އެ މައްސަލާގައި ގައްދޫ ކޯޓުން ޝަރީއަތް ނިމެންދެން ބަންދުކޮށްފައިވާ ހަތަރު މީހުންވެސް އިއްޔެ ވަނީ ބަންދުން ދޫކޮށްލައިފަ އެވެ.\nރާއްޖެ އެތެރެކޮށް އެ ރަށަށް ބަލާފައި ވަޅުލައިގެން އުޅެނިކޮށް އަތުލައިގަތް 149 ކިލޯގެ މަސްތުވާތަކެތީގެ ތެރޭގައި ހިމެނެނީ ޕެކިންގައި ހުރި ހެރޮއިން އާއި ކެނެބިސް އެވެ. އެ މައްސަލާގައި އެ ފަޅު ރަށުން އަތުލީ 100 ކިލޯގެ ހެރޮއިން އާއި 49 ކިލޯގެ ކެނަބިސް އެވެ. އެތަކެތީގެ މަގުމަތީގެ އަގަށް 240 މިލިޔަން ރުފިޔާގެ އަރަ އެވެ.\nއެމްޑީޕީ ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + މަސްތުވާތަކެތި ޕްރޮސެކިއުޓާ ޖެނެރަލްގެ އޮފީސް ގައްދޫ ޝަރުއީ ދާއިރާ އިމްތިޔާޒު ފަހުމީ ޝަރުއީ ދާއިރާ ރިފޯމް ކުރުން\n149 ކިލޯގެ ޑްރަގު މައްސަލަ އިސްތިއުނާފު ނުކުރަން ނިންމައިފި\n149 ކިލޯގެ ޑްރަގުގެ މައްސަލަ އިސްތިއުނާފު ކުރަން އަދި ނުނިންމާ


SunOnline: Atholhu thakugai alhaa Track thakuge BOQ hedhumah havaalukohfi\nއަތޮޅުތަކުގައި އަޅާ ޓްރެކްތަކުގެ ބީއޯކިއު ހެދުމަށް ހަވާލުކޮށްފި\nޢަބްދުﷲ އައިމަން 05 Nov 2019, 12:39\nސިންތެޓިކް ޓްރެކުތަކުގެ ބީއޯކިއު ހެދުމަށް ހެކްޒާ ކުންފުންޏާ ހަވާލު ކުރުމަށް ބޭއްވި ބައްދަލުވުމުގެ ތެރެއިން --- ސަން ފޮޓޯ\nރާއްޖޭގެ އެކި ކަންކޮޅުތަކުގައި އެޅުމަށް ހަމަޖެހިފައިވާ ސިންތެޓިކް ޓްރެކުތައް ހެދުމަށް ބޭނުންވާ ބިލް އޮފް ކުއަންޓިޓީ (ބީއޯކިއު) ގެ މަސައްކަތް ބަޔަކާ ހަވާލުކޮށްފި އެވެ.\nއިއްޔެ ޔޫތް މިނިސްޓްރީގައި ސިންތެޓިކް ޓްރެކްތައް އެޅުމަށް ބޭނުންވާ ބީއޯކިއު ހެދުމުގެ މަސައްކަތް ހަވާލު ކޮށްފައި ވަނީ ހެކްޒާ ކޮމްޕެނީއާ އެވެ. އެ ކުންފުނީގެ ފަރާތުން އެއްބަސްވުމުގައި ސޮއެ ކުރެއްވީ މެނޭޖިންގް ޑިރެކްޓަރު އަހުމަދު ރަޝީދު އެވެ. އަދި މިނިސްޓްރީގެ ފަރާތުން އެއްބަސްވުމުގައި ސޮއެ ކުރެއްވީ ވަޒީރު އަހުމަދު މަހްލޫފް އެވެ. މި މަސައްކަތް 14 ދުވަހުގެ ތެރޭގައި ނިންމާ މިނިސްޓްރީއާ ހަވާލު ކުރުމަށް އެއްބަސްވުމުގައި ބުނެފައިވެ އެވެ.\nޔޫތް މިނިސްޓްރީގައި އިއްޔެ އޮތް ބައްދަލުވުމުގައި ވާހަކަޕުޅު ދައްކަވަމުން މަހްލޫފް ވިދާޅުވީ، ބީއޯކިއު ނިމުނުހާ އަވަހަކަށް ޓްރެކްތަކުގެ މަސައްކަތް ފެށިގެންދާނެ ކަމަށެވެ. އެގޮތުން ފުރަތަމަ ޓްރެކް އެޅުމަށް ހަމަޖެހިފައި ވަނީ ސ. ހިތަދޫގައި ކަމަށާއި ނަމަވެސް އެއަށްފަހު ގދ. ތިނަދޫ އަދި ފުވައްމުލަކުގެ އިތުރުން ހދ. ކުޅުދުއްފުށި ފަދަ ރަށްރަށުގައި ވެސް ޓްރެކް އެޅުމުގެ މަސައްކަތް ކުރައްވާނެ ކަމަށް މިނިސްޓަރު ވިދާޅުވި އެވެ.\n"ރާއްޖޭގެ އެކި ކަންކޮޅުތަކުގައި ވަރަށް ރަނގަޅު އެތުލީޓުން އެބައުޅޭ،" މަހްލޫފް ވިދާޅުވި އެވެ. "އެކަމަކު ބައެއް ރަށްރަށުގައި ދުވަނީ ވެސް... ބަނދަރުމަތީގައި ދުވެފައި އައިސް ގޯލްޑް މެޑަލް އެބަ ހޯދާ އިންޓަ ސްކޫލް އެއްޗެހީގައި."\nމަހްލޫފް ވިދާޅުވީ، ސަރުކާރަށް ވީ ވަރަކުން ރާއްޖެތެރޭގައި ވެސް ރަނގަޅު ފެންވަރުގެ ސިންތެޓިކް ޓްރެކުތައް އެޅުމުން ކުޅިވަރު ތަރައްގީ ކުރުމަށް ކުރަމުންދާ މަސައްކަތުގެ ތެރެއިން ބޮޑެތި ކުރި އެރުންތަކެއް ލިބޭނެ ކަމަށެވެ.\n"އަޅުގަނޑުމެން މި މިނިސްޓްރީއާ ހަވާލުވި އިރު، ޔޫތް މިނިސްޓްރީގައި ހަގީގަތުގައި ނެތް ޓްރެކެއް، ނެޓްބޯޅަ ކޯޓެއް، ވޮލީ ކޯޓެއް، ފުޓުބޯޅަ ދަނޑެއް ވެސް، މީގެން އެއްވެސް އެއްޗެއް ކުރަހާލާފައި އަދި ޑިސައިން ކޮށްލައިފަ ވެސް ނެތް."\nމީގެ އިތުރުން، ކުރިން އިންޑޯ ވޮލީ އަދި ބެޑްމިންޓަން ކޯޓު ހެދުމަށް ބޭނުންވާ ކުރެހުންތަކާއި ޑިސައިންތައް ހެދުމަށް ބަޔަކާ ހަވާލުކުރެވިގެން އެ މަސައްކަތް ކުރިއަށްދާ ކަމަށް މަހްލޫފް ވިދާޅުވި އެވެ.


Raees, Boduvazeeru Modi aa bahdhalu kuravvaifi | Mihaaru\nއދ. ގެ އާންމު މަޖިލީހުގެ ހަވާސާގައި ރައީސް އިބްރާހިމް މުހައްމަދު ސޯލިހު (ވ)، އިންޑިއާގެ ބޮޑުވަޒީރު ނަރެންދްރަ މޯދީއާ ބައްދަލުކުރައްވަނީ.-- ފޮޓޯ: ރައީސް އޮފީސް\n24 ސެޕްޓެމްބަރ 2019 - 11:152comments\nއދ. ގެ އާއްމު މަޖިލީހުގެ ހަވާސާގެ ތެރެއިން ބޭއްވެވި މި ބައްދަލުވުމުގައި ދެ ބޭފުޅުން ވަނީ ޒަމާންވީ ގުޅުން ކުރިއަށް އޮތް ދުވަސްތަކުގައި އިތުރަށް ދެމެހެއްޓުމާ ގުޅޭގޮތުން މަޝްވަރާކުރައްވައިފަ އެވެ. އަދި އިތުރު ދާއިރާތަކުން ދެ ގައުމުގެ ގުޅުން ބަދަހިވާނެ ކަމަށް އުންމީދުކުރައްވާކަމަށް ވިދާޅުވި އެވެ.\nރައީސް ވިދާޅުވީ ރާއްޖޭގެ ހާރިޖީ ސިޔާސަތު ބައްޓަންވެފައިވަނީ ރާއްޖެ އާއި އިންޑިއާ އަދި އިންޑިއާ ކަނޑުގެ ސަރަހައްދުގެ އެހެން ގައުމުތަކާއެކު އޮންނަ ގުޅުން އިތުރަށް ހަރުދަނާކުރުމުގެ މައްޗަށް ކަމަށެވެ. މި މަހުގެ ކުރީކޮޅު ރާއްޖޭގައި ބޭއްވި އިންޑިއަން އޯޝަން ކޮންފަރެންސް (އައިއޯސީ) އަކީ އިންޑިއާ ކަނޑުގެ ސަރަހައްދުގެ އިތުރު ގައުމުތަކުގެ މެދުގައި އޮތް އެކުވެރި ބަދަހި ގުޅުން ހާމަވެގެންދިޔަ ބައްދަލުވުމެއް ކަމަށް ވިދާޅުވި އެވެ.\nމީގެ ކުރިން ސޮއިކޮށްފައިވާ ބައެއް މަޝްރޫއުތަކުގެ އަމަލީ މަސައްކަތް ފަށައި ދެ ގައުމުގެ ބަދަހި ގުޅުމުގެ ފައިދާ ދިވެހިންނަށް ކުރަން ފަށާފައިވާ ކަމަށް އެމަނިކުފާނު ވިދާޅުވިކަމަށް، ރައީސް އޮފީހުގެ ވެބްސައިޓުގައި ބުންޏެވެ.\nމޯދީ ވިދާޅުވީ ރައީސް އިބްރާހީމް މުހައްމަދު ސޯލިހު ރާއްޖޭގެ ވެރިކަމާ ހަވާލުވެވަޑައިގެންނެވި ފަހުން ދެ ގައުމުގެ ދެމެދުގައި އޮތް ގުޅުން އިތުރަށް ބަދަހިވެގެން ގޮސްފައިވާކަމަށެވެ.\nއދ. ގައި ތަގުރީރުކުރެއްވުމަށް އެމެރިކާއަށް ވަޑައިގެން މޯދީއާ ބައްދަލުކުރެއްވިއިރު، މިދިޔަ ނޮވެމްބަރު މަހު ވެރިކަމަށް ވަޑައިގަތުމަށްފަހު ރައީސް އެންމެ ފުރަތަމަ ވަޑައިގަތީ އިންޑިއާއަށެވެ. އޭގެ ފަހުން މޯދީ ވެސް ވަނީ މިދިޔަ ޖޫން މަހު ރާއްޖެ ވަޑައިގެންފަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ރާއްޖެ-އ.ދ ނަރެންދުރާ މޯދީ ޑިޕްލޮމެޓިކް ގުޅުން


Pakistan In current kandaigen dhiun bodukamakahvee keehve?\nޕާކިސްތާނުން ކަރަންޓް ކަނޑައިގެން ދިއުން ބޮޑުކަމަކަށްވީ ކީއްވެ؟\nޕާކިސްތާނުން ކަރަންޓް ކެނޑިފައި. ދިމާވީ ޓެކެނިކަލް މައްސަލައެއް\nކޮރޯނާވައިރަހާ ހެދި ގައުމުތައް ނިކަމެތިވެފައި އޮތް މި ހާލަތުގައި، ޕާކިސްތާނުން ކަރަންޓް ކަނޑައިގެން ދިއުމުން ގިނަ ބަޔަކު ހާސް ވެގެން ތެޅިގަތީ ހޮސްޕިޓަލްތަކުގައި ތިބި ގާތް ތިމާގެ މީހުންނަށް ވެދާނެ ގޮތަކާ މެދު އެވެ.\nބަލި މީހުންގެ ތެރޭގައި ދިރި އޮތުމަށް މެޝިނަށް އިތުބާރު ކުރަން ޖެހިފައި ތިބި މީހުން ވެސް ތިބޭނެތީ އެވެ. އެހެން ނަމަވެސް، ހުރިހާ ހޮސްޕިޓަލެއްގައިހެން ބެކަޕް ޖެނަރޭޓަރު ހުންނާތީ ކުއްލި ނުރައްކަލެއް މެދުވެރިއެއް ނުވި އެވެ.\nޕާކިސްތާނުން ކަރަންޓް ކަނޑައިގެން ދިއުން ބޮޑު ކަމަކަށްވީ ޕާކިސްތާންގެ ވަަރަށް ބޮޑު ބަޔަކުން ކަރަންޓް ކަނޑައިގެން ދިއުމުންނެވެ. ނޫސްތަކުގެ ފަލަ ސުރުހީއަށް ވެސް މި ވާހަކަތައް އެރި އެވެ. އިސްލާމްއަބާދާއި ކަރާޗީ، ލާހޫރު، ރާވަލްޕިންޑީ، މުލްތާން، ފައިސަލްއާބާދު، ހައިދަރުއާބާދު އަދި ކަޝްމީރަށް ވެސް ބޮޑު ތަކުލީފަކަށްވި އެވެ.\nޕާކިސްތާނުން ކަރަންޓް ކަނޑައިގެން ދިއުމުން ނިވުނީ ހަމައެކަނި ހޮޅިބުރިތަކެއް ނޫނެވެ. ވަރަށް ބޮޑު ސަރަހައްދަކުން އިންޓަނެޓް ވެސް ކަނޑައިގެން ދިއަ އެވެ. ކަރަންޓަށް ބަރޯސާކޮށް އާންމު ގޭގޭގައި ބޭނުންކުރާ މެޝިންތައް ހުއްޓުމަކަށް އައެވެ\nޕާކިސްތާން އެނާޖީ މިނިސްޓަރުގެ ޓްވީޓް\nޕާކިސްތާނުން ކަރަންޓް ކަނޑައިގެން ދިޔައީ "ޕަވާ ގްރިޑް" މާބޮޑަށް މުސްކުޅިވެ އަޅާލުން ކުޑަވުމުން ކަމަށް މި މަސައްކަތް ދަންނަ މީހުން ބުނެ އެވެ. އެހެން ނަމަވެސް، ޕާކިސްތާންގެ ވޯޓާ އެންޑް ޕަވާ މިނިސްޓަރު، އުމަރު އައްޔޫބު ވިދާޅުވީ ދިމާވީ "ޓެކްނިކަލް މައްސަލައެއް" ކަމަށެވެ. ޕާކިސްތާނުން ކަރަންޓް ކަނޑައިގެން ދިޔައީ ހަމަ ހަގީގތުގައި ވެސް ޕަވާ ގްރިޑް ބާވުމުގެ ސަބަބުން މެދުވެރިވި ކަމަކުން ނަމަ، އެއީ ޓެކްނިކަލް މައްސަލައެއް ނޫނެވެ.\nމަގުތަކަށް ނިކުމެ އުޅުނު މީހުން ކިޔައިދިން ގޮތުގައި ޕެޓްރޯލް ސްޓޭޝަންތަކުގައި ދިގު ކިޔޫތައް އޮތެވެ. އެއީ ޖެނަރޭޓަރު ގެންގުޅޭ މީހުން ބެކަޕް ޖެނަރޭޓަރު ހިންގުމަށް، ޕެޓްރޯލް ހޯދަން ދަމާލާފައި އޮތް ކިޔޫތަކެވެ.


Valhulaafaivaa Rohingya Muslimunge Hashithakeh Fenijje\nވަޅުލާފައިވާ ރޮހިންޔާ މުސްލިމުންގެ ހަށިތަކެއް ފެނިއްޖެ\n11 މަސް,2ހަފްތާ, 1 ދުވަސް, 23 ގަޑި, 55 މިނެޓް, 19 ސިކުންތު ކުރިން 3200ފަތޯނާ ފާއިޒް\nވަޅުލާފައިވާ ރޮހިންޔާ މުސްލިމުންގެ ހަށިތަކާއި ބެހޭ ގޮތުން އޭޕީއަށް މައުލޫމާތު ދީފައިވަނީ ބަންގްލަދޭޝްގައި ދިރިއުޅެމުން އަންނަ ރޮހިންޔާގެ ރެފިއުޖީން.\nމިޔަންމާގެ ރަޚައިން ސްޓޭޓްގައި އެޤައުމުގެ ސިފައިން ހިންގި ޖަރީމާތަކުގައި މަރާލާފައިވާ ރޮހިންޔާ މުސްލިމުންތަކެއްގެ ހަށިތަކެއް ވަޅުލާފައި ވަނިކޮށް ފެނިއްޖެއެވެ.\nއެސޯސިއޭޓެޑް ޕްރެސް، އޭޕީއިން ވަނީ މިޔަންމާ ސިފައިންގެ އަނިޔާވެރި އަމަލުތަކުގެ ޝިކާރައަކަށްވެ، ދުނިޔެ ދޫކުރި 400އެއްހާ މީހުންގެ ހަށިގަނޑު ވަޅުލާފައިވަނިކޮސް ފެނިފައިވާކަން އެނިއުސް އެޖެންސީއިން ކުރި ތަހުގީގަކަށް ހާމަވެފައިވާ ކަމަށް ބުނެފައެވެ. އޭޕީއިން ބުނީ، ވަޅުލާފައިވާ ރޮހިންޔާ މުސްލިމުންގެ ހަށިތައް ހޯދާފައިވަނީ މިހާރު ބަންގްލަދޭޝްގެ ރެފިއުޖީ ކޭމްޕްތަކުގައި ދިރިއުޅެމުން އަންނަ ރޮހިންޔާ ދަރިކޮޅުގެ މީހުން ދީފައިވާ މައުލޫމާތުތަކުގެ އަލީގައި ކަމަށެވެ.\nއޭޕީގެ ތަހްގީގާއި ގުޅިގެން އދ އަދި އެމެރިކާއިންވެސް ވަނީ ކަންބޮޑުވުންފާޅު ކޮށްފައެވެ. އެގޮތުން އެމެރިކާއިން ބުނެފައިވަނީ މިޔަންމާގެ ސިފައިން މިދިޔަ އަހަރުގެ އޯގަސްޓްމަހުގައި ރަޚައިން ސްޓޭޓްގައި ހިންގި އަސްކަރީ އޮޕަރޭޝަނުގައި މަރުވެފައިވާ އިތުރު ބައެއްގެ ހަށިގަނޑު ފެނުމަކީ ވަރަށް ކަންބޮޑުވާ ކަމެއް ކަމަށެވެ.\nއަދި ރަޚައިން ސްޓޭޓްގައި އިންސާނީ ހައްޤުތަކަށް އަރައިގަނެފައިވާ ފަރާތްތަކުގެ މައްސަލަތައް ބަލަން ޖެހޭނެ ކަމަށްވެސް އެމެރިކާއިން ވަނީ ބުނެފައެވެ. އެމެރިކާއިން ވަނީ ރަހައިން ސްޓޭޓްގައި މިޔަންމާގެ ސިފައިން ހިންގާފައިވާ އަސްކަރީ އޮޕަރޭޝަނާއި ގުޅޭ މިނިވަން ތަހްގީގެއް ކުރުމަށް މިޔަންމާގެ ސަރުކާރަށް ގޮވާލާފައެވެ.\nއެމެރިކާއިން މިފަދައިން ގޮވާލާފައިވާއިރު، ރޮހިންޔާ މުސްލިމުންނާއި ދެކޮޅަށް މިޔަންމާ ސިފައިން ހިންގި ޖަރީމާތައް ފޮރުވައި، އެކަމުގެ ހަޤީޤަތް އޮޅުވާލުމަށް މިޔަންމާގެ ސަރުކާރުން މަސައްކަތް ކުރަމުންދާ ކަމަށް ބައިނަލްއަޤްވާމީ މީޑިޔާތަކުން ވަނީ ހާމަކޮށްފައެވެ.\n1 ދުވަސް ކުރިން 25 0\n4 ދުވަސް ކުރިން 61 0